cyanic-selkie/wikianc huggingface dataset:
ᱜᱚᱞᱟ ᱵᱚᱱᱚᱛ
ᱚᱛᱱᱚᱜ
ᱦᱚᱱᱚᱛ ᱨᱮᱱᱟᱜ ᱢᱤᱫ ᱢᱟᱨᱟᱝ ᱴᱷᱟᱶ ᱫᱚ ᱪᱷᱚᱴᱟᱱᱟᱜᱽᱯᱩᱨ ᱰᱷᱤᱯᱟᱹ ᱚᱛᱮᱛ ᱨᱮ ᱫᱟᱢᱚᱫᱚᱨ ᱴᱨᱚᱯᱷ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾ ᱨᱟᱺᱪᱤ ᱰᱷᱤᱯᱟᱹ ᱚᱛᱮᱛ, ᱪᱷᱚᱴᱟᱱᱟᱜᱽᱯᱩᱨ ᱰᱷᱤᱯᱟᱹ ᱚᱛᱮᱛ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱴᱷᱟᱶ ᱮᱛᱚᱢ ᱨᱮ ᱢᱮᱱᱟᱜᱼᱟ ᱟᱨ ᱦᱟᱡᱟᱨᱤᱵᱟᱜᱽ ᱰᱷᱤᱯᱟᱹ ᱚᱛᱮᱛ ᱫᱚ ᱠᱚᱧᱮ ᱨᱮ ᱢᱮᱱᱟᱜᱼᱟ ᱾ ᱫᱟᱢᱚᱫᱚᱨ ᱫᱚ ᱦᱚᱱᱚᱛ ᱨᱮᱱᱟᱜ ᱢᱩᱬ ᱜᱟᱰᱟ ᱠᱟᱱᱟ ᱾ ᱴᱚᱴᱷᱟ ᱨᱮ ᱫᱟᱢᱚᱫᱚᱨ ᱨᱮᱱᱟᱜ ᱢᱩᱬ ᱜᱚᱲᱚ ᱥᱚᱦᱚᱫ ᱜᱟᱰᱟ ᱫᱚ ᱱᱟᱭᱠᱟᱨᱤ, ᱵᱷᱮᱰᱟ ᱱᱟᱹᱭ ᱠᱟᱱᱟ ᱾ ᱥᱚᱵᱚᱨᱱᱟᱠᱷᱟ ᱫᱚ ᱦᱚᱱᱚᱛ ᱨᱮᱱᱟᱜ ᱮᱛᱚᱢ-ᱥᱟᱢᱟᱝ ᱥᱮᱦᱮᱫ ᱛᱮ ᱞᱤᱸᱜᱤᱱ ᱠᱟᱱᱟ ᱾ ᱨᱟᱡᱽᱨᱟᱯᱟᱜ ᱡᱷᱟᱨᱱᱟ ᱟᱨ ᱱᱟᱭᱠᱟᱨᱤ ᱰᱮᱢ ᱫᱚ ᱞᱟᱹᱠᱛᱤᱭᱟᱱ ᱴᱷᱟᱶ ᱠᱟᱱᱟ ᱾
ᱜᱚᱞᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱵᱚᱠᱟᱨᱚ ᱦᱚᱱᱚᱛ ᱨᱮ ᱜᱚᱢᱤᱭᱟ, ᱯᱮᱴᱮᱨᱵᱟᱲᱮ ᱟᱨ ᱠᱟᱥᱢᱟᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱯᱚᱪᱷᱤᱢ ᱵᱟᱝᱞᱟ ᱨᱮ ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮ ᱡᱷᱟᱞᱫᱟ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱨᱟᱺᱪᱤ ᱦᱚᱱᱚᱛ ᱨᱮ ᱟᱱᱜᱟᱨᱟ ᱟᱨ ᱥᱤᱞᱞᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱯᱟᱪᱮ ᱨᱮ ᱫᱩᱞᱢᱤ ᱟᱨ ᱪᱤᱛᱚᱨᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱚᱞᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱔᱙,᱘᱑᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱚᱸᱰᱮ ᱠᱷᱚᱱ ᱗᱖,᱗᱖᱕ (᱕᱑%) ᱠᱚᱲᱟ ᱟᱨ ᱗᱓,᱐᱔᱕ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱮᱨ ᱠᱚᱫᱚ ᱒᱑,᱘᱙᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱑᱒,᱑᱑᱒ (᱘.᱐᱘%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱔᱓,᱕᱑᱗ (᱒᱙.᱐᱕%) ᱢᱮᱱᱟᱜ ᱠᱚᱣᱟ ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱚᱞᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱘᱓,᱕᱙᱐ ᱜᱚᱴᱟᱝ (᱖᱕.᱓᱕%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱕᱐,᱔᱒᱐ (᱗᱖.᱙᱓%) ᱠᱚᱲᱟ ᱟᱨ ᱓᱓,᱑᱗᱐ (᱕᱓.᱑᱗%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱠᱩᱲᱤ ᱟᱨ ᱠᱚᱲᱟ ᱚᱞ ᱯᱟᱲᱦᱟᱣ ᱛᱟᱞᱟᱨᱮ ᱵᱷᱮᱜᱟᱨ) ᱫᱚ ᱒᱓.᱗᱖% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱦᱤᱱᱫᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱟᱨ ᱥᱟᱱᱛᱟᱲᱤ ᱫᱚ ᱫᱚᱥᱟᱨ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱾
ᱦᱮᱡ ᱥᱮᱱ
ᱵᱟᱨᱠᱟᱠᱟᱱᱟ-ᱢᱩᱨᱤ-ᱪᱟᱱᱰᱤᱞ ᱞᱟᱭᱤᱱ ᱫᱚ ᱱᱚᱣᱟ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱥᱚᱱᱰᱤᱢᱨᱟ, ᱦᱟᱨᱩᱵᱮᱲᱟ ᱟᱨ ᱜᱚᱞᱟ ᱨᱚᱰ ᱨᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱜᱚᱞᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱕᱔ ᱜᱚᱴᱟᱝ ᱟᱹᱛᱩ ᱨᱮ ᱯᱨᱤ-ᱯᱨᱟᱭᱢᱟᱨᱤ ᱤᱥᱠᱩᱞ, ᱘᱒ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱤᱥᱠᱩᱞ, ᱔᱓ ᱜᱚᱴᱟᱝ ᱟᱹᱛᱩ ᱨᱮ ᱛᱟᱱᱟᱞᱟ ᱟᱥᱲᱟ, ᱑᱒ ᱜᱚᱴᱟᱝ ᱟᱹᱛᱩ ᱨᱮ ᱥᱮᱠᱚᱱᱰᱟᱨᱤ ᱤᱥᱠᱩᱞ, ᱕ ᱜᱚᱴᱟᱝ ᱟᱹᱛᱩ ᱨᱮ ᱥᱤᱱᱤᱭᱟᱹᱨ ᱥᱮᱠᱚᱱᱰᱟᱨᱤ ᱤᱥᱠᱩᱞ, ᱢᱤᱫᱴᱟᱹᱝ ᱟᱹᱛᱩ ᱨᱮ ᱥᱟᱫᱷᱟᱨᱚᱱ ᱰᱤᱜᱽᱨᱤ ᱠᱚᱞᱮᱡᱽ ᱢᱮᱱᱟᱜᱼᱟ ᱾ *ᱥᱤᱱᱤᱭᱟᱹᱨ ᱥᱮᱠᱚᱱᱰᱟᱨᱤ ᱤᱥᱠᱩᱞ ᱠᱚᱫᱚ ᱡᱷᱟᱨᱠᱷᱚᱸᱰ ᱨᱮ ᱤᱱᱴᱟᱨ ᱠᱚᱞᱮᱡᱽ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱢᱜᱚᱲ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱯᱟᱵᱽᱞᱳ ᱯᱤᱠᱟᱥᱳ
ᱯᱟᱵᱽᱞᱳ ᱨᱩᱭᱤᱡᱽ ᱤ ᱯᱤᱠᱟᱥᱳ (/pɪˈkɑːsoʊ, -ˈkæsoʊ/;   Spanish:  [ˈpaβlo piˈkaso]; ᱒᱕ ᱚᱠᱴᱚᱵᱚᱨ ᱑᱘᱘᱑ – ᱘ ᱮᱯᱨᱤᱞ ᱑᱙᱗᱓ 1973), ᱡᱟᱸᱦᱟᱸᱭ ᱫᱚ ᱯᱟᱵᱽᱞᱳ ᱯᱤᱠᱟᱥᱳ ᱧᱤᱛᱩᱢ ᱛᱮᱜᱮ ᱦᱚᱲᱠᱩ ᱧᱮᱞ ᱴᱷᱤᱠ ᱟᱠᱟᱫᱤᱭᱟ᱾ ᱩᱱᱤ ᱫᱚ ᱟᱹᱰᱤ ᱢᱟᱨᱟᱝ ᱪᱤᱛᱟᱹᱨᱤᱭᱟᱹ ᱥᱟᱶᱛᱮ ᱚᱱᱚᱞᱤᱭᱟᱹ ᱟᱠᱷᱲᱟ ᱱᱟᱠᱥᱟᱠᱟᱹᱨᱤ ᱟᱨᱦᱚᱸ ᱮᱢᱟᱱᱛᱮ ᱠᱚᱣᱟᱜ ᱜᱩᱱ ᱛᱟᱸᱦᱮᱸᱠᱟᱱ ᱛᱟᱭᱟ᱾
ᱠᱟᱹᱢᱤ ᱡᱤᱭᱚᱱ
᱑᱘᱙᱐ ᱥᱮᱨᱢᱟ ᱞᱟᱦᱟᱨᱮᱜᱮ ᱟᱡ ᱵᱟᱵᱟᱴᱷᱮᱱ ᱯᱤᱠᱟᱥᱳ ᱥᱚᱲᱠᱚᱭ ᱦᱟᱛᱟᱣ ᱞᱮᱫᱟ᱾ ᱩᱱ ᱡᱚᱠᱷᱚᱡ ᱟᱭᱟᱜ ᱠᱟᱹᱢᱠᱩ ᱨᱮᱱᱟᱜ ᱪᱤᱛᱟᱹᱨᱠᱩ ᱢᱩᱭᱡᱤᱭᱳ ᱯᱤᱠᱟᱥᱳᱛᱮ ᱫᱚᱦᱚᱣᱠᱟᱱ ᱪᱤᱛᱟᱹᱨᱠᱩ ᱨᱮᱜᱮ ᱧᱮᱞᱚᱜ ᱠᱟᱱᱟ᱾
ᱫᱟᱹᱢᱤ ᱪᱤᱛᱟᱹᱨ ᱠᱟᱹᱢᱤᱠᱩᱛᱟᱭ
᱒᱐᱑᱕ ᱥᱮᱨᱢᱟᱨᱮᱱᱟᱜ ᱑᱑ ᱢᱮ ᱮᱥᱯᱮᱱᱨᱮᱱ ᱪᱤᱛᱟᱹᱨᱤᱭᱟᱹ ᱯᱤᱠᱟᱥᱳᱭᱟᱜ ᱟᱸᱠᱟᱸᱣᱠᱟᱱ ᱩᱭᱢᱮᱱ ᱚᱵ ᱟᱞᱡᱤᱭᱟᱨᱥ ᱪᱤᱛᱟᱹᱨ ᱠᱟᱹᱢᱤ ᱜᱚᱴᱟ ᱫᱷᱟᱹᱨᱛᱤᱨᱮ ᱟᱹᱰᱤ ᱧᱤᱛᱩᱢ ᱟᱨ ᱫᱟᱹᱢᱤ ᱦᱤᱥᱟᱹᱵᱛᱮᱠᱚ ᱞᱮᱠᱷᱟ ᱞᱮᱫᱟ᱾ ᱱᱤᱞᱟᱹᱢᱨᱮ ᱚᱱᱟ ᱪᱤᱛᱟᱹᱨ ᱑᱗ ᱠᱳᱴᱤ ᱙᱓ ᱞᱟᱠᱷ ᱖᱕ ᱦᱟᱡᱟᱨ ᱢᱟᱨᱠᱤᱱ ᱰᱚᱞᱟᱨ ᱛᱮ ᱟᱹᱠᱷᱨᱤᱧ ᱞᱮᱱᱟ᱾ ᱚᱱᱟ ᱪᱤᱛᱟᱹᱨ ᱨᱮ ᱢᱤᱫᱴᱮᱱ ᱠᱩᱲᱤᱭ ᱟᱸᱠᱟᱣ ᱞᱤᱫᱤᱭᱟ᱾
ᱥᱚᱭᱞᱚᱡᱟᱱᱚᱱᱫᱚ ᱯᱷᱟᱞᱜᱩᱱᱤ ᱥᱢᱨᱤᱛᱤ ᱢᱚᱦᱟᱵᱤᱫᱽᱭᱟᱞᱚᱭ
ᱥᱚᱭᱞᱚᱡᱟᱱᱚᱱᱫᱚ ᱯᱷᱟᱞᱜᱩᱱᱤ ᱥᱢᱨᱤᱛᱤ ᱢᱚᱦᱟᱵᱤᱫᱽᱭᱟᱞᱚᱭ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱠᱷᱚᱭᱨᱟᱥᱚᱞ ᱨᱮ ᱢᱮᱱᱟᱜ ᱢᱤᱫ ᱥᱟᱫᱷᱟᱨᱚᱱ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ᱾ ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜ ᱱᱚᱣᱟ ᱠᱚᱞᱮᱡᱽ ᱨᱮ ᱟᱨᱴᱥ ᱥᱟᱛᱟᱢ ᱪᱮᱛᱟᱱ ᱨᱮ ᱚᱞᱚᱜ ᱯᱟᱲᱦᱟᱣ ᱦᱩᱭᱩᱜ ᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱑᱙᱙᱘ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱᱟ᱾
ᱢᱟᱹᱱ
ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ.ᱥᱤ) ᱦᱚᱛᱮᱛᱮ ᱱᱚᱣᱟ ᱠᱚᱞᱮᱡᱽ ᱨᱮᱭᱟᱜ ᱢᱟᱹᱱ ᱮᱢ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱟᱱᱪᱟ.ᱞ ᱠᱚᱞᱮᱡ
ᱟᱱᱪᱚᱞ ᱠᱚᱞᱮᱡᱽ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱭᱟᱜ ᱵᱚᱨᱜᱚᱰ ᱡᱤᱞᱞᱟ. ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱠᱚᱞᱮᱡᱽ ᱨᱮᱭᱟᱜ ᱡᱚᱱᱚᱲᱟᱣ ᱫᱚ ᱥᱚᱢᱵᱚᱞᱯᱩᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱞᱟᱜ ᱛᱮ ᱢᱮᱱᱟᱜᱼᱟ ᱾ ᱠᱚᱞᱮᱡᱽ ᱫᱚ ᱑᱙᱖᱕ ᱠᱷᱚᱱ ᱪᱟ.ᱞᱩᱜ ᱠᱟᱱᱟ ᱾
ᱥᱚᱢᱵᱚᱞᱯᱩᱨ ᱡᱮᱜᱮᱛ ᱵᱤᱨᱫᱟᱜᱚᱲ ᱥᱟᱞᱟᱜ ᱡᱚᱱᱚᱲᱟᱣ
ᱥᱚᱢᱵᱚᱞᱯᱩᱨ ᱡᱮᱜᱮᱛ ᱵᱤᱨᱫᱟᱜᱚᱲ ᱥᱟᱞᱟᱜ ᱡᱚᱱᱚᱲᱟᱣ ᱟᱠᱟᱱᱟ ᱟᱨ ᱱᱚᱶᱟ ᱠᱚᱞᱮᱡᱽ ᱫᱚ ᱟᱱᱪᱚᱞ ᱠᱚᱞᱮᱡᱽ ᱦᱚᱸ ᱠᱚ ᱢᱮᱛᱟᱜᱼᱟ ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱳᱰᱤᱥᱟ ᱨᱮᱟᱜ ᱠᱚᱞᱮᱠ ᱠᱚ
ᱠᱟᱨᱮᱝ ᱜᱷᱚᱨ
ᱠᱟᱨᱮᱝ ᱜᱷᱚᱨ ᱥᱮ ᱠᱟ-ᱨᱳᱣᱱ (ᱟᱥᱟᱢᱤᱥᱺ কাৰেংঘৰ বা কা-ৰৌণ, ᱤᱝᱨᱟᱹᱡᱤ: Kareng Ghar or Ka-Rwan) ᱫᱚ ᱟᱦᱩᱢ ᱨᱟᱡᱟ ᱥᱟᱣᱯᱷᱟ ᱦᱚᱛᱮ ᱛᱮ ᱵᱮᱱᱟᱣ ᱞᱮᱱ ᱢᱤᱫᱴᱮᱱ ᱯᱤᱨᱟᱢᱤᱰ ᱢᱩᱴᱷᱟᱹᱱ ᱨᱟᱡᱽ ᱵᱟᱠᱷᱚᱞ ᱠᱟᱱᱟ| ᱥᱤᱧᱚᱛ ᱫᱤᱥᱚᱢ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱥᱤᱵᱽ ᱥᱟᱜᱚᱨ ᱱᱟᱝᱜᱽᱨᱟᱦᱟ ᱠᱷᱚᱱ ᱑᱕ (ᱜᱮᱞ ᱢᱚᱬᱮ) ᱠᱤᱞᱚ ᱢᱤᱴᱟᱨ ᱥᱟᱢᱟᱝ ᱜᱚᱲᱜᱟᱪ ᱨᱮ ᱢᱮᱱᱟᱜ ᱟᱠᱟᱫᱟ| ᱑᱕᱔᱐ ᱥᱮᱨᱢᱟ ᱨᱮ ᱥᱚᱨᱜᱚ ᱫᱮᱣ ᱪᱩᱠᱞᱮᱝᱢᱩᱝ ᱱᱚᱣᱟ ᱫᱚᱞᱟᱱ ᱵᱮᱱᱟᱣᱮ ᱮᱦᱚᱵ ᱞᱮᱱᱟ| ᱱᱤᱭᱟᱹ ᱛᱟᱭᱱᱚᱢ ᱯᱨᱚᱢᱚᱛ ᱥᱤᱝᱦᱚ ᱫᱚ ᱤᱴᱟᱹ ᱛᱮᱭᱮ ᱵᱮᱱᱟᱣ ᱚᱪᱚ ᱞᱮᱰᱟ| ᱑᱗᱕᱒ ᱥᱮᱨᱢᱟ ᱠᱟᱨᱮᱝ ᱜᱷᱚᱨ ᱫᱚ ᱵᱟᱹᱲᱤᱡ ᱮᱱᱟ| ᱚᱱᱟ ᱛᱮ ᱟᱦᱩᱢ ᱨᱟᱡᱟ ᱥᱚᱨᱜᱚ ᱫᱮᱣ ᱨᱟᱡᱮᱥᱚᱨ ᱥᱤᱝᱦᱚ ᱫᱚᱭ ᱵᱮᱱᱟᱣ ᱫᱚᱲᱦᱟ ᱞᱮᱫᱟ|
ᱧᱩᱛᱩᱢ
ᱟᱥᱟᱢᱤᱥ ᱯᱟᱹᱨᱥᱤ ᱛᱮ ᱠᱟᱨᱮᱝ ᱢᱮᱱ ᱞᱮᱠᱷᱟᱱ ᱡᱟᱦᱟᱱ ᱨᱟᱡᱽ ᱵᱟᱠᱷᱚᱞ ᱜᱮ ᱵᱩᱡᱷᱟᱹᱣᱚᱜ-ᱟ| ᱱᱷᱟᱛᱮ ᱜᱚᱲᱜᱟᱶ ᱨᱮ ᱱᱤᱭᱟᱹ ᱨᱟᱡᱽ ᱠᱟᱨᱮᱝ ᱜᱮ ᱠᱟᱨᱮᱝ ᱜᱜᱷᱚᱨ ᱠᱚ ᱧᱩᱛᱩᱢ ᱟᱠᱟᱫᱟ| ᱱᱚᱱᱰᱮ "ᱜᱷᱚᱨ" ᱟᱹᱲᱟᱹ ᱫᱚ ᱵᱟᱝ ᱡᱟᱹᱨᱩᱲ ᱨᱮᱦᱚᱸ ᱱᱚᱱᱰᱮ ᱧᱮᱞ ᱠᱷᱟᱱ "ᱜᱷᱚᱨ' ᱫᱚ ᱢᱤᱫᱴᱮᱱ ᱠᱷᱟᱥ ᱨᱟᱡᱽ ᱠᱟᱨᱮᱝ ᱵᱩᱡᱷᱟᱹᱣᱣ ᱚᱪᱚᱭ ᱱᱞᱟᱹᱜᱤᱫ ᱵᱮᱣᱦᱟᱨ ᱟᱠᱟᱱᱟ|
ᱥᱟ.ᱠᱷᱭᱟ.ᱛ
ᱛᱷᱚᱠ:ᱱᱟᱜᱟᱢ
ᱠᱚᱞᱟᱢᱚᱱᱰᱚᱞᱚᱢ ᱨᱟᱫᱷᱤᱠᱟ
ᱰᱨ.ᱠᱚᱞᱟᱢᱚᱱᱰᱚᱞᱚᱢ ᱨᱟᱫᱷᱤᱠᱟ  ᱫᱚ ᱥᱤᱧᱚᱛᱤᱭᱟ. ᱠᱞᱟᱥᱤᱠᱟᱞ ᱰᱮᱱᱥᱚᱨ, ᱠᱳᱨᱤᱭᱳᱜᱨᱳᱯᱷᱳᱨ, ᱠᱷᱚᱸᱫᱽᱨᱚᱸᱫᱤᱭᱟ.,ᱢᱟᱪᱮᱛ ᱟᱨ ᱚᱱᱚᱞᱤᱭᱟ. ᱠᱟᱱᱟᱭ ᱾ ᱟᱡ ᱜᱮ ᱯᱩᱭᱞᱩ ᱱᱚᱱ-ᱠᱮᱨᱚᱲ ᱦᱚᱲ,ᱡᱟᱦᱟᱸᱭ ᱫᱚ ᱢᱳᱦᱤᱱᱤ ᱟᱛᱛᱟᱢ ᱮᱱᱮᱡ ᱞᱟ.ᱜᱤᱫ ᱠᱮᱨᱚᱲ ᱥᱚᱝᱜᱤᱛ ᱱᱟᱴᱚᱠ ᱮᱠᱟᱰᱮᱢᱤ ᱟᱣᱟᱨᱰ ᱧᱟᱢ ᱟᱠᱟᱫᱟᱭ ᱾ ᱟᱡ ᱫᱚ ᱵᱷᱟᱨᱚᱛᱱᱟᱴᱭᱚᱢ, ᱠᱚᱛᱷᱚᱠᱚᱞᱤ,ᱠᱩᱪᱤᱯᱩᱰᱤ ᱮᱢᱟᱱ ᱥᱤᱧᱚᱛ ᱠᱞᱟᱥᱤᱠᱟᱞ ᱮᱱᱮᱫ ᱨᱮ ᱯᱟ.ᱨᱩᱠᱤᱭᱟ. ᱦᱩᱱᱟ.ᱨ ᱢᱮᱱᱟᱜ ᱛᱟᱭᱟ ᱾
ᱯᱩᱭᱞᱩ ᱡᱤᱭᱚᱱ ᱟᱨ ᱥᱤᱠᱷᱱᱟ.ᱛ
ᱰᱨ. ᱨᱟᱫᱷᱤᱠᱟ ᱫᱚ ᱵᱟᱝᱞᱳᱨ ᱨᱮ ᱡᱟᱱᱟᱢ ᱟᱠᱟᱱᱟᱭ ᱾ ᱵᱟᱵᱟ ᱠᱮ.ᱠᱮ ᱱᱟᱭᱚᱨ (K.K Nair) ᱫᱚ ᱢᱤᱫ ᱪᱟᱴᱟᱨᱰ ᱟᱠᱟᱣᱩᱴᱴᱟᱸᱰ ᱛᱟᱦᱮᱸ ᱠᱟᱱᱟᱭ ᱾ ᱟᱡ ᱫᱚ ᱓ ᱥᱮᱨᱢᱟ ᱩᱢᱮᱨ ᱠᱷᱚᱱ ᱜᱩᱨᱩ ᱨᱚᱱᱡᱚᱱ (Guru Rajan) ᱴᱷᱮᱱ ᱠᱷᱚᱱ ᱮᱱᱮᱡ ᱥᱮᱬᱟ ᱞᱮᱜ-ᱟᱭ ᱾ ᱤᱱᱟ. ᱛᱟᱭᱚᱢ ᱢᱩᱛᱛᱟᱨ ᱨᱤᱱ ᱥᱨᱤ ᱱᱟᱨᱟᱭᱚᱱ ᱯᱟᱱᱤᱠᱠᱚᱨ (Sri. Narayana Panicker ) ᱟᱨ ᱢᱨᱤᱫᱷᱟᱱᱜᱟᱢᱵᱷᱚᱭᱛᱷᱟᱨᱤᱥ (mridhangamvaitharis) ᱨᱤᱱ ᱜᱩᱨᱩ ᱯᱳᱱᱱᱤᱭᱟᱦᱯᱤᱞᱞᱟᱭᱤ (Guru Ponniahpillai) ᱛᱤᱠᱤᱱ ᱴᱷᱮᱱ ᱠᱷᱚᱱ ᱠᱚᱛᱷᱚᱠᱚᱞᱤ ᱮᱱᱮᱡ ᱥᱮᱬᱟ ᱞᱮᱜ-ᱟᱭ ᱾ ᱑᱙᱖᱐ ᱥᱟᱞ ᱨᱮ, ᱪᱮᱨᱩᱛᱷᱩᱨᱩᱛᱷᱤ (en:Cheruthuruthy) ᱛᱮ ᱦᱮᱡ ᱞᱮᱱᱟ ᱟᱨ ᱱᱚᱸᱰᱮ ᱔ ᱥᱮᱨᱢᱟ ᱛᱟᱦᱮᱸ ᱞᱮᱱᱟᱭ ᱾ ᱪᱤᱱᱱᱟᱢᱢᱩ ᱟᱢᱢᱟ (Chinnammu Amma), ᱠᱚᱞᱚᱢᱚᱱᱫᱚᱞᱚᱢ ᱥᱚᱛᱭᱚᱵᱷᱟᱢᱟ (Kalamandalam Sathyabhama) ᱟᱨ ᱠᱚᱞᱚᱢᱚᱱᱫᱚᱞᱚᱢ ᱯᱚᱫᱽᱢᱚᱱᱟᱵᱷᱚᱢ ᱱᱟᱭᱚᱨ (Kalamandalam Padmanabhan Nair) ᱛᱮᱠᱚᱣᱟᱜ ᱛᱟ.ᱨᱤᱨᱮ ᱦᱩᱱᱟ.ᱨ ᱛᱟᱭᱮ ᱫᱚᱲᱦᱚ ᱞᱮᱫ ᱛᱟᱭᱟ ᱾
ᱚᱢᱤᱛ ᱥᱟᱦ
ᱚᱢᱤᱛ ᱚᱱᱤᱞ ᱪᱚᱸᱫᱽᱨᱚ ᱥᱟᱦ (ᱡᱟᱱᱟᱢ ᱒᱒ ᱚᱠᱴᱚᱵᱚᱨ ᱑᱙᱖᱔) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱠᱟᱱᱟᱭ ᱱᱤᱛᱚᱜ ᱒᱐᱑᱙ ᱥᱟᱞ ᱠᱷᱚᱱ ᱓᱑ ᱟᱹᱱᱤᱡ ᱚᱲᱟᱜ ᱢᱚᱱᱛᱨᱤ ᱟᱨ ᱒᱐᱒᱑ ᱥᱟᱞ ᱠᱷᱚᱱ ᱥᱤᱧᱚᱛ ᱨᱤᱱᱤᱡ ᱯᱩᱭᱞᱩ ᱜᱚᱯᱚᱲᱚ ᱢᱚᱱᱛᱨᱤ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟᱭ ᱾ ᱩᱱᱤᱫᱚ ᱒᱐᱑᱔ ᱥᱟᱞ ᱠᱷᱚᱱ ᱒᱐᱒᱐ ᱥᱟᱞ ᱫᱷᱟᱹᱨᱤᱡ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱑᱐ ᱟᱹᱱᱤᱡ ᱯᱟᱨᱥᱮᱛ ᱞᱮᱠᱟᱛᱮ ᱠᱟᱹᱢᱤ ᱟᱠᱟᱫᱟᱭ ᱾ ᱩᱱᱤᱫᱚ ᱒᱐᱑᱔ ᱥᱟᱞ ᱠᱷᱚᱱ ᱱᱮᱥᱱᱟᱞ ᱰᱮᱢᱚᱠᱨᱮᱴᱤᱠ ᱮᱞᱟᱭᱮᱱᱥ (ᱮᱱ.ᱰᱤ.ᱮ) ᱨᱤᱱᱤᱡ ᱯᱟᱨᱥᱮᱛ ᱞᱮᱠᱟᱛᱮ ᱦᱚᱸ ᱠᱟᱹᱢᱤ ᱟᱠᱟᱫᱟᱭ ᱾ ᱩᱱᱤ ᱒᱐᱑᱙ ᱨᱮᱱᱟᱜ ᱵᱷᱟᱨᱚᱛᱤᱭᱚ ᱡᱮᱱᱮᱨᱟᱞ ᱵᱟᱪᱷᱱᱟᱣ ᱨᱮ ᱜᱟᱱᱫᱷᱤᱱᱚᱜᱚᱨ ᱠᱷᱚᱱ ᱥᱚᱸᱥᱚᱫᱽ ᱨᱮᱱᱟᱜ ᱞᱟᱛᱟᱨ ᱚᱲᱟᱜ ᱞᱳᱠᱥᱚᱵᱷᱟ ᱞᱟᱹᱜᱤᱫ ᱮ ᱵᱟᱪᱷᱱᱟᱣ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱢᱟᱬᱟᱝ, ᱩᱱᱤ ᱒᱐᱑᱗ ᱥᱟᱞ ᱠᱷᱚᱱ ᱒᱐᱑᱙ ᱥᱟᱞ ᱫᱷᱟᱹᱨᱤᱡ ᱜᱩᱡᱽᱨᱟᱴ ᱠᱷᱚᱱ ᱥᱚᱸᱥᱚᱫᱽ ᱨᱮᱱᱟᱜ ᱪᱮᱛᱟᱱ ᱚᱲᱟᱜ, ᱨᱟᱡᱽᱭᱚ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱞᱮᱠᱟᱛᱮ ᱵᱟᱪᱷᱱᱟᱣ ᱞᱮᱱ ᱛᱟᱦᱮᱸᱫ ᱾
ᱠᱚᱞᱟᱢᱚᱱᱰᱚᱞᱚᱢ ᱨᱟᱫᱷᱤᱠᱟ
ᱠᱮᱨᱤᱭᱚᱨ
ᱠᱷᱚᱫᱽᱨᱚᱫᱽ ᱚᱞ ᱠᱟ.ᱢᱤ ᱟᱡ ᱫᱚ ᱟᱭᱢᱟ ᱚᱱᱚᱞ ᱥᱮᱨᱮᱧ ᱟᱨ ᱮᱱᱮᱡ ᱪᱮᱛᱟᱱ ᱨᱮ ᱚᱞ ᱟᱠᱟᱫᱟᱭ,ᱡᱟᱦᱟᱸ ᱠᱚᱫᱚ ᱥᱨᱩᱛᱤᱞᱚᱭᱟ (Shrutilaya) ᱯᱟᱛᱷᱟᱢ ᱨᱮ ᱩᱪᱷᱟ.ᱱ ᱟᱠᱟᱱᱟ ᱵᱟ.ᱲᱛᱤ ᱠᱟᱭᱛᱮ ᱾ ᱢᱳᱦᱤᱱᱤ ᱟᱛᱛᱟᱢ ᱮᱱᱮᱡ,ᱥᱮᱨᱮᱧ ᱨᱮ ᱠᱷᱚᱸᱫᱽᱨᱚᱫᱽ ᱥᱟᱛᱟᱢ  ᱰᱮᱱᱥ ᱥᱤᱠᱷᱱᱟ.ᱛ ᱟᱥᱲᱟ ᱠᱚᱨᱮ  (Dance Education in Schools) ᱮᱱ.ᱥᱤ.ᱟᱨ.ᱴᱤ (en:NCERT) ᱨᱮᱭᱟᱜ ᱥᱮᱢᱤᱱᱟᱨ ᱨᱮ ᱫᱟᱠᱷᱚᱞ ᱞᱮᱫ ᱛᱟᱭᱟ ᱾ ᱠᱮᱨᱚᱲ ᱨᱮᱭᱟᱜ ᱫᱮᱵᱽᱫᱟᱥᱤ (Devadasi) ᱯᱚᱨᱚᱢᱯᱚᱨᱟ ᱤᱫᱤ ᱠᱟᱛᱮᱱ ᱦᱟᱯᱛᱟᱠᱤᱭᱟ. ᱯᱟᱛᱷᱟᱢ ᱤᱱᱫᱩ (Indu) ᱨᱮ ᱯᱩᱭᱞᱩ ᱫᱷᱟᱣ ᱩᱪᱷᱟ.ᱱ ᱞᱮᱱᱟ,ᱡᱟᱦᱟᱸ ᱫᱚ ᱭᱩ.ᱮᱥ.ᱮ(USA) ᱨᱮᱭᱟᱜ ᱦᱳᱣᱩᱥᱴᱳᱱ (en:Houston) ᱠᱷᱚᱱ ᱩᱪᱷᱟ.ᱱᱚᱜ ᱠᱟᱱᱟ  ᱾ ᱟᱡᱟᱜ ᱜᱚᱱᱚᱝ ᱟᱱ ᱯᱩᱛᱷᱤ ᱠᱤᱱᱫᱚ ᱢᱳᱦᱤᱱᱤᱭᱟᱛᱛᱚᱢ -ᱫᱤ ᱞᱟᱭᱨᱤᱠᱟᱞ ᱰᱮᱱᱥ ᱳᱯᱷ ᱠᱮᱨᱚᱲ (Mohiniyattom-The Lyrical Dance of Kerala) ᱟᱨ ᱢᱩᱫᱽᱨᱟ (Mudra),ᱡᱟᱦᱟᱸ ᱫᱚ ᱢᱟᱛᱷᱨᱟᱵᱷᱩᱢᱤ (Mathrabhoomi) ᱯᱟᱨᱥᱟᱞᱮᱛ ᱠᱷᱚᱱ ᱩᱪᱷᱟ.ᱱ ᱟᱠᱟᱱᱟ ᱾
ᱚᱢᱤᱛ ᱥᱟᱦ
᱒᱐᱑᱔ ᱥᱟᱞ ᱨᱮᱱᱟᱜ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱚᱠᱛᱚ ᱥᱟᱦ ᱫᱚ ᱥᱤᱧᱚᱛ ᱨᱤᱱᱤᱡ ᱟᱹᱰᱤ ᱢᱟᱨᱟᱝ ᱟᱨ ᱨᱟᱡᱽᱟᱹᱨᱤᱭᱟᱹ ᱞᱮᱠᱟᱛᱮ ᱟᱹᱰᱤ ᱞᱟᱹᱠᱛᱤᱭᱟᱱ ᱯᱚᱱᱚᱛ, ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱵᱤᱡᱮᱯᱤ ᱤᱱ ᱪᱟᱨᱡᱽ ᱮ ᱛᱟᱦᱮᱸ ᱠᱟᱱᱟᱭ ᱾ ᱵᱤᱡᱮᱯᱤ ᱟᱨ ᱱᱚᱣᱟ ᱮᱱᱰᱤᱮ ᱫᱚ ᱘᱐ ᱠᱷᱚᱱ ᱗᱓ ᱢᱟᱹᱪᱤᱭ ᱡᱤᱛᱟᱹᱣ ᱮᱱᱟᱭ ᱾ ᱚᱨᱡᱚ, ᱥᱟᱦ ᱫᱚ ᱡᱟᱹᱛᱤᱭᱟᱹᱨᱤ ᱥᱛᱟᱨ ᱨᱮ ᱧᱩᱛᱩᱢᱮᱱᱟᱭ ᱟᱨ ᱡᱩᱞᱟᱭ ᱒᱐᱑᱔ ᱥᱟᱞ ᱨᱮ ᱚᱱᱟ ᱯᱟᱨᱴᱤ ᱨᱤᱱᱤᱡ ᱡᱟᱹᱛᱤᱭᱟᱹᱨᱤ ᱯᱟᱨᱥᱮᱛ ᱞᱮᱠᱟᱛᱮ ᱵᱟᱦᱟᱞ ᱮᱱᱟᱭ ᱾ ᱩᱱᱤᱫᱚ ᱒᱐᱑᱔ ᱥᱟᱞ ᱛᱟᱭᱚᱢ ᱠᱷᱚᱱ ᱟᱹᱰᱤ ᱜᱟᱱ ᱯᱚᱱᱚᱛ ᱨᱮᱱᱟᱜ ᱵᱟᱪᱷᱱᱟᱣ ᱨᱮ ᱢᱤᱫ ᱜᱟᱶᱛᱟ ᱟᱨ ᱢᱮᱢᱵᱟᱨᱥᱤᱯ-ᱯᱨᱚᱢᱚᱥᱟᱱᱟᱞ ᱯᱟᱴ ᱮ ᱮᱱᱮᱡ ᱠᱮᱜᱼᱟᱭ ᱾ ᱟᱡᱟᱜ ᱮᱛᱚᱦᱚᱵ ᱵᱟᱨ ᱥᱮᱨᱢᱟ ᱨᱮ, ᱵᱤᱡᱮᱯᱤ ᱫᱚ ᱢᱚᱦᱟᱨᱟᱥᱴᱨᱚ, ᱦᱚᱨᱤᱭᱟᱬᱟ, ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ, ᱡᱷᱟᱨᱠᱷᱚᱸᱰ ᱟᱨ ᱟᱥᱟᱢ ᱨᱮ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱡᱤᱛᱠᱟᱹᱨ ᱮᱱᱟᱭ ᱾ ᱢᱮᱱᱠᱷᱟᱱ ᱒᱐᱑᱕ ᱥᱟᱞ ᱨᱮ ᱫᱤᱞᱞᱤ ᱟᱨ ᱢᱟᱨᱟᱝ ᱥᱟᱢᱟᱝ ᱯᱚᱱᱚᱛ ᱵᱤᱦᱟᱨ ᱨᱮ ᱦᱟᱨᱟᱣ ᱮᱱᱟᱭ ᱾
ᱮᱛᱚᱦᱚᱵ ᱡᱤᱭᱚᱱ
ᱚᱢᱤᱛ ᱚᱱᱤᱞ ᱪᱚᱸᱫᱽᱨᱚ ᱥᱟᱦ ᱟᱜ ᱡᱟᱱᱟᱢ ᱫᱚ ᱒᱒ ᱚᱠᱴᱚᱵᱚᱨ ᱑᱙᱖᱔ ᱥᱟᱞ ᱨᱮ ᱢᱩᱢᱵᱟᱭ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱵᱚᱱᱤᱭᱟ ᱡᱟᱹᱛᱤ ᱨᱤᱱᱤᱡ ᱢᱤᱫ ᱜᱩᱡᱽᱨᱟᱴᱤ ᱦᱤᱱᱫᱩ ᱜᱷᱟᱨᱚᱸᱡᱽ ᱠᱷᱚᱱᱮ ᱦᱤᱡᱩᱜᱼᱟ ᱛᱟᱦᱮᱸᱫ ᱾
ᱨᱟᱡᱽᱟᱹᱨᱤ ᱨᱮ ᱵᱚᱞᱚᱱ
ᱥᱟᱦ ᱫᱚ ᱟᱡᱟᱜ ᱨᱟᱡᱽᱟᱹᱨᱤ ᱠᱟᱹᱢᱤ ᱮᱛᱚᱦᱚᱵ ᱫᱚ ᱑᱙᱘᱓ ᱥᱟᱞ ᱨᱮ ᱟᱨ.ᱮᱥ.ᱮᱥ ᱨᱤᱱᱤᱡ ᱯᱟᱹᱴᱷᱩᱣᱟᱹ ᱪᱟᱸᱜᱟ, ᱟᱠᱷᱤᱞ ᱵᱷᱟᱨᱚᱛᱤᱭᱚ ᱵᱤᱫᱽᱭᱟᱨᱛᱷᱤ ᱯᱚᱨᱤᱥᱚᱫᱽ ᱨᱤᱱᱤᱡ ᱟᱹᱭᱩᱨᱤᱭᱟᱹ ᱞᱮᱠᱟᱛᱮ ᱪᱮᱠᱟ ᱞᱮᱫ ᱛᱟᱦᱮᱸᱫ ᱾ ᱢᱳᱫᱤ ᱟᱜ ᱯᱟᱨᱴᱤ ᱨᱮ ᱥᱮᱞᱮᱫᱚᱜ ᱠᱟᱱ ᱢᱤᱫ ᱥᱮᱨᱢᱟ ᱢᱟᱬᱟᱝ, ᱩᱱᱤ ᱑᱙᱘᱗ ᱥᱟᱞ ᱨᱮ ᱵᱤᱡᱮᱯᱤ ᱨᱮ ᱥᱮᱞᱮᱫ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱑᱙᱘᱗ ᱥᱟᱞ ᱨᱮ ᱵᱤᱡᱮᱯᱤ ᱨᱮᱱᱟᱜ ᱭᱩᱵᱟ ᱪᱟᱸᱜᱟ, ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱭᱩᱵᱟ ᱢᱚᱨᱪᱟ ᱨᱤᱱᱤᱡ ᱠᱟᱹᱢᱤᱭᱟᱹ ᱵᱮᱱᱟᱣ ᱮᱱᱟᱭ ᱾ ᱩᱱᱤ ᱠᱟᱹᱡ-ᱠᱟᱹᱡ ᱛᱮ ᱵᱤᱡᱮᱣᱟᱭᱮᱢ ᱦᱟᱭᱟᱨᱟᱠᱤ ᱨᱮ ᱪᱮᱛᱟᱱ ᱨᱟᱠᱟᱵ ᱮᱱᱟᱭ, ᱡᱟᱦᱟᱸᱨᱮ ᱩᱱᱤᱫᱚ ᱣᱟᱨᱰ ᱥᱩᱛᱨᱮᱛ, ᱛᱟᱞᱩᱠᱟ ᱥᱩᱛᱨᱮᱛ, ᱯᱚᱱᱚᱛ ᱥᱩᱛᱨᱮᱛ, ᱡᱚᱜᱚ ᱯᱟᱨᱥᱮᱛ ᱟᱨ ᱢᱟᱨᱟᱝ ᱥᱩᱛᱨᱮᱛ ᱥᱟᱶᱛᱮ ᱵᱷᱤᱱᱟᱹ ᱵᱷᱤᱱᱟᱹ ᱯᱚᱫᱽ ᱨᱮ ᱠᱟᱹᱢᱤ ᱠᱮᱜᱼᱟᱭ ᱾ ᱩᱱᱤ ᱟᱡᱟᱜ ᱢᱮᱱᱮᱡᱚᱨ ᱥᱠᱤᱞ ᱞᱟᱹᱜᱤᱫ ᱟᱫᱚ ᱪᱟᱞᱟᱣ ᱮᱱᱟᱭ ᱛᱤᱱ ᱡᱚᱠᱷᱚᱡ ᱩᱱᱤ ᱑᱙᱙᱑ ᱥᱟᱞ ᱨᱮᱱᱟᱜ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱚᱠᱛᱚ ᱜᱟᱱᱫᱷᱤᱱᱚᱜᱚᱨ ᱨᱮ ᱞᱟᱞ ᱠᱨᱤᱥᱱᱚ ᱟᱰᱣᱟᱱᱤ ᱟᱜ ᱵᱟᱪᱷᱱᱟᱣ ᱠᱮᱢᱯᱮᱱ ᱢᱮᱱᱮᱡᱚᱨ ᱛᱟᱦᱮᱸ ᱠᱟᱱᱟᱭ ᱾
᱑᱙᱙᱕ ᱥᱟᱞ ᱨᱮ, ᱵᱤᱡᱮᱯᱤ ᱫᱚ ᱜᱩᱡᱽᱨᱟᱴ ᱨᱮ ᱟᱡ ᱯᱩᱭᱞᱩ ᱥᱚᱨᱠᱟᱨ ᱵᱮᱱᱟᱣ ᱮᱱᱟᱭ, ᱡᱟᱦᱟᱸᱨᱮ ᱠᱮᱥᱩᱵᱷᱟᱭ ᱯᱟᱴᱮᱞ ᱮ ᱥᱤᱨᱟᱹ ᱢᱚᱱᱛᱨᱤ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱚᱱᱟ ᱚᱠᱛᱚ ᱫᱚ ᱵᱤᱡᱮᱯᱤ ᱭᱤᱡ ᱢᱩᱬ ᱵᱤᱨᱚᱫᱷᱤ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ, ᱫᱮᱦᱟᱛ ᱜᱩᱡᱽᱨᱟᱴ ᱨᱮ ᱢᱟᱨᱟᱝ ᱤᱱᱯᱷᱞᱩᱭᱮᱱᱥᱚᱞ ᱮ ᱛᱟᱦᱮᱸ ᱠᱟᱱᱟᱭ ᱾ ᱫᱮᱦᱟᱛ ᱮᱞᱟᱠᱟ ᱨᱮ ᱠᱚᱝᱜᱽᱨᱮᱥ ᱫᱚ ᱪᱟᱵᱟ ᱞᱟᱹᱜᱤᱫ ᱛᱮ ᱢᱳᱫᱤ ᱟᱨ ᱥᱟᱦ ᱫᱚ ᱵᱟᱱᱟᱨ ᱦᱚᱲ ᱢᱤᱫ ᱠᱟᱛᱮ ᱠᱤᱱ ᱠᱟᱹᱢᱤ ᱠᱮᱜᱼᱟ ᱾ ᱩᱱᱤᱭᱟᱜ ᱨᱚᱬᱱᱤᱛᱤ ᱫᱚ ᱡᱚᱛᱚ ᱟᱹᱛᱩ ᱨᱮ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱟᱹᱭᱩᱨᱤᱭᱟᱹ ᱯᱟᱱᱛᱮ ᱟᱨ ᱩᱱᱤ ᱵᱤᱡᱮᱯᱤ ᱨᱮ ᱥᱮᱞᱮᱫᱚᱜ ᱨᱮᱱᱟᱜ ᱛᱟᱦᱮᱸ ᱠᱟᱱᱟ ᱾ ᱩᱱᱤᱫᱚ ᱘,᱐᱐᱐ ᱢᱟᱨᱟᱝ ᱤᱱᱯᱷᱞᱩᱭᱮᱱᱥᱚᱞ ᱫᱮᱦᱟᱛ ᱟᱹᱭᱩᱨᱤᱭᱟᱹ ᱟᱜ ᱢᱤᱫ ᱱᱮᱴᱣᱟᱨᱠ ᱮ ᱵᱮᱱᱟᱣ ᱠᱮᱜᱼᱟᱭ, ᱡᱟᱦᱟᱸ ᱫᱚ ᱡᱚᱛᱚ ᱟᱹᱛᱩ ᱨᱮ ᱯᱨᱟᱫᱷᱟᱱ (ᱟᱹᱛᱩ ᱨᱤᱱᱤᱡ ᱢᱩᱠᱷᱤᱭᱟᱹ) ᱯᱚᱫᱽ ᱞᱟᱹᱜᱤᱫ ᱵᱟᱪᱷᱱᱟᱣ ᱮ ᱦᱟᱨᱟᱭ ᱞᱮᱱ ᱛᱟᱦᱮᱸᱫ ᱾
ᱵᱤᱡᱮᱯᱤ ᱯᱟᱨᱥᱮᱛ (᱒᱐᱑᱔ ᱠᱷᱚᱱ ᱒᱐᱑᱙)
᱒᱐᱑᱔ ᱥᱟᱞ ᱠᱷᱚᱱ ᱒᱐᱑᱖ ᱥᱟᱞ ᱛᱟᱞᱟ ᱨᱮ ᱵᱤᱡᱮᱯᱤ ᱫᱚ ᱢᱚᱦᱟᱨᱟᱥᱴᱨᱚ, ᱡᱷᱟᱨᱠᱷᱚᱸᱰ ᱟᱨ ᱟᱥᱟᱢ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱡᱤᱛᱠᱟᱹᱨ ᱮᱱᱟᱭ ᱢᱮᱱᱠᱷᱟᱱ ᱫᱤᱞᱞᱤ ᱟᱨ ᱵᱤᱦᱟᱨ ᱨᱮ ᱵᱟᱪᱷᱱᱟᱣ ᱦᱟᱨᱟᱣ ᱮᱱᱟᱭ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱜᱩᱡᱽᱨᱟᱴᱤ ᱦᱚᱲ ᱛᱷᱚᱠ:ᱚᱦᱢᱚᱫᱟᱵᱟᱫᱽ ᱨᱤᱱ ᱨᱟᱡᱽᱟᱹᱨᱤᱭᱟᱹ ᱠᱚ ᱛᱷᱚᱠ:ᱢᱩᱢᱵᱟᱭ ᱨᱤᱱ ᱨᱟᱡᱽᱟᱹᱨᱤᱭᱟᱹ ᱠᱚ ᱛᱷᱚᱠ:ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱ ᱯᱟᱨᱥᱮᱛ
ᱵᱟᱥᱠᱮᱴᱵᱚᱞ
ᱵᱟᱥᱠᱮᱴᱵᱚᱞ (ᱤᱝᱨᱮᱡᱤ: Basketball) ᱫᱚ ᱢᱤᱫ ᱠᱩᱥᱤᱭᱟᱱ ᱠᱷᱤᱞᱟᱹᱴ ᱢᱮᱱᱛᱮ ᱜᱚᱴᱟ ᱡᱮᱜᱮᱛ ᱨᱮ ᱵᱟᱰᱟᱭ ᱢᱮᱱᱟᱜ-ᱟ᱾ ᱠᱚᱢᱞᱟ ᱨᱚᱝ ᱜᱳᱞ ᱵᱚᱞ ᱛᱮ ᱡᱟᱦᱟᱞᱮᱠᱥᱱ ᱢᱟᱴ ᱠᱚᱨᱮ ᱜᱮ ᱱᱤᱭᱟᱹ ᱠᱷᱤᱞᱟᱹᱴ ᱫᱚ ᱜᱟᱛᱮᱜ ᱞᱟᱹᱜᱤᱫ ᱥᱩᱡᱽᱦᱤ ᱜᱮᱭᱟ᱾ ᱟᱨ ᱵᱟᱨ ᱫᱚᱞ ᱠᱟᱛᱮᱜ ᱱᱤᱭᱟᱹ ᱠᱷᱤᱞᱟᱹᱴ ᱨᱮ ᱥᱟᱶ ᱠᱚ ᱨᱥᱦᱮᱱᱟ᱾ ᱱᱤᱭᱟᱹ ᱜᱟᱛᱮᱨᱮᱱᱥᱜ ᱨᱟᱹᱥᱠᱟᱹ ᱫᱚ ᱢᱟᱴ ᱨᱮᱱᱟᱜ ᱵᱟᱨ ᱟᱲᱮᱨᱮ ᱵᱟᱨᱮᱭᱟ ᱵᱚᱞ ᱵᱚᱞᱚ ᱥᱩᱢᱩᱝ ᱢᱤᱫᱴᱟᱝ ᱠᱟᱛᱮᱜ ᱡᱷᱚᱨᱤ ᱟᱠᱟ ᱛᱥᱦᱮᱱᱟ, ᱟᱨ ᱚᱱᱟ ᱡᱷᱩᱨᱤ ᱨᱮ ᱵᱟᱞ ᱟᱜᱩ ᱠᱟᱛᱮᱜᱱ ᱵᱚᱞ ᱵᱚᱞᱚ ᱞᱮᱠᱜᱟᱱ ᱜᱮ ᱯᱚᱭᱮᱱᱴ ᱡᱟᱣᱨᱟ ᱤᱫᱤᱜ-ᱟ᱾ ᱟᱨ ᱱᱤᱭᱟᱹ ᱠᱷᱤᱞᱟᱹᱴ ᱨᱮᱱᱟᱜ ᱱᱤᱭᱚᱢ ᱞᱮᱠᱟᱛᱮ ᱡᱟᱦᱟ ᱫᱚᱞ ᱡᱟᱹᱥᱛᱤ ᱯᱚᱭᱮᱱᱴ ᱮᱭ ᱡᱟᱣᱨᱟ ᱫᱟᱲᱮᱜ-ᱟ ᱩᱱᱤ ᱫᱚᱞ ᱜᱮᱭ ᱡᱤᱛᱠᱟᱹᱨᱮ ᱦᱩᱭᱩᱜ-ᱟ᱾ ᱱᱤᱭᱟᱹ ᱮᱱᱮᱡᱽ ᱨᱮᱫᱚ ᱢᱚᱬᱮ ᱜᱚᱴᱟᱝ ᱠᱷᱤᱞᱟᱹᱰᱤᱭᱟᱹ ᱠᱚ ᱛᱟᱦᱮᱱᱟ᱾ ᱟᱨ ᱱᱤᱭᱟ ᱠᱷᱤᱞᱟᱹᱴ ᱨᱮ ᱵᱟᱨ ᱟᱲᱮ ᱵᱟᱨᱮᱭᱟ ᱡᱥᱦᱟ ᱡᱷᱩᱨᱤ ᱟᱠᱟ ᱛᱟᱦᱮᱱᱟ ᱚᱱᱟ ᱫᱚ ᱨᱤᱢ ᱧᱩᱛᱩᱢ ᱦᱤᱱᱦᱟᱹ ᱢᱮᱱᱥᱜ-ᱟ᱾
ᱵᱟᱥᱠᱮᱴᱵᱚᱞ ᱠᱷᱤᱞᱟᱹᱴ ᱚᱠᱛᱚ ᱨᱮᱱᱟ ᱯᱚᱨᱫᱷᱟᱱ ᱡᱟᱦᱟ ᱞᱟᱹᱠᱛᱤᱭᱟᱱ ᱠᱟᱱᱟ ᱚᱱᱟ ᱜᱮ ᱵᱟᱥᱠᱮᱴᱵᱚᱞ ᱫᱚ᱾ ᱑᱘᱙᱑ ᱥᱮᱨᱢᱟ ᱢᱮᱥᱟᱪᱩᱥᱮᱴ ᱨᱮᱱᱟᱜ ᱮᱥᱯᱨᱤᱝᱯᱷᱤᱞᱰ ᱰᱚᱠᱴᱚᱨ ᱡᱮᱢᱥ ᱱᱟᱭᱤᱡᱽᱮᱢᱤᱛᱷ ᱧᱩᱛᱩᱢᱟᱱ ᱢᱤᱫ ᱚᱫᱷᱟᱯᱚᱠ ᱱᱤᱭᱟᱹ ᱠᱷᱤᱞᱟᱹᱴ ᱫᱚ ᱥᱤᱨᱡᱚᱱ ᱟᱡᱟᱫᱟ᱾ ᱦᱚᱲ ᱠᱩᱥᱤ ᱞᱮᱠᱟᱛᱮ ᱱᱤᱭᱟᱹ ᱠᱷᱤᱞᱟᱹᱴ ᱫᱚ ᱡᱮᱜᱮᱛ ᱨᱮᱱᱟᱜ ᱫᱚᱥᱟᱨ ᱫᱷᱟᱯ ᱨᱮ ᱢᱮᱱᱟᱜ-ᱟ᱾ ᱯᱚᱨᱢᱤᱞᱟ ᱵᱟᱥᱠᱮᱴᱵᱚᱞ ᱠᱷᱤᱞᱟᱹᱴ ᱦᱚᱸ ᱟᱹᱰᱤ ᱜᱮ ᱠᱩᱥᱤ ᱛᱟᱹᱞᱠᱟ ᱨᱮ ᱢᱮᱱᱟᱜ-ᱟ, ᱤᱠᱜᱷᱟᱹᱱ ᱠᱚᱲᱟ ᱠᱚᱣᱟᱜ ᱠᱷᱤᱞᱟᱹᱴ ᱞᱮᱠᱟ ᱫᱚ ᱵᱟᱝ ᱥᱮᱬᱟᱣᱟ᱾
ᱱᱟᱜᱟᱢ
᱑᱘᱙᱑ ᱥᱮᱨᱢᱟ ᱨᱮᱭᱟᱜ ᱰᱤᱥᱮᱢᱵᱚᱨ ᱪᱟᱸᱫᱚ ᱨᱮ, ᱡᱮᱢᱥ ᱱᱮᱥᱢᱤᱷ, ᱡᱟᱦᱟᱸᱭ ᱫᱚ ᱠᱮᱱᱰᱤᱭᱟᱱ-ᱟᱢᱮᱨᱤᱠᱟᱱ ᱦᱚᱲᱢᱚ ᱥᱮᱪᱮᱫ ᱯᱨᱚᱯᱷᱮᱥᱚᱨ ᱟᱨ ᱥᱯᱨᱤᱱᱜᱷᱤᱞᱰ, ᱢᱮᱥᱟᱪᱩᱥᱮᱴᱥ ᱨᱮ ᱢᱮᱱᱟᱜ ᱤᱱᱴᱚᱨᱱᱮᱥᱱᱟᱞ ᱭᱩᱝ ᱢᱮᱱᱥ ᱠᱨᱤᱥᱴᱤᱭᱟᱱ ᱮᱥᱚᱥᱚᱥᱤᱭᱮᱥᱚᱱ ᱴᱨᱮᱱᱤᱝ ᱥᱠᱩᱞ (ᱱᱤᱛᱚᱜ ᱥᱯᱨᱤᱱᱜᱷᱤᱞᱰ ᱠᱚᱞᱮᱡᱽ) ᱤᱱᱥᱴᱨᱠᱴᱤᱵᱷᱤᱡᱚᱱ ᱮᱢᱟᱱ ᱠᱚᱨᱮ  ᱱᱤᱣ ᱤᱸᱜᱽᱞᱮᱱᱰ ᱨᱮᱱᱟᱜ ᱟᱹᱰᱤ ᱨᱤᱛᱩ ᱚᱠᱛᱚ ᱨᱮ ᱩᱱᱤ ᱫᱚ ᱟᱡᱟᱜ ᱯᱚᱲᱦᱚᱱᱤᱭᱟᱹ ᱠᱚ ᱠᱟᱹᱢᱤ ᱨᱮ ᱟᱨ ᱥᱤᱠᱷᱱᱟᱹᱛ ᱨᱮ ᱞᱟᱜᱟᱣ ᱞᱟᱹᱜᱤᱫ ᱛᱮ ᱟᱹᱰᱤ ᱱᱟᱯᱟᱭ ᱠᱷᱤᱞᱚᱱᱰ ᱮ ᱵᱮᱱᱟᱣ ᱞᱮᱫ-ᱟ ᱾ ᱮᱴᱟᱜ ᱮᱱᱮᱡ ᱠᱚ ᱫᱚ ᱟᱹᱰᱤ ᱵᱟᱹᱲᱤᱡ ᱟᱨ ᱵᱟᱝ ᱠᱷᱟᱱ ᱡᱤᱢᱱᱟᱥᱤᱭᱟᱢ ᱨᱮ ᱵᱮᱵᱷᱟᱨ ᱞᱟᱹᱜᱤᱫ ᱵᱟᱝ ᱞᱟᱹᱠᱛᱤᱭᱟᱱ ᱢᱮᱱᱛᱮᱭ ᱵᱟᱧᱪᱟᱣ ᱠᱮᱫ ᱛᱟᱭᱚᱢ, ᱩᱱᱤ ᱫᱚ ᱢᱤᱫ ᱱᱟᱣᱟ ᱠᱷᱮᱞ ᱮ ᱵᱮᱱᱟᱣ ᱠᱮᱫᱼᱟ ᱡᱟᱦᱟᱸ ᱨᱮ ᱠᱷᱮᱞᱚᱸᱰᱤᱭᱟᱹ ᱠᱚ ᱢᱤᱫ ᱵᱚᱞ ᱮ ᱮᱢᱟ ᱠᱚᱣᱟ ᱟᱨ ᱢᱤᱫ ᱵᱷᱤᱛᱨᱤ ᱨᱮ ᱵᱚᱫᱚᱞ ᱟᱠᱟᱱ ᱢᱤᱫ ᱵᱟᱥᱠᱮᱴ ᱨᱮ ᱵᱚᱞ ᱠᱚ ᱦᱟᱛᱟᱣ ᱠᱟᱛᱮ ᱯᱳᱭᱮᱱᱴ ᱠᱚ ᱦᱟᱛᱟᱣ ᱞᱟᱹᱜᱤᱫ ᱠᱚ ᱠᱩᱥᱤᱭᱟᱫᱼᱟ ᱾ ᱱᱮᱥᱢᱤᱛᱷ ᱫᱚ ᱢᱩᱬᱩᱛ ᱟᱹᱱᱟᱹᱨᱤ ᱠᱚ ᱚᱞ ᱞᱮᱫᱟ ᱟᱨ ᱢᱤᱫᱴᱟᱹᱝ ᱯᱮᱪᱠ ᱵᱮᱥᱴ ᱫᱚ ᱢᱤᱫᱴᱟᱹᱝ ᱩᱥᱩᱞ ᱴᱨᱮᱠ ᱨᱮᱭ ᱛᱷᱟᱯᱚᱱ ᱞᱮᱫᱟ ᱾ ᱱᱮᱥᱢᱤᱦ ᱫᱚ ᱯᱩᱭᱞᱩ ᱨᱮ ᱯᱮᱪ ᱠᱟᱹᱴᱩᱵ ᱫᱚ ᱞᱟᱛᱟᱨ ᱛᱮ ᱜᱮᱭ ᱵᱮᱱᱟᱣ ᱞᱮᱫ ᱛᱟᱦᱮᱸᱫ, ᱡᱟᱦᱟᱸ ᱨᱮᱱᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ ᱡᱮ ᱡᱚᱛᱚ "ᱠᱟᱹᱴᱩᱵ" ᱥᱮ ᱯᱳᱭᱱᱴ ᱜᱳᱨᱰ ᱛᱟᱭᱚᱢ ᱵᱚᱞ ᱫᱚ ᱢᱟᱱᱩᱣᱟᱞᱤ ᱛᱮᱭ ᱦᱟᱛᱟᱣ ᱦᱩᱭᱩᱜ ᱠᱟᱱ ᱛᱟᱦᱮᱸᱫ ᱾ ᱱᱚᱶᱟ ᱫᱚ ᱟᱹᱰᱤ ᱠᱮᱴᱮᱡ ᱮᱱᱟ, ᱚᱱᱟᱛᱮ ᱱᱮᱥᱢᱤᱦ ᱫᱚ ᱡᱟᱦᱟᱸ ᱠᱮᱴᱮᱡ ᱠᱮᱫ ᱛᱟᱭᱚᱢ ᱟᱹᱰᱤ ᱫᱩᱞᱟᱹᱲ ᱛᱮ ᱵᱚᱞ ᱠᱚ ᱵᱟᱦᱨᱮ ᱞᱟᱹᱜᱤᱫ ᱠᱮᱴᱮᱡ ᱠᱮᱫᱼᱟ ᱾
ᱱᱤᱭᱚᱢ
ᱠᱷᱮᱞ ᱨᱮᱭᱟᱜ ᱦᱩᱫᱤᱥ ᱫᱚ ᱦᱩᱭᱩᱜ ᱠᱟᱱᱟ ᱡᱟᱦᱟᱸᱭ ᱦᱚᱲ ᱮᱲᱮ ᱪᱮᱛᱟᱱ ᱠᱷᱚᱱ ᱮᱲᱮ ᱠᱚᱣᱟᱜ ᱵᱚᱥᱠᱚᱴ ᱨᱮ ᱵᱚᱞ ᱠᱚ ᱨᱩᱣᱟᱹᱲ ᱠᱟᱛᱮ ᱮᱲᱮ ᱠᱚ ᱵᱚᱥᱠᱚᱴ ᱨᱮ ᱵᱚᱞ ᱠᱚ ᱨᱩᱣᱟᱹᱲᱟ ᱾ ᱱᱚᱝᱠᱟᱱ ᱦᱚᱨ ᱛᱮ ᱜᱳᱞ ᱦᱟᱛᱟᱣ ᱫᱚ ᱜᱳᱞ ᱠᱚ ᱢᱮᱛᱟᱜ-ᱟ ᱾ ᱡᱮᱡᱟᱹᱛᱤᱭᱟᱹᱨᱤ ᱠᱷᱮᱞ ᱨᱮ ᱖.᱗᱕ ᱢᱤᱴᱚᱨ (᱒᱒ ᱯᱷᱩᱴ ᱒ ᱤᱱᱪ) ᱟᱨ ᱮᱱ.ᱵᱤ.ᱮ. ᱠᱷᱮᱞ ᱨᱮ ᱒᱓ ᱯᱷᱩᱴ ᱙ ᱤᱱᱪ (᱗.᱒᱔ ᱢᱤᱴᱚᱨ) ᱠᱷᱚᱱ ᱓ ᱯᱚᱭᱮᱱᱴ ᱟᱨᱠ ᱠᱷᱚᱱ ᱵᱟᱦᱨᱮ ᱠᱷᱚᱱ ᱦᱟᱛᱟᱣ ᱞᱮᱱ ᱠᱷᱟᱱ ᱢᱤᱫ ᱥᱟᱯᱲᱟᱣ ᱫᱚ ᱵᱟᱨ ᱯᱚᱭᱮᱱᱴ ᱟᱨᱵᱟᱝ ᱓ ᱯᱚᱭᱮᱱᱴ ᱦᱩᱭᱩᱜᱼᱟ ᱾ ᱢᱤᱫᱴᱟᱹᱝ ᱪᱮᱛᱟᱱ ᱥᱳᱴ ᱫᱚ ᱯᱷᱩᱞ ᱞᱟᱭᱤᱱ ᱠᱷᱚᱱ ᱥᱳᱴᱤᱝ ᱠᱟᱛᱮᱜ ᱧᱟᱢᱚᱜᱼᱟ ᱾ ᱢᱤᱫ ᱴᱤᱢ ᱢᱤᱫ ᱯᱷᱤᱞᱰ ᱜᱳᱞ ᱟᱨᱵᱟᱝ ᱯᱷᱨᱤ ᱛᱷᱨᱚ ᱠᱷᱚᱱ ᱜᱳᱞ ᱮᱢ ᱛᱟᱭᱚᱢ, ᱠᱷᱮᱞ ᱫᱚ ᱮᱛᱦᱚᱵ ᱦᱩᱭᱩᱜᱼᱟ ᱾ ᱡᱟᱦᱟᱸ ᱴᱤᱢ ᱫᱚ ᱜᱳᱞ ᱮᱢ ᱫᱚᱦᱚᱭᱟ ᱚᱱᱟ ᱴᱤᱢ ᱫᱚ ᱜᱳᱞ ᱮᱢ ᱫᱚᱦᱚᱭᱟ ᱾ ᱡᱟᱦᱟᱸ ᱴᱤᱢ ᱫᱚ ᱜᱳᱞ ᱮᱢ ᱫᱚᱦᱚᱭᱟ ᱚᱱᱟ ᱴᱤᱢ ᱫᱚ ᱜᱳᱞ ᱮᱢ ᱫᱚᱦᱚᱭᱟ ᱾
ᱪᱮᱫ ᱪᱮᱫ ᱛᱟᱦᱮᱱᱟ
ᱵᱟᱥᱠᱮᱴᱵᱚᱞ ᱠᱷᱮᱞ ᱨᱮ ᱢᱤᱫᱴᱟᱝ ᱜᱮ ᱞᱟᱹᱠᱛᱤᱭᱟᱱ ᱡᱤᱱᱤᱥ ᱫᱚ ᱦᱩᱭᱩᱜ ᱠᱟᱱᱟ ᱵᱚᱞ ᱟᱨ ᱠᱳᱨᱴ᱾ ᱢᱤᱫ ᱞᱮᱠᱟᱱ, ᱨᱤᱴᱮᱝᱜᱩᱞᱟᱨ ᱡᱟᱭᱜᱟ ᱡᱟᱦᱟᱸᱨᱮ ᱵᱷᱮᱜᱟᱨ ᱵᱷᱮᱜᱟᱨ ᱢᱩᱪᱟᱹᱫ ᱨᱮ ᱵᱟᱥᱠᱮᱴᱵᱚᱞ ᱠᱚ ᱛᱟᱦᱮᱸᱱᱟ᱾ ᱠᱚᱢᱯᱮᱴᱤᱵᱷᱤᱴᱤ ᱞᱮᱵᱮᱞ ᱞᱟᱹᱜᱤᱫ ᱫᱚ ᱰᱷᱮᱨ ᱵᱮᱵᱚᱥᱛᱟ ᱨᱮᱭᱟᱜ ᱞᱟᱹᱠᱛᱤ ᱢᱮᱱᱟᱜ-ᱟ ᱡᱮᱞᱮᱠᱟ ᱣᱟᱭᱤᱴ, ᱥᱠᱳᱟᱨ ᱪᱤᱠᱤ, ᱥᱠᱳᱟᱨᱵᱳᱨᱰ, ᱮᱴᱠᱮᱴᱚᱬᱮ ᱯᱳᱞᱮᱥᱚᱱ ᱯᱷᱟᱭᱤᱞ, ᱟᱨ ᱥᱤᱯᱤᱞ ᱛᱮ ᱠᱟᱹᱢᱤ ᱟᱠᱟᱱ ᱥᱴᱚᱯ-ᱠᱚᱞᱚᱢᱚᱠ ᱥᱤᱥᱴᱮᱢ ᱾ ᱡᱟᱹᱛᱤᱭᱟᱹᱨᱤ ᱠᱷᱮᱞ ᱨᱮ ᱢᱤᱫ ᱨᱤᱜᱩᱞᱮᱥᱚᱱ ᱵᱟᱥᱠᱮᱴᱵᱚᱞ ᱠᱳᱨᱴ ᱫᱚ ᱒᱘ ᱢᱤᱴᱚᱨ (92 ᱯᱷᱩᱴ) ᱡᱤᱞᱤᱧ ᱟᱨ ᱑᱕ ᱢᱤᱴᱚᱨ (49 ᱯᱷᱩᱴ) ᱡᱤᱞᱤᱧᱟ ᱾ NBA ᱟᱨ NCAA ᱨᱮ ᱠᱳᱨᱴ ᱫᱚ 94 by 50 feet (29 by 15 meters) ᱢᱮᱱᱟᱜᱼᱟ ᱾ ᱲᱛᱤ ᱠᱟᱴ ᱠᱚᱨᱮ ᱫᱚ ᱠᱟᱴ ᱛᱮ ᱚᱛ ᱦᱟᱥᱟ ᱢᱮᱱᱟᱜ-ᱟ, ᱡᱟᱦᱟᱸ ᱫᱚ ᱵᱟᱹᱲᱛᱤ ᱠᱟᱴ ᱨᱮᱭᱟᱜ ᱢᱟᱨᱮ ᱦᱟᱹᱴᱤᱧ ᱞᱮᱠᱟᱛᱮ ᱥᱚᱢᱟᱱ ᱰᱟᱦᱟᱨ ᱨᱮ ᱪᱟᱞᱟᱣ ᱟᱠᱟᱱ ᱢᱮᱯᱞ ᱯᱞᱟᱱᱠ ᱠᱷᱚᱱ ᱵᱮᱱᱟᱣ ᱟᱠᱟᱱᱟ ᱾ ᱚᱲᱟᱜ ᱛᱷᱚᱠ ᱨᱮᱭᱟᱜ ᱧᱩᱛᱩᱢ ᱟᱨ ᱞᱳᱜᱳ ᱫᱚ ᱛᱟᱞᱟ ᱥᱮᱸᱫᱽᱨᱟ ᱨᱮ ᱟᱨᱵᱟᱝ ᱚᱱᱟ ᱥᱩᱨ ᱨᱮ ᱚᱞᱚᱜ-ᱟ ᱾
ᱠᱟᱨᱴ ᱫᱚ ᱢᱤᱫᱴᱟᱝ ᱥᱴᱤᱞ ᱨᱤᱢ ᱠᱟᱱᱟ ᱡᱟᱦᱟᱸ ᱫᱚ ᱑᱘ ᱤᱱᱪ (᱔᱖ ᱥᱮᱱᱴᱤᱢᱤᱴᱚᱨ) ᱰᱟᱭᱮᱢᱮᱴᱚᱨ ᱢᱮᱱᱟᱜ-ᱟ ᱟᱨ ᱢᱤᱫᱴᱟᱝ ᱵᱮᱠᱵᱳᱨᱰ (backboard) ᱨᱮ ᱵᱷᱮᱡᱟᱨ ᱟᱠᱟᱱ ᱢᱤᱫᱴᱟᱝ ᱱᱮᱴ ᱢᱮᱱᱟᱜ-ᱟ ᱡᱟᱦᱟᱸ ᱫᱚ ᱖ ᱯᱷᱩᱴ ᱛᱮ ᱓.᱕ ᱯᱷᱩᱴ (᱑.᱘ ᱢᱤᱴᱚᱨ ᱛᱮ ᱑.᱑ ᱢᱤᱴᱚᱨ) ᱢᱮᱱᱟᱜ-ᱟ ᱟᱨ ᱢᱤᱫᱴᱟᱝ ᱠᱟᱨᱴ ᱫᱚ ᱠᱳᱨᱴ ᱨᱮᱭᱟᱜ ᱡᱚᱛᱚ ᱢᱩᱪᱟᱹᱫ ᱨᱮ ᱢᱮᱱᱟᱜ-ᱟ ᱾ ᱢᱩᱪᱟᱹᱫ ᱫᱷᱟᱨᱮ ᱨᱮ ᱚᱞ ᱟᱠᱟᱱ ᱵᱷᱤᱛᱨᱤ ᱨᱮ ᱚᱞ ᱟᱠᱟᱱ ᱵᱷᱤᱛᱨᱤ ᱫᱚ ᱑᱘ ᱤᱱᱪ (᱔᱖ ᱥᱮᱱᱴᱤᱢᱤᱴᱚᱨ) ᱩᱥᱩᱞ ᱟᱨ ᱒ ᱯᱷᱩᱴ (᱖᱑ ᱥᱮᱱᱴᱤᱢᱤᱴᱚᱨ) ᱡᱤᱞᱤᱧ ᱢᱮᱱᱟᱜᱼᱟ ᱾ ᱡᱚᱛᱚ ᱞᱮᱠᱟᱱ ᱠᱷᱮᱞ ᱨᱮᱜᱮ, ᱨᱤᱢ ᱨᱮᱭᱟᱜ ᱪᱮᱛᱟᱱ ᱫᱚ ᱠᱳᱨᱴ ᱠᱷᱚᱱ ᱑᱐ ᱯᱷᱩᱴ (᱓.᱐᱕ ᱢᱤᱴᱚᱨ) ᱟᱨ ᱵᱮᱥ ᱞᱟᱭᱤᱱ ᱠᱷᱚᱱ ᱔ ᱯᱷᱩᱴ (᱑.᱒᱒ ᱢᱤᱴᱚᱨ) ᱨᱮ ᱛᱟᱦᱮᱸᱱᱟ ᱾ ᱠᱳᱨᱴ ᱟᱨ ᱵᱮᱠᱵᱳᱨᱰ ᱨᱮᱱᱟᱜ ᱢᱟᱨᱮ ᱨᱮ ᱵᱷᱮᱜᱟᱨ ᱵᱷᱮᱜᱟᱨ ᱦᱩᱭ ᱫᱟᱲᱮᱭᱟᱜᱼᱟ, ᱢᱮᱱᱠᱷᱟᱱ ᱠᱳᱨᱴ ᱨᱮᱱᱟᱜ ᱞᱟᱹᱠᱛᱤᱭᱟᱱ ᱩᱥᱩᱞ ᱫᱚ ᱦᱩᱭᱩᱜ ᱠᱟᱱᱟ ⁇  ᱢᱤᱫ ᱨᱤᱢ ᱡᱟᱦᱟᱸ ᱫᱚ ᱛᱤᱱᱟᱹᱜ ᱜᱟᱱ ᱤᱱᱪ ᱛᱮᱜᱮ ᱵᱷᱮᱜᱟᱨ ᱟᱠᱟᱱᱟ ᱚᱱᱟ ᱫᱚ ᱥᱩᱴᱤᱝ ᱨᱮ ᱵᱷᱮᱜᱟᱨ ᱵᱷᱮᱜᱟᱨ ᱟᱱᱟᱜ ᱦᱩᱭ ᱫᱟᱲᱮᱭᱟᱜᱼᱟ ᱾ ᱱᱮᱴ ᱫᱚ "ᱵᱚᱞ ᱫᱚ ᱠᱩᱠᱞᱤ ᱛᱟᱞᱟ ᱛᱮ ᱪᱟᱞᱟᱜ ᱠᱟᱱ ᱠᱷᱟᱹᱛᱤᱨ ᱢᱤᱫ ᱚᱠᱛᱚ ᱞᱟᱹᱜᱤᱫ ᱪᱮᱠ" ᱦᱩᱭᱩᱜ ᱞᱟᱹᱠᱛᱤᱭᱟᱜ-ᱟ, ᱡᱟᱦᱟᱸ ᱛᱮ ᱵᱚᱞ ᱫᱚ ᱪᱟᱞᱟᱜ ᱠᱟᱱ ᱠᱷᱟᱹᱛᱤᱨ ᱧᱮᱞᱚᱜ-ᱟ ᱾ ᱵᱚᱞ ᱪᱮᱠ ᱨᱮᱭᱟᱜ ᱟᱨᱦᱚᱸ ᱢᱤᱫ ᱞᱟᱹᱠᱛᱤᱭᱟᱱ ᱠᱟᱛᱷᱟ ᱫᱚ ᱦᱩᱭᱩᱜ ᱠᱟᱱᱟ, ᱵᱚᱞ ᱨᱮᱭᱟᱜ ᱨᱤᱵᱟᱩᱱᱰ ᱟᱹᱰᱤ ᱟᱞᱜᱟ ᱛᱮ ᱦᱩᱭᱩᱜ ᱠᱟᱱᱟ, ᱚᱱᱟ ᱛᱮ ᱨᱤᱵᱟᱩᱱᱰ ᱟᱹᱰᱤ ᱟᱞᱜᱟ ᱛᱮ ᱵᱟᱝ ᱦᱩᱭᱩᱜ ᱠᱟᱱᱟ ᱾
ᱵᱟᱥᱠᱮᱴᱵᱚᱞ ᱨᱮᱭᱟᱜ ᱢᱟᱨᱟᱝ ᱦᱚᱸ ᱞᱟᱹᱠᱛᱤᱜ-ᱟ᱾ ᱠᱚᱲᱟ ᱠᱚ ᱞᱟᱹᱜᱤᱫ, ᱥᱚᱨᱠᱟᱨᱤ ᱵᱚᱞ ᱫᱚ ᱒᱙.᱕ ᱤᱱᱪ (᱗᱕ ᱥᱤ.ᱢᱤ.) ᱡᱤᱞᱤᱧᱟ (ᱥᱟᱭᱤᱡᱚᱱ ᱗, ᱟᱨᱵᱟᱝ "᱒᱙᱕ ᱵᱚᱞ") ᱟᱨ ᱒᱒ ᱚᱸᱥ (᱖᱒᱐ ᱜᱨᱟᱢ) ᱦᱟ.ᱵᱤᱡ ᱦᱩᱭᱩᱜ-ᱟ। ᱡᱩᱫᱤ ᱠᱩᱲᱤ ᱦᱚᱯᱚᱱ ᱠᱚ ᱠᱷᱮᱞ ᱮᱫᱟ, ᱥᱚᱨᱠᱟᱨᱤ ᱵᱟᱥᱠᱮᱴᱵᱚᱞ ᱢᱟᱨᱟᱝ ᱫᱚ ᱒᱘.᱕ ᱤᱱᱪ (᱗᱒ ᱥᱤ.ᱢᱤ.) ᱡᱤᱞᱤᱧ (ᱢᱟᱨᱟᱝ ᱖, ᱟᱨᱵᱟᱝ "᱒᱘᱕ ᱵᱚᱞ") ᱠᱟᱱᱟ ᱡᱟᱦᱟᱸ ᱨᱮᱭᱟᱜ ᱩᱥᱩᱞ ᱫᱚ ᱒᱐ ᱚᱸᱥ (᱕᱗᱐ ᱜᱨᱟᱢ) ᱠᱟᱱᱟ ᱾ ᱓ᱹ᱓ ᱨᱮ, ᱦᱮᱞᱯᱷᱠᱳᱨᱴ ᱓ᱼ᱓ ᱠᱷᱮᱞ ᱨᱮᱱᱟᱜ ᱢᱤᱫ ᱥᱚᱨᱠᱟᱨᱤ ᱵᱟᱨᱥᱚᱱ, ᱢᱤᱫ ᱟᱹᱫᱤᱵᱟᱹᱥᱤ ᱵᱳᱞ ᱡᱟᱦᱟᱸ ᱨᱮᱱᱟᱜ ᱡᱤᱞᱤᱧ ᱫᱚ ᱖ ᱜᱚᱴᱟᱝ ᱵᱳᱞ ᱨᱮᱱᱟᱜ ᱠᱟᱱᱟ ᱢᱮᱱᱠᱷᱟᱱ ᱗ ᱜᱚᱴᱟᱝ ᱵᱳᱞ ᱨᱮᱱᱟᱜ ᱩᱥᱩᱞ ᱫᱚ ᱡᱚᱛᱚ ᱦᱮᱯᱨᱟᱣ ᱨᱮ ᱵᱮᱵᱷᱟᱨᱚᱜᱼᱟ (ᱢᱤᱫ ᱠᱚᱲᱟ, ᱠᱩᱲᱤ ᱟᱨ ᱢᱤᱪᱷᱤᱞ ᱴᱤᱢ) ᱾
ᱨᱮᱯᱷᱟᱨᱤ
ᱡᱮᱜᱮᱛᱟᱹᱨᱤ ᱵᱟᱥᱠᱮᱴᱵᱚᱞ ᱟᱨ ᱠᱚᱞᱮᱡᱽ ᱠᱚᱨᱮᱱᱟᱜ ᱵᱟᱥᱠᱮᱴᱵᱚᱞ ᱠᱷᱤᱞᱟᱹᱴ ᱨᱮᱫᱚ ᱨᱮᱯᱷᱟᱨᱤ ᱜᱮ ᱠᱷᱤᱞᱟᱹᱴ ᱨᱮᱱ ᱯᱚᱨᱫᱷᱟᱱ ᱢᱮᱱ ᱛᱮᱠᱚ ᱢᱟᱱᱟᱣ ᱤᱫᱤᱩᱤᱭᱟ᱾ ᱟᱨ ᱤᱱᱤ ᱥᱟᱶ ᱥᱮᱞᱮᱫ ᱨᱮᱠᱤᱱ ᱛᱥᱦᱮᱱᱟ ᱵᱟᱨ ᱟᱲᱮ ᱶᱟᱨᱮᱭᱟ ᱟᱢᱯᱟᱭᱟᱨ᱾ ᱩᱱᱠᱤᱱ ᱫᱚ ᱨᱮᱯᱷᱟᱨᱤ ᱨᱮ ᱥᱚᱝᱜᱮ ᱜᱚᱲᱚ ᱠᱤᱱ ᱠᱟᱱᱟᱡᱩᱱ᱾ ᱱᱮᱥᱚᱱᱟᱞ ᱵᱟᱥᱠᱮᱴᱵᱚᱞ ᱮᱥᱚᱥᱤᱭᱮᱥᱚᱱ ᱯᱚᱨᱫᱷᱟᱱ ᱠᱟᱹᱢᱤᱭᱤᱜ ᱠᱚᱨᱩ ᱪᱤᱯᱷ ᱥᱟᱶ ᱟᱨᱦᱚᱸ ᱵᱟᱨᱦᱚᱲ ᱠᱟᱹᱢᱤᱠᱤᱱ ᱨᱮᱯᱷᱟᱨᱤ ᱤᱫᱤ ᱠᱟᱛᱮᱜ ᱵᱟᱨᱠᱟᱛᱜᱟ ᱠᱤᱱ ᱞᱟᱹᱭ ᱟᱠᱟᱫᱟ᱾
ᱥᱤᱛᱩᱝ ᱨᱮᱛᱩ ᱚᱞᱮᱝᱯᱤᱠ
᱑᱙᱓᱖ ᱥᱮᱨᱢᱟ ᱨᱮ ᱯᱩᱭᱞᱩ ᱵᱟᱥᱠᱮᱴᱵᱚᱞ ᱫᱚ ᱥᱤᱛᱩᱝ ᱨᱤᱛᱩ ᱚᱞᱮᱝᱯᱤᱠ ᱵᱟᱥᱠᱮᱴᱵᱚᱞ ᱠᱚᱲᱟ ᱠᱷᱤᱞᱟᱹᱰᱤᱭᱟᱹ ᱠᱚ ᱥᱟᱶ ᱥᱮᱞᱮᱫ ᱦᱩᱭᱟᱠᱟᱵᱟ᱾ ᱟᱨ ᱥᱟᱱᱟᱢ ᱞᱮᱠᱟᱱ ᱱᱤᱭᱚᱢ ᱠᱟᱱᱩᱱ ᱢᱟᱱᱟᱣ ᱜᱮ ᱠᱷᱤᱞᱟᱹᱴ ᱫᱚ ᱦᱩᱭ ᱪᱟᱞᱟᱜ ᱠᱟᱱ ᱜᱮᱭᱟ᱾ ᱯᱚᱫᱚᱠ ᱮᱢᱟ ᱞᱥᱦᱟ ᱑᱙᱐᱔ ᱥᱮᱨᱢᱟ ᱱᱟᱠᱷᱟ ᱵᱟᱥᱠᱮᱴᱵᱚᱞ ᱠᱷᱤᱞᱟᱹᱴ ᱧᱮᱞ ᱵᱤᱰᱟᱹᱣ ᱞᱟᱹᱜᱤᱫ ᱚᱞᱮᱝᱯᱤᱠ ᱨᱮᱠᱚ ᱮᱢ ᱞᱮᱫᱟ᱾ ᱟᱨ ᱑᱙᱗᱖ ᱥᱮᱨᱢᱟ ᱥᱤᱛᱩᱝ ᱨᱤᱛᱩ ᱚᱞᱮᱝᱯᱤᱠ ᱯᱩᱭᱞᱩ ᱵᱟᱨ ᱞᱮᱠᱟ ᱯᱚᱨᱢᱤᱞᱟ ᱵᱟᱥᱠᱮᱴᱵᱚᱞ ᱫᱚᱠᱚ ᱚᱞᱮᱝᱯᱤᱠ ᱨᱮᱠᱚ ᱥᱮᱞᱮᱫ ᱟᱠᱟᱱᱟ᱾
ᱡᱟ.ᱛᱤᱭᱟᱹᱨᱤ ᱵᱟᱥᱠᱮᱴᱵᱚᱞ ᱯᱷᱮᱨᱮᱥᱚᱱ
ᱡᱟᱹᱛᱤᱭᱟᱹᱨᱤ ᱵᱟᱥᱠᱮᱴᱵᱚᱞ ᱯᱷᱮᱰᱮᱨᱮᱥᱚᱱ (FIBA /ˈfiːbə/ FEE-bə; French) ᱫᱚ ᱡᱟᱹᱛᱤᱭᱟᱹᱨᱤ ᱜᱟᱶᱛᱟ ᱠᱚᱣᱟᱜ ᱢᱤᱫ ᱜᱟᱶᱛᱟ ᱠᱟᱱᱟ, ᱡᱟᱦᱟᱸ ᱫᱚ ᱡᱮᱜᱮᱛ ᱡᱟᱠᱟᱛ ᱨᱮ ᱵᱟᱥᱠᱮᱴᱵᱚᱞ ᱠᱷᱮᱞ ᱨᱮᱭᱟᱜ ᱜᱟᱶᱛᱟ ᱠᱟᱱᱟ ᱾ FIBA ᱫᱚ ᱵᱟᱥᱠᱮᱴᱵᱚᱞ ᱨᱮᱭᱟᱜ ᱨᱩᱞ ᱠᱚ ᱵᱟᱵᱚᱫᱽ ᱛᱮᱭᱟᱨᱮᱫ-ᱟ, ᱞᱟᱹᱠᱛᱤᱭᱟᱱ ᱡᱤᱱᱤᱥ ᱟᱨ ᱵᱮᱵᱚᱥᱛᱟ ᱠᱚ ᱵᱟᱵᱚᱫᱽ ᱛᱮᱭᱟᱨᱮᱫ-ᱟ, ᱡᱮᱡᱟᱹᱛᱤᱭᱟᱹᱨᱤ ᱦᱮᱯᱨᱟᱣ ᱠᱚ ᱮᱱᱮᱡᱮᱫ-ᱟ, ᱫᱤᱥᱚᱢ ᱠᱚᱨᱮ ᱠᱷᱮᱞᱚᱱᱰᱤᱭᱟᱹ ᱠᱚᱣᱟᱜ ᱥᱮᱱᱚᱜ-ᱟ ᱟᱨ ᱡᱮᱡᱟᱹᱛᱤᱭᱟᱹᱨᱤ ᱨᱮᱯᱷᱤ ᱠᱚᱣᱟᱜ ᱵᱟᱪᱷᱟᱣ ᱫᱚᱦᱚᱭᱟ ᱾ ᱱᱤᱛᱚᱜ ᱒᱑᱒ ᱡᱟᱹᱛᱤᱭᱟᱹᱨᱤ ᱯᱷᱮᱰᱮᱨᱮᱥᱚᱱ ᱠᱚᱣᱟᱜ ᱥᱮᱞᱮᱫ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱑᱙᱘᱙ ᱥᱮᱨᱢᱟ ᱠᱷᱚᱱ ᱯᱩᱱᱭᱟᱹ ᱴᱚᱴᱷᱟ ᱨᱮ ᱦᱟᱹᱴᱤᱧ ᱟᱠᱟᱱᱟ: ᱟᱯᱷᱨᱤᱠᱟ, ᱟᱢᱮᱨᱤᱠᱟ, ᱮᱥᱤᱭᱟ, ᱤᱣᱨᱳᱯ ᱟᱨ ᱳᱥᱤᱭᱟᱱᱤᱭᱟ ᱾
ᱥᱩᱱᱤᱞ ᱥᱮᱴᱴᱤ
ᱥᱩᱱᱤᱞ ᱥᱮᱴᱴᱤ  (ᱡᱟᱱᱟᱢ-᱑᱑ ᱚᱜᱚᱥᱴ ᱑᱙᱖᱑ ᱥᱟ.ᱦᱤᱛ) ᱫᱚ ᱥᱤᱧᱚᱛᱤᱭᱟ. ᱟᱠᱴᱚᱨ, ᱯᱨᱳᱰᱩᱥᱚᱨ ᱟᱨ ᱮᱱᱴᱚᱨᱯᱮᱱᱚᱨ ᱠᱟᱱᱟᱭ,ᱡᱟᱦᱟᱸᱭ ᱫᱚ ᱵᱳᱞᱤᱣᱩᱰ ᱯᱷᱤᱞᱢ ᱡᱚᱜᱚᱛ ᱨᱮ ᱵᱷᱟ.ᱜᱤ ᱧᱩᱛᱩᱢ ᱢᱮᱱᱟᱜ ᱛᱟ.ᱠᱤᱱᱟ ᱾ ᱚᱱᱟ ᱥᱟᱶᱛᱮ ᱠᱚᱱᱱᱚᱰᱚ ᱯᱷᱤᱞᱢ ᱯᱚᱭᱤᱞᱣᱟᱱ (en:Pailwaan) ᱨᱮᱦᱚᱸ ᱠᱟ.ᱢᱤ ᱟᱠᱟᱫ-ᱟᱭ ᱾ ᱯᱷᱤᱞᱢ ᱡᱮᱜᱮᱛ ᱨᱮ ᱒᱕ ᱵᱚᱪᱷᱚᱨ ᱠᱷᱚᱱ ᱦᱚᱸ ᱵᱟ.ᱲᱛᱤ ᱜᱮᱠᱤᱱ ᱠᱟ.ᱢᱤ ᱟᱠᱟᱫᱟ ᱟᱨ ᱑᱒᱐ ᱠᱷᱚᱱ ᱵᱟ.ᱲᱛᱤ ᱯᱷᱤᱞᱢ ᱨᱮᱠᱤᱱ ᱠᱟ.ᱢᱤ ᱟᱠᱟᱫᱟ ᱾ ᱟᱡ ᱫᱚ ᱟᱠᱥᱚᱱ ᱟᱨ ᱠᱚᱢᱮᱰᱤ ᱨᱮᱜᱮ ᱵᱟ.ᱲᱛᱤ ᱠᱟ.ᱢᱤ ᱟᱠᱟᱫᱟᱭ ᱾ ᱫᱷᱚᱰᱠᱚᱱ (en:Dhadkan) ᱯᱷᱤᱞᱢ ᱞᱟ.ᱜᱤᱫ ᱯᱷᱤᱞᱢ ᱯᱷᱮᱭᱟᱨ ᱟᱣᱟᱨᱰ ᱧᱟᱢ ᱟᱠᱟᱫᱟᱭ ᱾ ᱟᱡ ᱫᱚ ᱢᱤᱫ ᱯᱨᱳᱰᱚᱠᱥᱚᱱ ᱠᱳᱢᱯᱟᱱᱤ ᱯᱳᱯᱠᱳᱨᱱ ᱮᱱᱴᱚᱨᱴᱮᱱᱢᱮᱸᱴ ᱯᱨᱟᱭᱵᱷᱮᱴ ᱞᱤᱢᱤᱴᱮᱰ (Popcorn Entertainment Private Limited) ᱧᱩᱛᱩᱢ ᱛᱮ ᱵᱮᱨᱮᱫ ᱟᱠᱟᱫ-ᱟᱭ ᱾
ᱱᱤᱡᱚᱨ ᱡᱤᱭᱚᱱ
ᱥᱩᱱᱤᱞ ᱫᱚ ᱑᱑ ᱚᱜᱚᱥᱴ ᱑᱙᱖᱑ ᱥᱟᱞ ᱢᱩᱞᱠᱤ,ᱢᱟᱝᱦᱟᱞᱳᱨ,ᱥᱤᱧᱚᱛ ᱨᱮ ᱢᱤᱫ ᱴᱩᱞᱩ ᱯᱟ.ᱨᱥᱤ (en:Tulu) ᱨᱚᱲᱟᱱ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱟᱠᱟᱱᱟᱭ ᱾ ᱟᱡ ᱫᱚ ᱢᱟᱱᱟ ᱥᱮᱴᱴᱤ (Mana Shetty) ᱥᱟᱶᱮ ᱵᱟᱯᱞᱟ ᱟᱠᱟᱱᱟ ᱟᱨ ᱟᱠᱤᱱ ᱨᱤᱱ ᱫᱚ ᱵᱟᱨᱭᱟ ᱜᱤᱫᱟ.ᱨ ᱢᱮᱱᱟᱦ ᱟᱠᱟᱫ ᱠᱤᱱᱟ ᱾ ᱱᱩᱠᱤᱱᱟᱜ ᱧᱩᱛᱩᱢ, ᱢᱤᱫ ᱫᱚ ᱟᱠᱴᱨᱮᱥ ᱟᱛᱷᱤᱭᱟ ᱥᱮᱴᱴᱤ (en:Athiya Shetty) (ᱡᱟᱱᱟᱢ ᱕ ᱱᱚᱵᱷᱮᱢᱵᱚᱨ ᱑᱙᱙᱒ ᱥᱟᱞ) ᱟᱨᱢᱤᱫ ᱫᱚ ᱟᱦᱟᱱ (Ahan) (ᱡᱟᱱᱟᱢ- ᱑᱕ ᱡᱟᱱᱩᱣᱟᱨᱤ ᱑᱙᱙᱖ ᱥᱟᱞ) ᱾ ᱟᱛᱷᱤᱭᱟ ᱫᱚ ᱒᱐᱑᱕ ᱥᱟᱞᱨᱮ ᱯᱩᱭᱞᱩ ᱯᱷᱤᱞᱢ ᱦᱤᱨᱳ (en:Hero) ᱥᱳᱨᱚᱡᱽ ᱯᱟᱱᱪᱚᱞᱤ (en:Sooraj Pancholi) ᱥᱟᱶ ᱵᱟ.ᱫᱤ ᱯᱟᱴ ᱟᱠᱟᱫᱟᱭ ᱾ ᱢᱟᱱᱟ ᱫᱚ ᱨᱮᱸᱜᱮᱡ-ᱱᱟᱪᱟᱨ ᱜᱤᱫᱟ.ᱨᱠᱚ ᱞᱟ.ᱜᱤᱫ ᱢᱤᱫ ᱵᱮ-ᱥᱚᱨᱠᱟᱨᱤ ᱜᱟᱶᱛᱟ (NGO) ᱪᱟᱞᱟᱣ ᱮᱫᱟ ᱾ ᱥᱤᱱᱤᱞ ᱫᱚ ᱠᱤᱠᱵᱳᱠᱥᱤᱝ (en:Kickboxing) ᱨᱮ ᱵᱞᱟᱠ ᱵᱮᱸᱞᱴ ᱦᱚᱸᱭ ᱟᱢᱮᱴ ᱟᱠᱟᱫᱟ ᱾
ᱥᱤᱨᱯᱷᱟ.ᱠᱚ
ᱡᱤᱛᱠᱟ.ᱨ ᱞᱮᱱᱟᱭ
᱑/᱒᱐᱐᱑ ᱥᱟᱞᱨᱮ, ᱯᱷᱤᱞᱢ ᱯᱷᱮᱭᱟᱨ ᱟᱣᱟᱨᱰ ᱫᱷᱚᱰᱠᱚᱱ ᱯᱷᱤᱞᱢ ᱨᱮ ᱥᱚᱨᱮᱥ ᱵᱟ.ᱫᱤ/ᱵᱷᱤᱞᱮᱱ ᱯᱟᱯᱟᱴᱤᱭᱟ./ᱟᱠᱴᱤᱝ ᱞᱟ.ᱜᱤᱫ ᱾ ᱒/᱒᱐᱐᱑ ᱥᱟᱞᱨᱮ, ᱡᱤ ᱥᱤᱱᱮᱢᱟ ᱯᱟᱦᱴᱟ ᱠᱷᱚᱱ ᱫᱷᱚᱰᱠᱚᱱ ᱯᱷᱤᱞᱢ ᱨᱮ ᱥᱚᱨᱮᱥ ᱜᱚᱜᱲᱚ ᱯᱟᱯᱟᱴᱤᱭᱟ. ᱞᱟ.ᱜᱤᱫ ᱾
᱓/ ᱒᱐᱐᱕ ᱥᱟᱞᱨᱮ, ᱜᱤᱯᱷᱟ ᱯᱟᱦᱴᱟ ᱠᱷᱚᱱ (en:GIFA Best Villain Award) ᱥᱚᱨᱮᱱ ᱵᱷᱤᱞᱮᱱ ᱟᱣᱟᱨᱰ ᱢᱮᱸ ᱦᱩᱸ ᱱᱟ (en:Main Hoon Na) ᱯᱷᱤᱞᱢ ᱨᱮ ᱟᱠᱴᱤᱝ ᱞᱟ.ᱜᱤᱫ ᱾
᱔/ ᱒᱐᱐᱘ ᱥᱟᱞᱨᱮ, ᱥᱚᱭᱤᱯᱷ (SAIFF) ᱯᱟᱦᱴᱟ ᱠᱷᱚᱱ ᱥᱚᱨᱮᱥ ᱟᱠᱴᱚᱨ ᱨᱮᱰ ᱟᱞᱚᱨᱴ:ᱫᱤ ᱣᱟᱨ ᱣᱤᱫᱤᱱ (en:Red Alert: The War Within) ᱯᱷᱤᱞᱢ ᱞᱟ.ᱜᱤᱫ ᱾
᱑/ ᱑᱙᱙᱕ ᱥᱟᱞᱨᱮ, ᱯᱷᱤᱞᱢ ᱯᱷᱮᱭᱟᱨ ᱟᱣᱟᱨᱰ ᱫᱤᱞᱣᱟᱞᱮ (en:Dilwale) ᱯᱷᱤᱞᱢ ᱨᱮ ᱥᱚᱨᱮᱥ ᱜᱚᱜᱲᱚ ᱟᱠᱴᱚᱨ ᱞᱟ.ᱜᱤᱫ ᱾ ᱒/ ᱑᱙᱙᱘ ᱥᱟᱞᱨᱮ, ᱯᱷᱤᱞᱢ ᱯᱷᱮᱭᱟᱨ ᱟᱣᱟᱨᱰ ᱵᱳᱨᱰᱚᱨ (en:Border) ᱯᱷᱤᱞᱢ ᱨᱮ ᱥᱚᱨᱮᱥ ᱜᱚᱜᱲᱚ ᱟᱠᱴᱚᱨ ᱞᱟ.ᱜᱤᱫ ᱾
᱓/ ᱑᱙᱙᱘ ᱥᱟᱞᱨᱮ, ᱯᱷᱤᱞᱢ ᱥᱴᱟᱨ ᱯᱚᱨᱫᱟ ᱟᱣᱟᱨᱰ ᱵᱳᱨᱰᱚᱨ (en:Border) ᱯᱷᱤᱞᱢ ᱨᱮ ᱥᱚᱨᱮᱥ ᱜᱚᱜᱲᱚ   ᱟᱠᱴᱚᱨ ᱞᱟ.ᱜᱤᱫ ᱾
᱔/ ᱒᱐᱐᱑ ᱥᱟᱞᱨᱮ, ᱯᱷᱤᱞᱢ ᱯᱷᱮᱭᱟᱨ ᱟᱣᱟᱨᱰ (en:Refugee) ᱯᱷᱤᱞᱢ ᱨᱮ ᱥᱚᱨᱮᱥ ᱜᱚᱜᱲᱚ    ᱟᱠᱴᱚᱨ ᱞᱟ.ᱜᱤᱫ ᱾
ᱯᱷᱮᱰᱟᱛ ᱡᱚᱱᱚᱲ
https://en.wikipedia.org/wiki/Suniel_Shetty
ᱠᱷᱚᱜᱮᱱ ᱢᱳᱦᱳᱱᱛᱳ
ᱠᱷᱚᱜᱮᱱ ᱢᱳᱦᱳᱱᱛᱳ (ᱤᱝᱨᱮᱡᱤ: Khagen Mahanta) ᱫᱚ ᱥᱤᱧᱚᱛ ᱨᱮᱱ ᱚᱥᱚᱢ ᱯᱚᱱᱚᱛ ᱨᱮᱱ ᱢᱤᱫ ᱜᱟᱭᱱᱟᱦᱟ ᱟᱨ ᱥᱮᱨᱮᱧ ᱚᱱᱚᱞᱤᱭᱟᱹ ᱠᱟᱱᱟᱭ᱾ ᱚᱥᱚᱢ ᱨᱮᱱᱟᱜ ᱵᱤᱦᱩ ᱥᱮᱨᱮᱧ ᱨᱮ ᱟᱹᱰᱤ ᱛᱩᱠᱷᱟᱹᱲᱟᱱ ᱜᱟᱭᱱᱟᱦᱟ ᱦᱤᱥᱟᱹᱵᱛᱮ ᱠᱷᱚᱜᱮᱱ ᱢᱳᱦᱳᱱᱛᱳ ᱫᱚ ᱚᱸᱰᱮ ᱵᱤᱦᱩ ᱥᱚᱢᱨᱟᱴ ᱠᱚ ᱢᱮᱛᱟᱭᱟ᱾ ᱚᱱᱟᱨᱥ ᱯᱟᱲᱦᱟᱣ ᱢᱩᱪᱟᱹᱫ ᱠᱟᱛᱮ ᱩᱱᱤ ᱫᱚ ᱥᱮᱨᱮᱧ ᱫᱩᱱᱤᱭᱟᱹ ᱨᱮᱭ ᱯᱷᱮᱰ ᱞᱮᱱᱟ᱾ ᱩᱱᱤ ᱫᱚ ᱯᱷᱤᱞᱢ ᱠᱨᱟᱯᱷᱴ ᱮᱣᱟᱨᱰ, ᱥᱮᱨᱮᱧ ᱱᱟᱴᱚᱠ ᱮᱠᱟᱰᱮᱢᱤ ᱵᱚᱴᱟ, ᱥᱚᱱᱜᱤᱛᱟᱪᱟᱨᱡᱳ ᱵᱚᱴᱟ ᱮᱢᱟᱱᱛᱮᱭᱟᱜ ᱥᱤᱨᱯᱟᱹ ᱠᱚᱭ ᱧᱟᱢ ᱞᱮᱫᱟ᱾
ᱜᱤᱫᱨᱟᱹ ᱚᱠᱛᱚ
᱑᱙᱔᱒ ᱥᱮᱨᱢᱟ ᱨᱮᱱᱟᱜ ᱑᱗ ᱟᱜᱚᱥᱴ ᱱᱚᱜᱟᱶ ᱦᱚᱱᱚᱛ ᱨᱮᱱᱟᱜ ᱵᱚᱜᱽᱨᱤ ᱟᱢᱛᱚᱞᱟᱨᱮ ᱠᱷᱚᱜᱮᱱ ᱢᱳᱦᱳᱱᱛᱳ ᱫᱚᱭ ᱡᱟᱱᱟᱢ ᱞᱮᱱᱟ᱾ ᱟᱡ ᱵᱟᱵᱟ ᱫᱚ ᱦᱚᱨᱮᱱᱫᱨᱚᱱᱟᱴᱷ ᱢᱳᱦᱳᱱᱛᱳ ᱟᱨ ᱟᱡ ᱜᱚᱜᱚ ᱫᱚ ᱞᱚᱠᱠᱷᱤᱯᱨᱤᱭᱟ ᱫᱮᱵᱤ᱾ ᱠᱟᱹᱴᱤᱡ ᱨᱮᱜᱮ ᱟᱡ ᱵᱟᱵᱟ ᱴᱷᱮᱱ ᱠᱷᱚᱱ ᱠᱤᱨᱛᱚᱱ ᱟᱨ ᱮᱱᱮᱡ ᱥᱮᱨᱮᱧ ᱨᱮᱱᱟᱜ ᱥᱤᱠᱷᱱᱟᱹᱛᱮ ᱦᱟᱛᱟᱣ ᱞᱮᱫᱟ᱾ ᱚᱱᱟ ᱥᱟᱶᱛᱮ ᱠᱷᱳᱞ ᱨᱩᱨᱩ ᱦᱚᱸ ᱟᱹᱰᱤ ᱜᱮᱭ ᱡᱷᱩᱠᱟᱹᱲ ᱛᱟᱸᱦᱮᱸᱱᱟ᱾
ᱜᱷᱟᱸᱨᱚᱡᱽ ᱡᱤᱭᱚᱱ
ᱠᱷᱚᱜᱮᱱ ᱢᱳᱦᱳᱱᱛᱳ ᱫᱚ ᱑᱙᱖᱕ ᱥᱮᱨᱢᱟ ᱨᱮ ᱧᱩᱛᱩᱢᱟᱱ ᱥᱮᱨᱮᱧ ᱵᱟᱰᱚᱦᱤ ᱚᱨᱪᱚᱱᱟ ᱢᱳᱦᱳᱱᱛᱳᱭ ᱵᱟᱯᱞᱟ ᱞᱤᱫᱤᱭᱟ᱾ ᱩᱱᱠᱤᱱ ᱨᱮᱱ ᱠᱚᱲᱟ ᱜᱤᱫᱽᱨᱟᱹ ᱚᱝᱜᱚᱨᱟᱜᱽ ᱢᱳᱦᱳᱱᱛᱳ ᱦᱚ ᱚᱥᱚᱢ ᱨᱮᱱ ᱢᱤᱫ ᱧᱩᱛᱩᱢᱟᱱ ᱥᱮᱨᱮᱧ ᱵᱟᱰᱚᱦᱤ ᱠᱟᱱᱟᱭ᱾
ᱥᱮᱨᱮᱧ ᱫᱩᱱᱤᱭᱟ ᱨᱮ ᱮᱱᱮᱢ
᱑᱙᱖᱐ ᱥᱮᱨᱢᱟ ᱨᱮ ᱚᱥᱚᱢ ᱨᱮᱱᱟᱜ ᱯᱟᱹᱨᱥᱤ ᱞᱟᱹᱲᱦᱟᱹᱭ ᱨᱮ ᱵᱤᱥᱱᱩᱯᱨᱚᱥᱟᱫᱽ ᱨᱟᱵᱷᱟ, ᱦᱮᱢᱟᱱᱜᱚ ᱵᱤᱥᱥᱟᱥ, ᱡᱩᱜᱚᱞ ᱠᱳᱣᱟᱜ ᱵᱮᱱᱟᱣᱠᱟᱱ ᱦᱟᱨᱢᱚᱱᱤ ᱫᱚᱞ ᱨᱮᱱ ᱢᱤᱫ ᱥᱚᱦᱮᱫᱮ ᱛᱟᱸᱦᱮᱸᱠᱟᱱᱟ᱾ ᱱᱤᱭᱟᱹ ᱡᱚᱠᱷᱚᱡ ᱩᱱᱤ ᱜᱚᱴᱟ ᱚᱥᱚᱢ ᱨᱮ ᱥᱟᱹᱱᱛᱤ ᱠᱟᱢᱱᱟ ᱠᱟᱛᱮᱜ ᱮ ᱥᱮᱨᱮᱧᱮᱜ ᱛᱟᱸᱦᱮᱸᱱᱟ᱾ ᱩᱱᱤ ᱫᱚ ᱚᱥᱚᱢ ᱨᱮᱱᱟᱜ ᱟᱭᱢᱟ ᱞᱳᱠᱳ ᱥᱮᱨᱮᱧ ᱠᱚ ᱟᱛᱚ ᱟᱛᱚ ᱫᱟᱬᱟ ᱠᱟᱛᱮᱜ ᱮ ᱡᱳᱜᱟᱣ ᱞᱮᱫᱟ᱾
ᱵᱚᱸᱜᱟ ᱛᱟᱞᱟ
᱒᱐᱑᱔ ᱥᱮᱨᱢᱟ ᱨᱮᱱᱟᱜ ᱑᱒ ᱡᱩᱱ ᱠᱷᱚᱜᱮᱱ ᱢᱳᱦᱳᱱᱛᱳ ᱫᱚᱭ ᱵᱚᱸᱜᱟ ᱛᱟᱞᱟᱭᱮᱱᱟ᱾ ᱩᱱ ᱚᱠᱛᱮᱨᱮ ᱟᱭᱟᱜ ᱵᱚᱭᱚᱥ ᱛᱟᱸᱦᱮᱸᱠᱟᱱᱛᱟᱭᱟ ᱗᱒ ᱵᱚᱪᱷᱚᱨ᱾ ᱩᱱ ᱦᱤᱞᱟᱹ ᱜᱚᱴᱟ ᱚᱥᱚᱢ ᱨᱮᱱ ᱢᱟᱹᱱᱢᱤ ᱠᱚ ᱥᱳᱠ ᱠᱚ ᱢᱟᱱᱟᱣ ᱞᱮᱫᱟ᱾
ᱟᱢᱯᱟᱭᱟᱨ
ᱟᱢᱯᱟᱭᱟᱨ (ᱤᱝᱨᱮᱡᱤ: umpire) ᱫᱚᱭ ᱦᱩᱭᱩᱜ ᱠᱟᱱᱟ ᱢᱤᱫ ᱵᱤᱪᱟᱨᱯᱚᱛᱤ, ᱡᱟᱦᱟ ᱫᱚ ᱥᱚᱴᱷᱤᱠ ᱱᱤᱭᱚᱢ ᱠᱟᱱᱩᱱ ᱦᱚᱛᱮᱛᱮ ᱠᱨᱤᱠᱮᱴ ᱠᱷᱮᱞᱚᱹᱰ ᱮᱭ ᱯᱚᱨᱤᱪᱟᱞᱚᱱᱟ ᱵᱟᱲᱟᱭᱟ᱾ ᱢᱮᱪ ᱨᱮᱯᱷᱟᱨᱤ ᱫᱚ ᱢᱟᱴ ᱨᱮᱱᱟᱜ ᱵᱟᱨᱦᱮ ᱨᱮ ᱠᱚᱨᱢᱚᱠᱥᱨᱛᱟ (ᱠᱟᱹᱢᱤ ᱠᱚ) ᱞᱮᱠᱟᱛᱮᱭ ᱛ‌ᱟᱦᱮᱱᱟ᱾ ᱩᱱᱤ ᱫᱚ ᱠᱨᱤᱠᱮᱴ ᱠᱷᱮᱞᱚᱹᱰ ᱨᱮᱱᱟᱜ ᱮᱢᱟᱱ ᱛᱮᱭᱟᱜ ᱱᱤᱭᱚᱢ ᱠᱟᱱᱩᱱ ᱠᱚ ᱨᱟᱯᱩᱫ ᱞᱮᱠᱷᱟᱱ ᱥᱮ ᱵᱟᱹᱠᱩ ᱢᱟᱱᱟᱣ ᱵᱟᱛᱟᱣ ᱞᱮᱠᱷᱟᱱ ᱟᱭᱥᱤᱥᱤ ᱨᱮᱱᱟᱜ ᱟᱭᱤᱱ ᱵᱷᱚᱝᱜᱚ ᱠᱷᱟᱹᱛᱤᱨ ᱜᱩᱱᱟᱸᱜ ᱛᱮ ᱡᱚᱨᱤᱢᱟᱱᱟ ᱠᱚᱭ ᱥᱮᱞᱮᱫ-ᱟ ᱾ ᱟᱫᱚ ᱢᱟᱴᱨᱮ ᱛᱟᱦᱮᱱ ᱢᱤᱫ ᱟᱢᱯᱟᱭᱟᱨ ᱵᱮᱜᱚᱨᱦᱚᱸ ᱟᱨᱦᱚᱸ ᱵᱟᱨᱮᱭᱟ ᱟᱢᱯᱟᱭᱟᱨ ᱜᱚᱲᱚ ᱨᱮᱠᱤᱱ ᱛᱟᱦᱮᱱᱟ᱾ ᱟᱨ ᱟᱹᱵᱤ ᱜᱮ ᱞᱟᱹᱠᱛᱤ ᱯᱟᱲᱟᱣ ᱞᱮᱱᱠᱷᱟᱱ ᱛᱷᱟᱨᱰ ᱟᱢᱯᱟᱭᱟᱨ ᱦᱟᱦᱟ ᱢᱟᱴ ᱵᱟᱨᱮ ᱨᱮᱭ ᱛᱟᱦᱮᱱ ᱩᱱᱩᱭᱟᱜ ᱜᱚᱲᱚ ᱠᱚ ᱡᱟᱹᱲᱩᱲ ᱠᱟᱱ ᱜᱮᱛᱟᱭᱟ ᱾
ᱜᱚᱲᱚ ᱞᱟᱹᱜᱤᱫ ᱜᱟᱛᱮᱠᱚ
ᱟᱢᱯᱟᱭᱟᱨ ᱡᱚᱠᱷᱚᱱ ᱠᱷᱮᱞᱚᱹᱰ ᱮ ᱥᱟᱹᱨᱫᱤᱭᱟ ᱚᱱᱟ ᱚᱠᱛᱚ ᱟᱢᱯᱟᱭᱟᱨ ᱥᱟᱶ ᱟᱨᱦᱚᱸ ᱵᱟᱨᱮᱭᱟ ᱟᱢᱯᱟᱭᱟᱨ ᱠᱤᱱ ᱛᱟᱦᱮᱱᱟ ᱠᱷᱮᱞᱚᱹᱰ ᱱᱟᱯᱟᱭᱛᱮ ᱦᱩᱭ ᱦᱚᱪᱚᱭ ᱞᱟᱹᱜᱤᱫ᱾ ᱟᱨ ᱩᱱᱠᱤᱱ ᱫᱚ ᱠᱟᱱᱟᱠᱤᱱ ᱟᱢᱯᱟᱭᱟᱨ ᱨᱮᱱ ᱥᱚᱝᱜᱮ ᱟᱢᱯᱟᱭᱟᱨ᱾ ᱵᱚᱞᱤᱝ ᱟᱲᱮ ᱨᱮ ᱛᱟᱦᱮᱱ ᱟᱢᱯᱟᱭᱟᱨ ᱡᱟᱦᱟᱭ ᱟᱢᱯᱟᱭᱟᱨ ᱩᱱᱤ ᱫᱚ ᱯᱷᱤᱞᱰ ᱟᱢᱯᱟᱭᱟᱨ ᱢᱮᱱ ᱛᱮᱭ ᱵᱟᱰᱟᱭᱚᱜ-ᱟ᱾ ᱟᱨ ᱡᱟᱦᱟᱭ ᱵᱮᱴᱤᱝ ᱟᱲᱮᱨᱮᱭ ᱛᱟᱦᱮᱱᱟ ᱩᱱᱤ ᱫᱚ ᱞᱮᱜᱽ ᱟᱢᱯᱟᱭᱟᱨ᱾ ᱟᱨ ᱩᱱᱠᱤᱱ ᱡᱚᱫᱤ ᱢᱚᱡᱽ ᱛᱮ ᱵᱟᱹᱠᱤᱱ ᱴᱷᱤᱠᱟᱹᱱ ᱞᱮᱠᱷᱟᱱ, ᱚᱱᱟ ᱟᱨᱦᱚᱸ ᱢᱚᱡᱽ ᱛᱮ ᱧᱮᱞ ᱞᱟᱹᱜᱤᱫ ᱟᱨ ᱢᱤᱫ ᱟᱢᱯᱟᱭᱟᱨ ᱮ ᱛᱟᱦᱮᱱᱟ, ᱩᱱᱤᱫᱚ ᱵᱟᱹᱲᱛᱤ ᱟᱢᱯᱟᱭᱟᱨ ᱠᱚ ᱢᱮᱛᱟᱣ ᱟᱭᱟ᱾ ᱤᱠᱷᱟᱹᱱ ᱩᱱᱤ ᱫᱚ ᱯᱮ ᱟᱱᱟᱝ ᱟᱢᱯᱟᱭᱟᱨ ᱵᱟ ᱛᱷᱟᱨᱰ ᱟᱢᱯᱟᱭᱟᱨ ᱢᱮᱱ ᱛᱮᱜᱮᱭ ᱵᱟᱰᱟᱭᱚᱜ-ᱟ᱾ ᱚᱱᱟ ᱵᱮᱜᱚᱨᱦᱚᱸ ᱟᱨᱦᱚᱸ ᱨᱮᱭᱟᱲ ᱫᱟᱜ ᱥᱮ ᱵᱚᱞᱠᱚ ᱦᱟᱞᱟᱝ ᱞᱟᱹᱜᱤᱫ ᱟᱨᱦᱚᱸ ᱠᱚᱭᱮᱜ ᱜᱚᱴᱟᱝ ᱟᱢᱯᱟᱭᱟᱨ ᱦᱚᱸᱠᱚ ᱧᱮᱞᱚᱜ ᱜᱮᱭᱟ, ᱩᱱᱠᱩ ᱫᱚ ᱯᱩᱱᱟᱝ ᱟᱢᱯᱟᱭᱟᱨ ᱵᱟ ᱯᱷᱚᱨ ᱟᱢᱯᱟᱭᱟᱨ ᱠᱚ ᱢᱮᱛᱟᱣ ᱟᱠᱚᱣᱟ ᱾
ᱯᱟᱹᱨᱥᱤ
ᱯᱟᱹᱨᱥᱤ (ᱨᱳᱲ) ᱨᱮᱱᱟᱜ definition ᱫᱚ ᱵᱟᱱᱩᱜᱼᱟ ᱪᱮᱫᱟᱜ ᱡᱮ ᱯᱟᱹᱨᱥᱤᱛᱮᱜᱮ ᱡᱟᱸᱦᱟᱸᱱᱟᱜ ᱨᱮᱱᱟᱜ definition ᱫᱚ ᱮᱢ ᱦᱩᱭᱩᱜᱼᱟ᱾ ᱛᱚᱵᱮ ᱯᱟᱹᱨᱥᱤ ᱨᱮᱱᱟᱜ ᱢᱤᱫᱴᱮᱱ ᱠᱟᱹᱢᱤ definition ᱢᱮᱱᱟᱜᱼᱟ᱾ ᱚᱱᱟ ᱫᱚ ᱦᱩᱭᱩᱜ ᱠᱟᱱᱟ ᱡᱟᱸᱦᱟᱸᱛᱮ ᱢᱟᱹᱱᱢᱤᱠᱩ ᱟᱹᱠᱩ ᱟᱹᱠᱩ ᱛᱟᱞᱟᱨᱮ ᱨᱚᱲ ᱥᱮ ᱚᱞ ᱠᱟᱛᱮ ᱠᱟᱛᱷᱟᱠᱩ ᱞᱟᱹᱭ ᱥᱚᱫᱚᱨᱟ ᱥᱮᱠᱩ ᱵᱩᱡᱷᱦᱟᱹᱣ ᱚᱪᱚᱭᱟ᱾ ᱯᱟᱹᱨᱥᱤ ᱛᱮᱜᱮ ᱢᱤᱫᱴᱮᱱ ᱢᱟᱹᱱᱢᱤ ᱟᱨ ᱢᱤᱫᱴᱮᱱ ᱢᱟᱹᱱᱢᱤ ᱥᱟᱶᱛᱮ ᱠᱟᱛᱷᱟ ᱥᱮ communication ᱮ ᱫᱚᱦᱚᱭᱟ᱾
ᱯᱟᱹᱨᱥᱤ ᱫᱚ ᱢᱟᱹᱱᱢᱤ ᱠᱳᱭᱟᱜ ᱡᱟᱱᱟᱢ ᱧᱟᱢ ᱠᱟᱱᱟ᱾ ᱢᱟᱹᱱᱢᱤ ᱛᱤᱱᱟᱜᱠᱩ ᱦᱟᱨᱟ ᱤᱫᱤᱜᱼᱟ ᱩᱱᱟᱹᱜᱮ ᱡᱟᱱᱟᱢ ᱯᱟᱹᱨᱥᱤ ᱫᱚᱠᱩ ᱥᱮᱬᱟ ᱤᱫᱤᱭᱟ᱾ ᱚᱨᱦᱚᱸ ᱮᱴᱟᱜ ᱯᱟᱹᱨᱥᱤᱠᱚᱠᱩ ᱪᱤᱫᱽ ᱜᱮᱭᱟ᱾ ᱢᱟᱹᱱᱢᱤ ᱵᱟᱹᱜᱤ ᱠᱟᱛᱮ ᱟᱴᱟᱜ ᱡᱤᱵᱽ ᱡᱤᱭᱟᱹᱞᱤ ᱠᱳᱣᱟᱜ ᱫᱚ ᱯᱟᱹᱨᱥᱤ ᱵᱟᱱᱩᱜᱼᱟ᱾ ᱯᱟᱹᱨᱥᱤ ᱫᱚ ᱠᱟᱛᱷᱟ ᱟᱲᱟᱝ ᱞᱮᱠᱟᱛᱮ ᱥᱮ ᱚᱞ ᱠᱟᱛᱮᱠᱩ ᱯᱟᱨᱪᱷᱟᱣᱟ᱾ ᱢᱤᱢᱤᱫᱽ ᱯᱟᱹᱨᱥᱤ ᱨᱮᱱᱟᱜ ᱰᱷᱚᱝ ᱟᱹᱲᱟᱹ ᱟᱹᱭᱟᱹᱛ ᱢᱤᱢᱤᱫᱽ ᱨᱚᱠᱚᱢ᱾ ᱫᱟᱹᱭᱠᱟ ᱞᱮᱠᱟᱛᱮ ᱦᱚᱲ ᱥᱮ ᱥᱟᱱᱛᱟᱲᱤ ᱯᱟᱹᱨᱥᱤ ᱛᱮ ᱟᱹᱥᱩᱞᱤᱡ ᱡᱤᱵᱽ ᱰᱟᱝᱨᱟ ᱯᱟᱹᱨᱥᱤ ᱫᱚ ᱵᱟᱝᱞᱟ ᱯᱟᱹᱨᱥᱤ ᱛᱮ ᱜᱳᱨᱩ, ᱤᱝᱨᱮᱡᱤ ᱯᱟᱹᱨᱥᱤ ᱛᱮ ᱠᱟᱣ, ᱯᱷᱚᱨᱟᱥᱤ ᱯᱟᱹᱨᱥᱤ ᱛᱮ ᱵᱷᱟᱥ ᱱᱚᱝᱠᱟᱠᱩ ᱢᱮᱱᱟ᱾
ᱞᱤᱱᱟ ᱢᱚᱦᱟᱱᱛᱤ
ᱫᱚ ᱢᱤᱫ ᱮᱠᱥᱯᱚᱱᱮᱱᱴ ᱳᱰᱤᱥᱤ ᱮᱱᱮᱡ ᱟᱱᱤᱡ ᱦᱩᱱᱟᱹᱨᱤᱭᱟᱹ ᱠᱟᱱᱟᱭ | ᱱᱩᱭ ᱫᱚ ᱟᱭᱢᱟ ᱞᱮᱠᱟᱱ ᱥᱤᱨᱯᱷᱟᱹ ᱠᱚᱭ ᱡᱤᱛᱠᱟᱹᱨ ᱟᱠᱟᱱᱟᱭ, ᱡᱮᱞᱮᱠᱟ ᱩᱥᱴᱟᱫᱽ ᱵᱤᱥᱢᱤᱞᱞᱟᱦ ᱠᱷᱟᱱ ᱚᱣᱟᱨᱰ, ᱫᱤ ᱢᱚᱦᱟᱨᱤ ᱚᱣᱟᱨᱰ, ᱫᱤ ᱥᱚᱱᱡᱩᱛᱟ ᱯᱟᱱᱤᱜᱽᱨᱟᱯᱷᱤ ᱚᱣᱟᱮᱰ ᱟᱨ ᱟᱭᱢᱟ ᱞᱮᱠᱟᱱ ᱧᱮᱞ ᱨᱮ ᱡᱮᱜᱮᱛ ᱨᱮᱭ ᱧᱮᱞ ᱟᱠᱟᱱ ᱛᱟᱭᱟ | ᱱᱩᱭ ᱫᱚ ᱠᱚᱨᱤᱭᱳᱜᱽᱨᱟᱯᱷ ᱰᱟᱱᱥ ᱯᱤᱥᱮᱡᱽ ᱟᱨ ᱡᱮᱜᱮᱛ ᱨᱮ ᱯᱟᱹᱴᱷᱩᱣᱟᱹ ᱠᱚᱭ ᱥᱮᱪᱮᱫ ᱟᱠᱚ ᱠᱟᱱᱟᱭ | ᱟᱡᱟᱜ ᱟᱥᱚᱞ ᱵᱮᱥᱮᱡᱽ ᱟᱨ ᱪᱮᱫᱚᱜ ᱨᱮᱱᱟᱜ ᱴᱷᱟᱶ ᱫᱚ ᱵᱷᱩᱵᱽᱱᱮᱥᱣᱚᱨ, ᱳᱰᱤᱥᱟ, ᱥᱤᱧᱚᱛ ᱠᱟᱣᱩᱞᱟ ᱞᱩᱢᱯᱩᱨ ᱢᱟᱞᱟᱥᱤᱭᱟ ᱟᱨ ᱱᱭᱩ ᱭᱚᱨᱠ ᱥᱚᱦᱚᱨ, ᱡᱟᱦᱟᱸ ᱫᱚ ᱩᱱᱤ ᱟᱭᱢᱟ ᱞᱮᱠᱟᱱ ᱡᱟᱭᱜᱟ ᱨᱮ ᱩᱱᱤ ᱫᱚ ᱱᱟᱯᱟᱭ ᱥᱟᱺᱦᱤᱡ ᱮ ᱥᱚᱫᱚᱨ ᱟᱠᱟᱫ ᱟᱭ |
ᱟᱡᱟᱜ ᱡᱤᱭᱚᱱ
ᱞᱤᱱᱟ ᱢᱚᱦᱟᱱᱛᱤ ᱭᱟᱜ ᱡᱟᱱᱟᱢ ᱟᱨ ᱵᱷᱩᱵᱽᱱᱮᱥᱣᱚᱨ ᱨᱮᱜᱮᱭ ᱳᱰᱤᱥᱟ ᱥᱤᱧᱚᱛ ᱨᱮᱱᱟᱜ ᱨᱟᱵᱤᱱᱟᱨᱟᱤᱭᱟᱱ ᱢᱚᱦᱟᱱᱛᱤ (ᱜᱩᱨᱩᱫᱟᱥ) ᱨᱮ ᱦᱟᱨᱟ - ᱵᱳᱨᱳ ᱞᱮᱱᱟᱭ | ᱱᱩᱭ ᱫᱚ ᱢᱤᱫ ᱚᱱᱚᱬᱦᱤᱭᱟᱹᱭ ᱛᱟᱦᱮᱸᱜ ᱠᱟᱱᱟᱭ, ᱡᱟᱦᱟᱸ ᱫᱚ ᱩᱱᱤ ᱢᱤᱫ ᱵᱮᱵᱷᱟᱨᱤᱭᱟ ᱟᱨ ᱞᱟᱠᱪᱟᱨᱤᱭᱟᱭ ᱜᱷᱟᱨᱚᱸᱡᱲᱽ ᱨᱮᱱ ᱮᱭ ᱛᱟᱦᱮᱸᱜ ᱠᱟᱱᱟᱭ ᱟᱨ ᱚᱱᱟᱛᱮ ᱱᱩᱭᱟᱜ ᱠᱩᱨᱩᱢᱩᱴᱩ ᱛᱮ ᱦᱩᱰᱤᱝ ᱩᱢᱮᱨ ᱯᱩᱱ ᱥᱮᱨᱢᱟ ᱠᱷᱚᱱ ᱜᱮ ᱳᱰᱤᱥᱤ ᱨᱮᱱᱟᱜ ᱴᱷᱟᱶ ᱮᱭ ᱧᱟᱢ ᱠᱮᱫ ᱟᱭ | ᱱᱩᱭ ᱫᱚ ᱢᱟᱲᱟᱝ ᱛᱮ ᱫᱮᱵᱟ ᱯᱨᱚᱥᱟᱫᱽ ᱴᱷᱮᱱ ᱠᱷᱚᱱ ᱥᱮᱪᱮᱫ ᱞᱮᱱᱟᱭ | ᱚᱱᱟ ᱛᱟᱭᱚᱢ ᱱᱩᱭ ᱫᱚ ᱳᱰᱤᱥᱤ ᱨᱤᱱᱤᱡ ᱥᱚᱨᱮᱥ ᱮᱱᱮᱡ ᱟᱱᱤᱡ ᱮ ᱦᱩᱭ ᱮᱱᱟᱭ, ᱢᱮᱱᱠᱷᱟᱱ ᱚᱱᱟ ᱛᱟᱭᱚᱢ ᱱᱩᱭ ᱫᱚ ᱢᱟᱪᱮᱫ ᱨᱮ ᱪᱮᱫ ᱟᱠᱚ ᱞᱟᱹᱜᱤᱫ ᱴᱷᱟᱶ ᱮ ᱧᱟᱢ ᱠᱮᱫ ᱟᱭ | ᱩᱱᱤ ᱫᱚ ᱟᱡᱟᱜ ᱴᱨᱮᱭᱱᱤᱝ ᱜᱩᱨᱩ ᱫᱩᱨᱜᱟ ᱪᱚᱨᱚᱱ ᱨᱟᱱᱵᱤᱨ ᱴᱷᱮᱱ ᱠᱷᱚᱱ ᱦᱩᱭ ᱞᱮᱱ ᱛᱟᱭᱟ | ᱱᱩᱭ ᱫᱚ ᱟᱡᱟᱜ ᱮᱱᱮᱡ ᱥᱚᱫᱚᱨ ᱡᱟᱣ ᱜᱮ ᱛᱟᱷᱮᱸ ᱮᱱ ᱛᱟᱭᱟ ᱟᱨ ᱳᱰᱤᱥᱤ ᱮᱱᱮᱡ ᱮ ᱥᱮᱪᱮᱫ ᱟᱠᱚ ᱠᱟᱱᱟᱭ |
ᱥᱤᱨᱯᱷᱟᱹ
• ᱢᱚᱦᱟᱨᱤ ᱥᱤᱨᱯᱷᱟᱹ ᱨᱮᱱᱟᱜ ᱧᱟᱢ, ᱒᱐᱐᱖
• ᱥᱤᱱᱤᱭᱚᱨ ᱱᱮᱥᱱᱚᱞ ᱥᱠᱚᱞᱚᱨᱥᱤᱯ ᱤᱱ ᱳᱰᱤᱥᱤ ᱰᱟᱱᱥ ᱰᱮᱣᱞᱚᱯᱢᱮᱱᱴ ᱚᱯᱷ ᱠᱚᱞᱪᱚᱨ ᱨᱮᱱᱟᱜ ᱧᱟᱢ, ᱜᱚᱣ ᱚᱯᱷ ᱤᱱᱰᱤᱭᱟ
• ᱥᱩᱨᱥᱤᱝᱜᱚᱨ ᱥᱟᱴᱟᱫᱽ ᱦᱚᱛᱮᱛᱮ ᱥᱤᱝᱜᱟᱨᱢᱚᱱᱤ ᱥᱤᱨᱯᱷᱟᱹ, ᱡᱤᱛᱠᱟᱹᱨ
• ᱥᱤᱧᱚᱛ ᱠᱚᱱᱥᱤᱞ ᱨᱮ ᱮᱢᱯᱮᱱᱞᱮᱰ ᱨᱤᱞᱮᱥᱚᱱ ᱠᱚᱞᱪᱚᱨ
ᱥᱟᱹᱠᱷᱭᱟᱹᱛ
http://www.artindia.net/leena
http://artindia.net/leena/about.html
http://pad.ma/BCW/info
http://www.thestar.com.my/lifestyle/entertainment/arts/2013/07/23/two-dance-forms-come-together-in-sharanagati/
https://www.nytimes.com/2010/08/21/arts/dance/21fringe.html
https://orissamatters.wordpress.com/tag/leena-mohanty/
ᱱᱟᱪᱚᱞ ᱩᱯᱚᱡᱮᱞᱟ
ᱱᱟᱪᱚᱞ ᱩᱯᱚᱡᱮᱞᱟ ᱫᱚ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱱᱚᱵᱟᱵᱽᱜᱚᱸᱡᱽ ᱨᱮᱱᱟᱜ ᱢᱤᱫᱴᱟᱝ ᱯᱨᱚᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾ ᱤᱞᱟᱢᱤᱛᱨᱚ ᱫᱤᱥᱟᱹ ᱯᱟᱥᱱᱟᱣ ᱛᱮ ᱱᱤᱭᱟᱹ ᱩᱯᱚᱡᱮᱞᱟ ᱱᱤᱛᱚᱝ-ᱟᱱ ᱚᱠᱛᱚ ᱨᱮ ᱜᱮᱭᱟᱱ ᱦᱟᱢᱮᱴ ᱥᱟᱶ ᱥᱮᱱᱚᱜ-ᱦᱟᱹᱡᱩᱜ ᱵᱮᱵᱚᱥᱛᱟ ᱦᱚᱸ ᱟᱹᱰᱤ ᱜᱮ ᱥᱮᱬᱟᱣ ᱟᱠᱟᱱᱟ᱾
ᱱᱟᱜᱟᱢ
᱒᱘᱓ᱹ᱖᱘ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ ᱡᱚᱠᱷᱟ ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱩᱛᱟᱹᱨ-ᱯᱩᱪᱷᱤᱢ ᱟᱲᱮᱨᱮ ᱜᱚᱢᱚᱥᱛᱟᱯᱩᱨ ᱩᱯᱚᱡᱮᱞᱟ, ᱫᱟᱹᱠᱷᱤᱱ-ᱯᱩᱪᱷᱤᱢ ᱟᱲᱮ ᱨᱮ ᱥᱤᱵᱽᱜᱚᱸᱡᱽ ᱩᱯᱚᱡᱮᱞᱟ ᱟᱨ ᱪᱟᱯᱟᱭ ᱱᱚᱵᱟᱵᱽᱜᱚᱸᱡᱽ ᱥᱚᱫᱚᱨ ᱩᱯᱚᱡᱮᱞᱟ, ᱫᱟᱹᱠᱷᱤᱱ-ᱯᱩᱨᱩᱵ ᱛᱟᱱᱚᱨ ᱩᱯᱚᱡᱮᱞᱟ, ᱩᱛᱟᱹᱨ-ᱯᱩᱨᱭᱵ ᱱᱤᱭᱟᱢᱚᱛᱯᱩᱨ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾
ᱥᱮᱫᱟᱭ ᱠᱟᱛᱷᱟ
᱑᱙᱔᱙ ᱥᱮᱨᱢᱟ ᱨᱮ ᱤᱞᱟ ᱢᱤᱛᱨᱚᱼᱣᱟᱜ ᱩᱫᱜᱟᱹᱣ ᱦᱮᱞᱢᱮᱞ ᱛᱟᱞᱟᱛᱮ ᱛᱮ ᱵᱷᱟᱜᱟᱣ ᱟᱱᱫᱚᱞᱚᱱ ᱠᱚ ᱥᱟᱯᱲᱟᱣ ᱞᱮᱱᱟ᱾ ᱚᱱᱟ ᱚᱠᱛᱚ ᱱᱟᱪᱚᱞ ᱠᱨᱤᱥᱤᱱ ᱠᱟᱹᱢᱤᱠᱚ ᱵᱤᱥᱮᱥ ᱠᱟᱛᱮᱜ ᱥᱟᱱᱛᱟᱞ ᱠᱚ ᱱᱤᱭᱟᱹ ᱟᱱᱫᱚᱞᱚᱱ ᱨᱮᱱ ᱢᱩᱞ ᱫᱟᱲᱮ ᱫᱚᱠᱚ ᱛᱟᱦᱮᱸ ᱠᱟᱱᱟ᱾ ᱟᱨ ᱱᱤᱭᱟᱹ ᱟᱱᱫᱚᱞᱚᱱ ᱫᱚ ᱱᱟᱪᱚᱞ ᱟᱱᱫᱚᱞᱚᱱ ᱵᱟ ᱱᱟᱪᱚᱞ ᱠᱨᱤᱥᱤᱱ ᱠᱟᱹᱢᱤ ᱠᱚᱣᱟᱜ ᱟᱱᱫᱚᱞᱚᱱ ᱧᱩᱛᱩᱢ ᱛᱮ ᱪᱤᱱᱦᱟᱹᱯ ᱢᱮᱱᱟᱜ-ᱟ
ᱵᱟᱨᱦᱮ ᱡᱚᱱᱚᱲ
<References/>
ᱨᱚᱵᱤᱱᱫᱨᱚᱱᱟᱛᱷ ᱥᱚᱨᱮᱱ
ᱨᱚᱵᱤᱱᱫᱨᱚᱱᱟᱛᱷ ᱥᱚᱨᱮᱱ (ᱡᱟᱱᱟᱢ:᱑᱓/᱑᱒/᱑᱙᱕᱗) ᱫᱚ ᱵᱟᱝᱞᱟᱫᱮᱥ ᱟᱹᱫᱤᱵᱟᱹᱥᱤ ᱨᱮᱱ ᱡᱟᱛᱤᱳ ᱟᱹᱫᱤᱵᱟᱹᱥᱤ ᱯᱚᱨᱤᱥᱚᱫ ᱥᱚᱝᱜᱚᱴᱷᱚᱱ ᱨᱤᱱᱤᱡᱽ ᱥᱚᱵᱷᱟᱯᱚᱛᱤ ᱠᱟᱱᱟᱭ᱾ ᱱᱤᱭᱟᱸ ᱥᱚᱝᱜᱚᱴᱷᱚᱱ ᱫᱚ ᱑᱙᱙᱗ ᱥᱮᱨᱢᱟ ᱠᱷᱚᱱ ᱛᱟᱲᱟᱢᱮ ᱥᱟᱹᱨᱫᱤᱣ ᱟᱠᱟᱱᱟ᱾
ᱡᱤᱭᱳᱱ ᱠᱟᱛᱷᱟ
ᱨᱚᱵᱤᱱᱫᱨᱚᱱᱟᱛᱷ ᱥᱚᱨᱮᱱᱟᱜᱽ ᱦᱟᱱᱟᱢ ᱫᱚ ᱑᱓ ᱰᱤᱥᱮᱢᱵᱚᱨ ᱑᱙᱕᱗ ᱥᱮᱨᱢᱟ ᱨᱮ᱾ ᱫᱤᱱᱟᱸᱡᱽᱯᱩᱨ ᱦᱚᱱᱚᱛ ᱨᱮᱱᱟᱜ ᱯᱟᱨᱵᱚᱛᱤᱯᱩᱨ ᱵᱟᱨᱚᱠᱳᱱᱟ ᱟᱛᱚ ᱨᱮ᱾ ᱵᱟᱵᱟ ᱧᱩᱛᱩᱢ ᱫᱚ ᱵᱚᱝᱜᱟ ᱛᱟᱞᱟᱣ ᱟᱠᱟᱱᱟ ᱫᱟᱨᱠᱟᱞ ᱥᱚᱨᱮᱱ, ᱜᱚᱜᱚ ᱧᱩᱛᱩᱢ ᱫᱚ ᱥᱩᱢᱤ ᱴᱩᱰᱩ᱾ ᱨᱚᱵᱤᱱᱫᱨᱚᱱᱟᱛᱷ ᱥᱚᱨᱮᱱ ᱛᱟᱠᱚ ᱫᱚ ᱯᱩᱱ ᱵᱚᱭᱦᱟ ᱠᱟᱱᱟᱠᱚ, ᱚᱱᱟ ᱛᱟᱞᱟ ᱨᱮ ᱯᱮ ᱵᱚᱭᱦᱟ ᱠᱚᱲᱟ ᱢᱤᱫ ᱵᱚᱭᱦᱟ ᱠᱩᱲᱤ᱾ ᱫᱟᱨᱠᱟᱞ ᱥᱚᱨᱮᱱ ᱟᱨ ᱥᱩᱢᱤ ᱴᱩᱰᱩ ᱨᱮᱱ ᱢᱟᱨᱟᱝ ᱜᱤᱫᱨᱟᱹ ᱫᱚ ᱠᱩᱲᱤ ᱠᱟᱱᱟᱭ ᱩᱱᱤ ᱫᱚ ᱠᱟᱱᱫᱚᱱᱤ ᱥᱚᱨᱮᱱ ᱟᱨ ᱠᱟᱹᱴᱤᱡᱽ ᱡᱟᱦᱟᱸᱭ ᱩᱱᱤᱜᱮ ᱨᱚᱵᱤᱱᱫᱨᱚᱱᱟᱛᱷ ᱥᱚᱨᱮᱱ ᱠᱚ ᱢᱮᱛᱟᱣᱟᱭ ᱠᱟᱱᱟ᱾
ᱥᱤᱠᱱᱟᱸᱛ ᱠᱟᱛᱷᱟ
ᱨᱚᱵᱤᱱᱫᱨᱚᱱᱟᱛᱷ ᱥᱚᱨᱮᱱ ᱫᱚ ᱯᱩᱭᱞᱩ ᱥᱤᱠᱱᱟᱸᱛ ᱫᱚ ᱵᱟᱨᱚᱠᱳᱱᱟ ᱵᱮᱥᱚᱨᱠᱥᱨᱤ ᱯᱨᱟᱛᱷᱚᱢᱤᱠ ᱤᱥᱠᱩᱞ ᱨᱮ᱾ ᱚᱱᱟ ᱛᱟᱭᱚᱢ ᱵᱟᱨ ᱫᱷᱟᱵ ᱞᱟᱦᱟ ᱦᱟᱭ ᱤᱥᱠᱩᱞ ᱫᱚ ᱦᱟᱵᱲᱟ ᱦᱟᱭ ᱤᱥᱠᱩᱞ᱾ ᱛᱮᱥᱟᱨ ᱫᱷᱟᱵ ᱮᱭᱤᱪ ᱮᱥ ᱮᱥ ᱥᱤ ᱫᱚ ᱫᱤᱱᱟᱡᱽᱯᱩᱨ ᱥᱚᱝᱜᱤᱛ ᱢᱚᱦᱟᱵᱤᱫᱫᱟᱞᱚᱭ᱾ ᱯᱩᱱᱟᱸᱜ ᱫᱷᱟᱵ ᱵᱤᱜᱽᱨᱤ ᱫᱚ ᱨᱟᱡᱽᱥᱟᱦᱤ ᱥᱟᱦᱚᱢᱠᱷᱚᱫᱩᱢ ᱵᱤᱜᱽᱨᱤ ᱠᱚᱞᱮᱡᱽ
ᱟᱭᱟᱜ ᱠᱟᱛᱷᱟ
ᱨᱚᱵᱤᱱᱫᱨᱚᱱᱟᱛᱷ ᱥᱚᱨᱮᱱ ᱨᱮ ᱥᱟᱶ ᱨᱤᱱᱤᱡᱽ ᱫᱚ ᱵᱟᱥᱚᱱᱛᱤ ᱢᱩᱨᱢᱩ ᱠᱟᱱᱟᱭ᱾ ᱩᱱᱠᱤᱱ ᱨᱮᱱ ᱵᱟᱨᱭᱟ ᱜᱤᱫᱨᱟᱹ ᱢᱮᱱᱟᱜ ᱠᱤᱱ ᱛᱟᱠᱤᱱᱟ᱾ ᱢᱟᱨᱟᱝ ᱫᱚ ᱠᱩᱲᱤ ᱠᱚᱱᱟ ᱠᱟᱱᱟᱭ᱾ ᱛᱟᱭᱟᱢ ᱫᱚ ᱠᱚᱲᱟ ᱠᱚᱱᱟ ᱢᱟᱱᱤᱠ ᱥᱚᱨᱮᱱ᱾ ᱢᱤᱫ ᱠᱤᱠᱤᱱ ᱡᱚ ᱢᱮᱱᱟᱭᱟ ᱩᱱᱤ ᱫᱚ ᱥᱚᱦᱟᱜᱤᱱᱤ ᱦᱟᱥᱫᱟ᱾
ᱨᱟᱡᱱᱤᱛᱤ ᱡᱤᱭᱚᱱ
ᱨᱟᱡᱽᱱᱤᱛᱤ ᱡᱤᱭᱚᱱ ᱫᱚ ᱩᱯᱚᱡᱮᱞᱟ ᱟᱹᱫᱤᱵᱟᱹᱥᱤ ᱪᱮᱭᱟᱨᱢᱮᱱ ᱠᱷᱚᱱ-ᱮ ᱥᱟᱨᱹᱨᱫᱤᱣ ᱟᱠᱟᱱᱟ᱾ ᱚᱱᱟ ᱛᱟᱭᱢ ᱵᱟᱝᱞᱟᱫᱮᱥ ᱨᱮᱱᱟᱜ ᱩᱛᱟᱹᱨ ᱱᱟᱠᱷᱟ ᱨᱮᱱᱟᱜ ᱥᱚᱝᱵᱤᱫᱷᱟᱱ ᱡᱟᱛᱤᱳ ᱟᱹᱫᱤᱵᱟᱹᱥᱤ ᱯᱚᱨᱤᱥᱚᱫ ᱨᱮᱱ ᱥᱚᱵᱷᱟᱯᱚᱛᱤ ᱠᱟᱱᱟᱭ᱾ ᱱᱤᱭᱟᱸ ᱥᱚᱜᱴᱷᱱ ᱫᱚ ᱑᱙᱙᱗ ᱥᱮᱨᱢᱟ ᱨᱮ ᱛᱟᱲᱟᱢ ᱰᱟᱦᱟᱨᱮ ᱥᱟᱹᱨᱫᱤᱣ ᱟᱠᱟᱱ᱾ ᱱᱤᱭᱟᱸ ᱥᱚᱝᱜᱴᱷᱱ ᱨᱮ ᱯᱩᱭᱞᱩ ᱨᱚᱵᱤᱱᱫᱨᱚᱱᱟᱛᱷ ᱫᱚ ᱥᱟᱫᱷᱟᱨᱚᱱ ᱥᱚᱢᱯᱚᱨᱠᱚ-ᱮ ᱛᱟᱦᱮᱸ ᱠᱟᱱᱟ᱾ ᱠᱟᱹᱢᱤ ᱦᱚᱨᱟ ᱟᱹᱰᱤ ᱥᱚᱨᱮᱥ ᱟᱨ ᱦᱚᱲᱠᱚᱣᱟᱜ ᱢᱚᱱ ᱡᱤᱣᱭᱤ ᱡᱤᱛᱠᱟᱹᱨ ᱛᱟᱭᱚᱢ ᱥᱚᱵᱷᱟᱯᱚᱛᱤ ᱯᱚᱫᱽ ᱨᱮ ᱢᱮᱱᱟᱭᱟ᱾ ᱟᱨᱦᱚᱸ ᱥᱚᱨᱠᱟᱨᱤ ᱞᱮᱠᱟᱛᱮ ᱵᱟᱨ ᱫᱷᱟᱣ ᱮᱢᱯᱤ ᱨᱮᱭ ᱛᱤᱝᱜᱩ ᱞᱮᱱᱟ ᱫᱤᱱᱟᱡᱽᱯᱩᱨ-᱖ ᱟᱥᱚᱱ ᱠᱷᱚᱱ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱵᱟᱝᱞᱟᱫᱮᱥ ᱨᱮᱱ ᱦᱚᱲ ᱛᱷᱚᱠ:ᱥᱟᱶᱛᱟ ᱥᱩᱥᱟᱹᱨᱤᱭᱟᱹ
ᱵᱷᱚᱞᱟᱦᱟᱴ ᱩᱯᱚᱡᱮᱞᱟ
ᱵᱷᱚᱞᱟᱦᱟᱴ ᱩᱯᱚᱡᱮᱞᱟ ᱫᱚ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱱᱚᱵᱟᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱯᱨᱚᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾
ᱱᱟᱜᱟᱢ
ᱱᱤᱭᱟᱹ ᱩᱯᱚᱡᱮᱞᱟ ᱫᱚ ᱵᱟᱝᱞᱟᱫᱮᱥ ᱨᱮᱱᱟᱜ ᱩᱛᱟᱹᱨ ᱢᱩᱪᱟᱹᱫ ᱯᱩᱪᱷᱤᱢ ᱱᱟᱠᱷᱟ ᱨᱮᱱᱟᱜ ᱯᱩᱱ ᱜᱚᱴᱟᱜ ᱤᱭᱩᱱᱤᱭᱚᱱ ᱠᱚ ᱥᱟᱶ ᱡᱚᱲᱦᱟ ᱠᱟᱛᱮᱜ ᱦᱩᱭᱟᱠᱟᱱᱟ᱾
ᱯᱷᱮᱵᱟᱛ
https://www.bholahat.com
ᱥᱮᱱᱴ ᱡᱮᱵᱷᱤᱭᱟᱨᱥ ᱠᱚᱞᱮᱡᱽ, ᱫᱩᱢᱠᱟᱹ
ᱥᱮᱱᱴ ᱡᱮᱵᱷᱤᱭᱟᱨᱥ ᱠᱚᱞᱮᱡᱽ ᱫᱚ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱫᱩᱢᱠᱟᱹ ᱥᱚᱦᱚᱨ ᱨᱮ ᱢᱮᱱᱟᱜ ᱢᱤᱫ ᱠᱮᱛᱷᱚᱞᱤᱠ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱨᱮᱭᱟᱜ ᱯᱚᱲᱦᱚᱱ ᱫᱚ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱡᱩᱞᱟᱭ ᱪᱟᱸᱫᱚ ᱠᱷᱚᱱ ᱮᱦᱚᱵ ᱟᱠᱟᱱᱟ᱾ ᱥᱮᱱᱴ ᱡᱮᱵᱷᱤᱭᱟᱨᱥ ᱫᱚ ᱫᱩᱢᱠᱟᱹ-ᱨᱟᱭᱜᱚᱸᱡᱽ ᱡᱮᱥᱩᱭᱤᱴ (ᱥᱳᱥᱟᱭᱴᱤ ᱚᱯᱷ ᱡᱮᱥᱟᱥ) ᱯᱚᱱᱚᱛ ᱨᱮᱱ ᱥᱚᱦᱮᱫ ᱠᱚ ᱦᱚᱛᱮᱛᱮ ᱪᱟᱪᱞᱟᱣᱚᱜ ᱠᱟᱱᱟ᱾ ᱱᱚᱣᱟ ᱫᱚ ᱢᱤᱫ ᱟᱯᱱᱟᱨᱛᱮ ᱠᱟᱹᱣᱰᱤ ᱜᱚᱲᱚᱣᱟᱱ ᱞᱮᱠᱷᱟᱥᱤᱫ ᱠᱚᱞᱮᱡᱽ ᱠᱟᱱᱟ ᱟᱨ ᱱᱚᱶᱟ ᱴᱚᱴᱷᱟ ᱨᱮᱱ ᱛᱟᱭᱱᱚᱢ ᱟᱠᱟᱱ ᱦᱚᱲᱠᱚ ᱢᱩᱸᱫᱽ ᱨᱮ ᱥᱮᱪᱮᱫ ᱮᱢ ᱪᱟᱞ ᱜᱮ ᱱᱚᱣᱟ ᱨᱮᱭᱟᱜ ᱢᱩᱬᱩᱛ ᱡᱚᱥ ᱫᱚ ᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱨᱮ ᱵᱤ.ᱮ. (ᱤᱝᱞᱤᱥ, ᱱᱟᱜᱟᱢ, ᱠᱟᱹᱣᱰᱤᱭᱟᱹᱨᱤ, ᱨᱟᱡᱽᱟᱹᱨᱤ ᱟᱨ ᱦᱤᱱᱫᱤ), ᱵᱤ.ᱠᱚᱢ ᱟᱨ ᱵᱤ.ᱮᱥᱥᱤ (ᱵᱚᱴᱟᱱᱤ, ᱠᱮᱢᱤᱥᱴᱨᱤ, ᱯᱷᱤᱡᱤᱠᱥ ᱟᱨ ᱡᱩᱞᱚᱡᱤ) ᱰᱤᱜᱽᱨᱤ ᱠᱳᱨᱥ ᱥᱟᱶᱛᱮ, ᱵᱤ.ᱵᱤ.ᱮ ᱟᱨ ᱵᱤ.ᱥᱤ.ᱮ ᱞᱮᱠᱟᱱ ᱯᱷᱨᱚᱯᱷᱮᱥᱚᱱᱟᱞ ᱰᱤᱜᱽᱨᱤ ᱠᱳᱨᱥ ᱦᱚᱸ ᱯᱟᱲᱦᱟᱣ ᱦᱩᱭᱩᱜ ᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱥᱤᱫᱚ ᱠᱟᱱᱦᱩ ᱢᱩᱨᱢᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱠᱚᱞᱮᱡᱽ ᱛᱷᱚᱠ: ᱫᱩᱢᱠᱟᱹ ᱦᱚᱱᱚᱛ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱠᱚᱞᱮᱡᱽ
ᱫᱮᱵᱤᱯᱩᱨ ᱵᱚᱱᱚᱛ
ᱫᱮᱵᱤᱯᱩᱨ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱫᱮᱣᱜᱷᱚᱨ ᱦᱚᱱᱚᱛ ᱨᱮᱱᱟᱜ ᱫᱮᱣᱜᱷᱚᱨ ᱪᱟᱸᱜᱟ ᱠᱷᱚᱸᱰ ᱨᱮ ᱢᱤᱫ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱫᱮᱵᱤᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱵᱟᱪᱷᱱᱟᱣ ᱟᱹᱛᱩ ᱨᱟᱢᱰᱤᱦ 24.45194°N, 86.62694°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱫᱮᱣᱜᱷᱚᱨ ᱠᱷᱚᱱ ᱫᱚ ᱒᱒ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱫᱮᱵᱤᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱫᱮᱣᱜᱷᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱫᱮᱣᱜᱷᱚᱨ ᱟᱨ ᱥᱟᱨᱶᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ,  ᱮᱛᱚᱢ ᱨᱮ ᱥᱟᱨᱚᱴᱷ ᱟᱨ ᱢᱚᱫᱷᱩᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱟᱨ ᱵᱤᱦᱟᱨ ᱨᱮ ᱱᱟᱣᱟᱫᱟ ᱦᱚᱱᱚᱛ  ᱨᱮ ᱨᱟᱡᱳᱞᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱜᱤᱨᱤᱰᱤᱦ ᱦᱚᱱᱚᱛ ᱨᱮ ᱵᱮᱸᱜᱟᱵᱟᱫᱽ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱫᱮᱵᱤᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒᱖᱖.᱒᱗ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱫᱮᱵᱤᱯᱩᱨ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱫᱮᱵᱤᱯᱩᱨ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱫᱮᱵᱤᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱐᱗,᱐᱑᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸᱱᱟ ᱾ ᱚᱸᱰᱮ ᱠᱷᱚᱱ ᱕᱕,᱖᱗᱙ (᱕᱒%) ᱠᱚᱲᱟ ᱟᱨ ᱕᱑,᱓᱓᱖ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱒᱐,᱗᱘᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱑᱔ ᱒᱙᱐ (᱑᱓.᱓᱕%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱑᱒,᱗᱔᱖ (᱑᱑.᱙᱑%) ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱫᱮᱵᱤᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱠᱚᱣᱟᱜ ᱜᱩᱴ ᱮᱞ ᱫᱚ ᱕᱑ ᱒᱕᱑ ᱜᱚᱴᱟᱝ ᱥᱤᱠᱷᱱᱟᱹᱛ ᱦᱚᱲ (᱕᱙.᱔᱓%) ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱓᱒,᱙᱘᱒ (᱖᱔%) ᱠᱚᱲᱟ ᱟᱨ ᱑᱘,᱒᱖᱙ (᱓᱖%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱒᱘% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱦᱚᱱᱚᱛ ᱦᱚᱲ ᱞᱮᱠᱷᱟ ᱡᱚᱠᱷᱟ ᱦᱩᱰᱤᱧ ᱯᱚᱛᱚᱵ, ᱫᱮᱣᱜᱷᱚᱨ, ᱒᱐᱐᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱷᱳᱨᱴᱷᱟ ᱫᱚ ᱔᱒᱙,᱙᱕᱙ ᱦᱚᱲᱟᱜ ᱟᱭᱳ ᱟᱲᱟᱝ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱫᱮᱣᱜᱷᱚᱨ ᱦᱚᱱᱚᱛ ᱨᱮ ᱓᱖.᱘᱙% ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱛᱟᱭᱚᱢ ᱦᱤᱱᱫᱤ ᱫᱚ ᱔᱑᱕,᱑᱔᱒ ᱦᱚᱲ (᱓᱕.᱖᱒%), ᱥᱟᱱᱛᱟᱲᱤ ᱫᱚ ᱑᱒᱒,᱕᱐᱒ ᱦᱚᱲ (᱑᱐.᱕᱑%) ᱟᱨ ᱮᱴᱟᱜ ᱯᱟᱹᱨᱥᱤ ᱨᱤᱱ ᱫᱚ ᱑᱙᱗,᱗᱘᱗ ᱦᱚᱲ (᱑᱖.᱙᱗%) ᱠᱚ ᱛᱟᱦᱮᱸ ᱠᱟᱱᱟ ᱾
ᱦᱤᱱᱫᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱟᱨ ᱥᱟᱱᱛᱟᱲᱤ ᱫᱚ ᱫᱚᱥᱟᱨ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱾
ᱦᱚᱲᱢᱚ ᱥᱟᱶᱟᱨ
ᱮᱢᱥ (AIIMS) ᱫᱚ ᱫᱮᱣᱜᱷᱚᱨ, ᱫᱮᱵᱤᱯᱩᱨ ᱨᱮ ᱛᱷᱟᱯᱚᱱ ᱟᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱫᱮᱣᱜᱷᱚᱨ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱞᱟᱫᱟᱠᱷᱤ ᱯᱟᱹᱨᱥᱤ
ᱞᱟᱫᱟᱠᱷᱤ ᱯᱟᱹᱨᱥᱤ ᱫᱚ ᱢᱤᱫ ᱛᱤᱵᱵᱚᱛᱤ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱥᱤᱧᱚᱛ ᱨᱮᱭᱟᱜ ᱞᱟᱫᱟᱠᱷ ᱛᱟᱞᱢᱟ ᱥᱟᱥᱚᱱᱮᱫ ᱴᱚᱴᱷᱟ ᱨᱮᱠᱚ ᱨᱚᱲᱼᱟ᱾ ᱱᱚᱣᱟ ᱫᱚ ᱞᱮᱦ ᱦᱚᱱᱚᱛ ᱨᱮᱱ ᱵᱩᱫᱫᱷᱚ ᱦᱚᱲ ᱠᱚᱣᱟᱜ ᱢᱩᱬᱩᱛ ᱯᱟᱹᱨᱥᱤ ᱠᱟᱱᱟ᱾ ᱛᱤᱵᱵᱚᱛᱤ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱭᱟᱜ ᱯᱟᱹᱨᱥᱤ ᱠᱟᱱ ᱨᱮᱦᱚᱸ ᱢᱟᱱᱚᱠ ᱛᱤᱵᱵᱚᱛᱤ ᱯᱟᱹᱨᱥᱤ ᱥᱟᱶ ᱱᱚᱣᱟ ᱨᱮᱭᱟᱜ ᱵᱩᱯᱩᱡᱷᱟᱹᱣ ᱵᱟᱹᱱᱩᱜᱼᱟ᱾
ᱞᱟᱫᱟᱠᱷᱤ ᱨᱮᱱ ᱟᱢᱫᱟᱡᱽ ᱕᱐,᱐᱐᱐ ᱨᱚᱲᱼᱦᱚᱲ ᱥᱤᱧᱚᱛ ᱨᱮ, ᱟᱨ ᱒᱐,᱐᱐᱐ ᱨᱚᱲᱼᱦᱚᱲ ᱪᱤᱱ ᱨᱮᱭᱟᱜ ᱛᱤᱵᱵᱚᱛ ᱥᱟᱭᱚᱛᱛᱚᱥᱟᱥᱤᱛᱚ ᱴᱚᱴᱷᱟ ᱨᱮ, ᱡᱟᱹᱥᱛᱤ ᱫᱚ ᱪᱟᱝᱛᱟᱝ ᱴᱚᱴᱷᱟ ᱨᱮ ᱢᱮᱱᱟᱜ ᱠᱚᱣᱟ᱾ ᱞᱟᱫᱟᱠᱷᱤ ᱨᱮᱭᱟᱜ ᱟᱭᱢᱟ ᱜᱟᱱ ᱪᱟᱸᱜᱟ ᱯᱟᱹᱨᱥᱤ ᱢᱮᱱᱟᱜᱼᱟ: ᱞᱮᱦ ᱛᱟᱭᱚᱢ ᱞᱮᱦᱥᱠᱟᱛ, ᱡᱟᱦᱟᱸ ᱨᱮ ᱱᱚᱣᱟ ᱠᱚ ᱨᱚᱲᱼᱮᱫᱟ; ᱥᱟᱢᱥᱠᱟᱛ, ᱞᱮᱦ ᱨᱮᱭᱟᱜ ᱠᱚᱧᱮ-ᱯᱟᱪᱮ ᱨᱮᱠᱚ ᱨᱚᱲᱼᱮᱫᱟ; ᱥᱛᱳᱛᱥᱠᱟᱛ, ᱥᱟᱝ ᱱᱟᱹᱭ ᱵᱮᱰᱟ ᱨᱮᱠᱚ ᱨᱚᱲᱼᱮᱫᱟ; ᱟᱨ ᱱᱩᱵᱽᱨᱟ ᱱᱚᱣᱟ ᱫᱚ ᱞᱮᱦ ᱨᱮᱭᱟᱜ ᱠᱚᱧᱮ ᱥᱮᱫ ᱨᱮᱠᱚ ᱨᱚᱲᱼᱮᱫᱟ᱾
ᱧᱩᱛᱩᱢ
ᱞᱟᱫᱟᱠᱷᱤ ᱯᱟᱹᱨᱥᱤ (ᱛᱤᱵᱵᱚᱛᱤ: ལ་དྭགས་སྐད་) ᱫᱚ ᱵᱷᱳᱛᱤ ᱥᱮ ᱵᱳᱫᱷᱤ ᱦᱚᱠᱚ ᱢᱮᱛᱟᱜ ᱜᱮᱭᱟ᱾ ᱛᱟᱵᱮ, ᱵᱷᱳᱛᱤ ᱟᱨ ᱵᱳᱫᱷᱤ ᱫᱚ "ᱵᱩᱫᱫᱷᱚ" ᱞᱮᱠᱟ ᱟᱸᱡᱚᱢᱚᱜ ᱛᱮ, ᱟᱨ ᱞᱟᱫᱟᱠᱷᱤ ᱢᱩᱥᱞᱟᱹ ᱠᱚ ᱡᱟᱦᱟᱸᱭ ᱠᱚ ᱞᱟᱫᱟᱠᱷᱤ ᱛᱮᱠᱚ ᱨᱚᱲᱼᱮᱫ ᱠᱟᱱᱟ ᱩᱱᱠᱩ ᱵᱤᱴᱟᱹᱞᱚᱜ ᱞᱮᱠᱟ ᱠᱚ ᱵᱩᱡᱷᱟᱹᱣ ᱛᱮ, ᱡᱟᱹᱥᱛᱤ ᱜᱟᱱ ᱞᱟᱫᱟᱠᱷᱤ ᱦᱚᱲ ᱜᱮ ᱱᱚᱣᱟ ᱯᱟᱹᱨᱥᱤ ᱫᱚ ᱞᱟᱫᱟᱠᱷᱤ ᱢᱮᱱ ᱜᱮᱠᱚ ᱠᱩᱥᱤᱣᱟᱜᱼᱟ᱾
ᱦᱟᱹᱴᱤᱧ
ᱱᱤᱠᱳᱞᱟᱥ ᱴᱩᱨᱱᱟᱫᱨᱮᱹ ᱞᱟᱫᱟᱠᱷᱤ, ᱵᱟᱞᱛᱤ ᱟᱨ ᱯᱩᱨᱜᱤ ᱫᱚ ᱵᱩᱯᱩᱡᱷᱟᱹᱣ ᱪᱮᱛᱟᱱ ᱴᱮᱦᱟᱸᱰ ᱠᱟᱛᱮ ᱵᱷᱮᱜᱟᱨ ᱵᱷᱮᱜᱟᱨ ᱯᱟᱹᱨᱥᱤ (ᱡᱟᱝᱥᱠᱟᱨᱤ ᱫᱚ ᱵᱟᱝ ᱵᱷᱮᱜᱟᱨᱟ) ᱢᱮᱱᱛᱮᱭ ᱢᱚᱱᱮ ᱟᱠᱟᱫᱟ᱾ ᱢᱤᱫ ᱜᱩᱴ ᱞᱮᱠᱟᱛᱮ ᱱᱚᱣᱟ ᱠᱚᱫᱚ ᱞᱟᱫᱟᱠᱷᱤ-ᱵᱟᱞᱛᱤ ᱥᱮ ᱯᱟᱪᱮ ᱟᱨᱪᱟᱭᱤᱠ ᱛᱤᱵᱵᱚᱛᱤ ᱵᱩᱴᱟᱹᱱ ᱛᱮ ᱵᱩᱴᱟᱹ ᱥᱟᱹᱨᱤ ᱟᱠᱟᱱᱟ᱾
ᱡᱟᱝᱥᱠᱟᱨᱤ ᱫᱚ ᱞᱟᱫᱟᱠᱷᱤ ᱨᱮᱭᱟᱜ ᱢᱤᱫ ᱪᱟᱸᱜᱟ ᱯᱟᱹᱨᱥᱤ ᱞᱮᱠᱟᱛᱮ ᱞᱮᱠᱷᱟᱜ ᱠᱟᱱᱟ, ᱡᱟᱦᱟ ᱫᱚ ᱡᱟᱱᱥᱠᱟᱨ ᱟᱨ ᱞᱟᱦᱩᱞ (ᱦᱤᱢᱟᱪᱚᱞ ᱯᱨᱚᱫᱮᱥ) ᱟᱨ ᱯᱟᱰᱰᱟᱨ ᱨᱮᱠᱚ ᱨᱚᱲᱼᱮᱫᱟ᱾
ᱪᱤᱠᱤ
ᱞᱟᱫᱟᱠᱷᱤ ᱯᱟᱹᱨᱥᱤ ᱫᱚ ᱛᱤᱵᱵᱚᱛᱤ ᱪᱤᱠᱤ ᱛᱮ ᱚᱞᱚᱜᱚᱜ ᱠᱟᱱᱟ᱾
ᱢᱟᱱᱚᱛ
ᱞᱟᱫᱟᱠᱷ ᱨᱮᱭᱟᱜ ᱡᱟᱹᱥᱛᱤ ᱜᱟᱱ ᱵᱤᱨᱫᱟᱹᱜᱟᱲ ᱠᱚᱨᱮᱱᱟᱜ ᱯᱟᱯᱟᱲᱦᱟᱣ ᱢᱟᱫᱷᱭᱚᱢ ᱫᱚ ᱦᱩᱭᱩᱜ ᱠᱟᱱᱟ ᱤᱝᱞᱤᱥ, ᱥᱟᱶᱛᱮ ᱦᱤᱱᱫᱤ ᱟᱨᱵᱟᱝᱠᱷᱟᱱ ᱩᱨᱫᱩ ᱞᱟᱹᱠᱛᱭᱟᱱ ᱫᱚᱥᱟᱨ ᱯᱟᱹᱨᱥᱤ ᱞᱮᱠᱟᱛᱮ, ᱟᱨ ᱟᱨᱚᱵᱤᱠ ᱟᱨᱵᱟᱝᱠᱷᱟᱱ ᱠᱞᱟᱥᱤᱠᱟᱞ ᱛᱤᱵᱵᱚᱛᱤ ᱞᱟᱹᱠᱛᱤᱭᱟᱱ ᱛᱮᱥᱟᱨ ᱯᱟᱹᱨᱥᱤ ᱞᱮᱠᱟᱛᱮ ᱯᱟᱲᱦᱟᱣ ᱦᱩᱭᱩᱜ ᱠᱟᱱᱟ᱾ ᱞᱟᱫᱟᱠᱷ ᱫᱚ ᱡᱮ.ᱡᱮ. ᱮᱥ.ᱵᱤ.ᱳ.ᱮᱥ.ᱤ ᱛᱟᱹᱨᱤ ᱨᱮ ᱢᱮᱱᱟᱜᱼᱟ, ᱡᱟᱦᱟ ᱨᱮ ᱛᱤᱵᱵᱚᱛ ᱥᱟᱛᱟᱢ ᱵᱳᱫᱷᱤ ᱠᱚ ᱢᱮᱛᱟᱜᱼᱟ᱾ ᱥᱤ.ᱵᱤ.ᱮᱥ.ᱥᱤ ᱟᱨ ᱥᱮᱱᱴᱨᱟᱞ ᱤᱱᱥᱴᱤᱴᱤᱭᱩᱰ ᱚᱯᱷ ᱵᱩᱫᱫᱷᱤᱥᱴ ᱥᱴᱟᱰᱤᱥ, ᱞᱮᱦ ᱩᱢᱩᱞ ᱨᱮ ᱢᱮᱱᱟᱜ ᱯᱨᱟᱭᱵᱷᱮᱴ ᱵᱤᱨᱫᱟᱹᱜᱟᱲ ᱨᱮᱫᱚ ᱛᱤᱵᱵᱚᱛᱤ ᱠᱚ ᱢᱮᱛᱟᱜᱼᱟ᱾
ᱞᱟᱫᱟᱠᱷᱤ ᱥᱟᱶᱛᱟ ᱨᱮᱱ ᱢᱤᱫ ᱜᱩᱴ ᱱᱟᱣᱟ ᱜᱮ ᱧᱩᱛᱩᱢ ᱟᱠᱟᱱ, ᱵᱷᱳᱛᱤ, ᱫᱚ ᱥᱤᱧᱚᱛᱤᱭᱟᱹ ᱥᱟᱝᱵᱤᱫᱷᱟᱱ ᱨᱮᱭᱟᱜ ᱘ᱟᱱ ᱚᱱᱩᱥᱩᱪᱤ ᱨᱮ ᱥᱮᱞᱮᱫ ᱨᱮᱭᱟᱜ ᱠᱚ ᱫᱟᱹᱵᱤᱭᱮᱫᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱯᱟᱹᱨᱥᱤ ᱛᱷᱚᱠ:ᱪᱤᱱᱟᱼᱛᱤᱵᱵᱚᱛᱤ ᱯᱟᱹᱨᱥᱤ ᱛᱷᱚᱠ:ᱛᱤᱵᱵᱚᱛᱤ ᱯᱟᱹᱨᱥᱤ ᱛᱷᱚᱠ:ᱛᱤᱵᱵᱚᱛᱤ ᱪᱤᱠᱤ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ ᱛᱷᱚᱠ:ᱞᱟᱫᱟᱠᱷ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱪᱤᱱ ᱨᱮᱱᱟᱜ ᱯᱟᱹᱨᱥᱤ
ᱵᱷᱚᱠᱛᱤᱵᱮᱫᱟᱱᱛᱚ ᱯᱚᱛᱚᱵ ᱴᱨᱚᱥᱴ
ᱵᱷᱚᱠᱛᱤᱵᱮᱫᱟᱱᱛᱚ ᱯᱚᱛᱚᱵ ᱴᱨᱚᱥᱴ (ᱵᱤ.ᱵᱤ.ᱴᱤ.) ᱫᱚ, ᱠᱨᱤᱢᱱᱚ, ᱯᱷᱤᱞᱚᱥᱳᱯᱷᱤ, ᱫᱷᱚᱨᱚᱢ, ᱜᱩᱰᱤᱭᱟ ᱵᱚᱭᱥᱱᱚᱵᱚ ᱨᱮᱭᱟᱜ ᱞᱟᱠᱪᱟᱨ ᱮᱢᱟᱱ ᱠᱚ ᱩᱪᱷᱟ.ᱱ ᱨᱮ ᱡᱮᱜᱮᱛ ᱨᱮᱭᱟᱜ ᱢᱟᱨᱟᱝ ᱯᱚᱛᱚᱵ ᱯᱚᱵᱽᱞᱤᱥᱚᱨ ᱠᱟᱱᱟ ᱾ ᱮ.ᱥᱤ. ᱵᱷᱚᱠᱛᱤᱵᱮᱫᱟᱱᱛᱚ ᱥᱣᱟᱢᱤ ᱯᱨᱚᱵᱷᱩᱯᱟᱫᱚ, ᱡᱟᱦᱟᱸᱭ ᱫᱚ ᱤᱥᱠᱚᱱ ᱨᱤᱱᱤᱡ ᱛᱷᱟᱯᱚᱱᱤᱭᱟ. ᱠᱟᱱᱟᱭ, ᱩᱱᱤᱜᱮ ᱑᱙᱗᱒ ᱨᱮ ᱱᱚᱶᱟ ᱛᱷᱟᱯᱱᱟ ᱞᱮᱫ-ᱟ ᱾ ᱵᱤ.ᱵᱤ.ᱴᱤ. ᱫᱚ ᱚᱡ ᱱᱤᱡᱮᱨ ᱯᱟᱦᱴᱟ ᱠᱷᱚᱱ ᱟᱨ ᱵᱟᱝ ᱠᱷᱟᱱ ᱟᱡ ᱨᱮᱱ ᱚᱱᱚᱞᱤᱭᱟ. ᱠᱚᱣᱟᱜ ᱯᱚᱛᱚᱵ ᱠᱚᱭ ᱩᱪᱷᱟ.ᱱ ᱵᱟᱲᱟᱭᱟ ᱾ ᱵᱮᱠ ᱴᱳ ᱜᱚᱰᱦᱮᱰ ᱧᱩᱛᱩᱢ ᱛᱮ ᱢᱤᱫ ᱢᱟᱜᱟᱡᱤᱱ ᱪᱷᱟᱯᱟᱭᱮᱫᱟᱭ ᱾ ᱚᱱᱟ ᱫᱚ ᱤᱝᱞᱤᱥ, ᱦᱤᱱᱫᱤ, ᱢᱚᱨᱟᱴᱷᱤ, ᱵᱮᱝᱜᱚᱞᱤ, ᱤᱴᱟᱞᱤᱭᱟᱱ, ᱦᱚᱝᱜᱟᱨᱤᱭᱟᱱ, ᱟᱨ ᱦᱚᱸ ᱟᱭᱢᱟ ᱯᱟ.ᱨᱥᱤ ᱛᱮ ᱩᱪᱷᱟᱱ ᱮᱢᱟᱫᱮᱭᱟᱭ ᱾ ᱵᱤ.ᱵᱤ.ᱴᱤ ᱫᱚ ᱵᱟᱝ ᱞᱟᱵᱷ ᱫᱚᱦᱚᱣᱟᱱ ᱯᱚᱛᱚᱵ ᱩᱪᱷᱟ.ᱱ ᱴᱨᱚᱥᱴ ᱠᱟᱱᱟ ᱾ ᱱᱚᱶᱟ ᱫᱚ ᱵᱟᱱᱟᱨ ᱤᱥᱠᱚᱱ ᱟᱨ ᱮᱴᱟᱜ ᱞᱟ.ᱜᱤᱱ ᱯᱚᱛᱚᱵ ᱠᱚᱭ ᱪᱷᱟᱯᱟᱭ ᱜᱮᱭᱟ ᱾
ᱩᱪᱷᱟ.ᱱ ᱨᱮᱸᱡᱽ
ᱵᱤ.ᱵᱤ.ᱴᱤ.-ᱟᱜ ᱯᱚᱛᱚᱵ ᱫᱚ ᱠᱷᱟᱴᱚ,ᱟᱭᱢᱟ ᱵᱷᱚᱞᱭᱩᱢ ᱞᱮᱠᱟᱱᱟᱜ, ᱠᱚᱨᱚᱢ ᱠᱟ.ᱦᱱᱤ ᱞᱮᱠᱟᱱᱜ, ᱯᱟᱲᱦᱟᱣ ᱯᱚᱛᱚᱵ ᱟᱨ ᱥᱟᱝᱥᱠᱨᱤᱴ ᱛᱮᱭᱟᱜ ᱠᱷᱟᱴᱚ ᱠᱟ.ᱦᱱᱤ ᱥᱮ ᱜᱟᱞᱚᱪ, ᱟᱭᱢᱟ ᱞᱮᱠᱟᱱᱟᱜ ᱛᱚᱨᱡᱚᱢᱟ ᱯᱚᱛᱚᱵ ᱠᱚ ᱩᱪᱷᱟ.ᱱ ᱥᱟ.ᱛᱚᱜ ᱠᱟᱱᱟ ᱾ ᱱᱩᱭᱟᱜ ᱩᱪᱷᱟ.ᱱ ᱯᱚᱛᱚᱵ ᱫᱚ ᱥᱠᱨᱤᱯᱪᱩᱣᱟᱞ ᱠᱟ.ᱢᱤ, ᱘᱐ ᱠᱷᱚᱱ ᱡᱟ.ᱥᱛᱤ ᱯᱟ.ᱨᱥᱤ ᱛᱮ ᱛᱚᱨᱡᱚᱢᱟ ᱛᱮᱭᱟᱜ ᱯᱚᱛᱚᱵ ᱮᱢᱟᱱ ᱠᱚ ᱾ ᱵᱤ.ᱵᱤ.ᱴᱤ ᱫᱚ ᱚᱰᱤᱭᱚ ᱯᱚᱛᱚᱵ, ᱥᱤᱰᱤ ᱠᱚ, ᱵᱷᱤᱰᱤᱭᱚ ᱢᱮᱴᱮᱨᱤᱭᱟᱞ ᱟᱨ ᱢᱚᱞᱴᱤᱢᱮᱰᱤᱭᱟ ᱯᱨᱮᱡᱮᱱᱴᱮᱥᱚᱱ ᱯᱚᱛᱚᱵ ᱠᱚᱭ ᱩᱪᱷᱟ.ᱱ ᱜᱮᱭᱟ ᱾
ᱵᱤ.ᱵᱤ.ᱴᱤ. ᱫᱚ ᱵᱷᱚᱜᱚᱵᱚᱛ ᱜᱤᱛᱟ, ᱥᱨᱤᱢᱚᱫᱽ-ᱵᱷᱚᱜᱚᱵᱚᱛᱚᱢ, ᱤᱥᱚᱣᱯᱚᱱᱤᱥᱮᱫᱽ, ᱱᱟᱨᱚᱫᱚ ᱵᱷᱚᱠᱛᱤ ᱥᱤᱛᱨᱚ, ᱟᱨ (ᱜᱩᱰᱤᱭᱟ ᱞᱟᱠᱪᱟᱨ ᱠᱷᱚᱱᱟ) ᱥᱨᱤ ᱪᱚᱭᱛᱚᱱᱭᱚ ᱪᱚᱨᱤᱛᱟᱢᱨᱩᱛᱚ, ᱟᱨ ᱦᱚᱸ ᱟᱭᱢᱟ ᱥᱮᱬᱟ ᱥᱮᱬᱟ ᱯᱚᱛᱚᱵ ᱠᱚᱭ ᱩᱪᱷᱟ.ᱱ ᱞᱮᱫ-ᱟ ᱾ ᱥᱚᱱᱟᱛᱚᱱ ᱜᱳᱥᱣᱟᱬᱤ-ᱟᱜ ᱵᱽᱨᱩᱦᱚᱫᱽ ᱵᱷᱚᱜᱚᱵᱚᱛᱢᱨᱩᱛᱚ ᱪᱮᱛᱟᱱ ᱨᱮᱭᱟᱜ ᱜᱟᱞᱚᱪ ᱜᱮ ᱱᱮᱛᱟᱨ ᱜᱮ ᱠᱚ ᱤᱝᱞᱤᱥ ᱯᱟ.ᱨᱥᱤ ᱛᱮ ᱠᱚ ᱛᱚᱨᱡᱚᱢᱟ ᱩᱪᱷᱟ.ᱱ ᱟᱠᱟᱫᱟ ᱾
ᱵᱤ.ᱵᱤ.ᱴᱤ. ᱫᱚ ᱟᱡᱟᱜ ᱯᱚᱛᱚᱵ ᱩᱪᱷᱟ.ᱱ ᱠᱟ.ᱢᱤ ᱵᱟ.ᱜᱤ ᱠᱟᱛᱮ ᱫᱤᱥᱚᱢ ᱠᱚᱨᱮ ᱤᱥᱠᱚᱱ ᱡᱩᱫᱽᱨᱤ ᱵᱮᱱᱟᱣ ᱨᱮ ᱴᱟᱠᱟ ᱜᱚᱲᱚ ᱠᱚᱭ ᱮᱢᱚᱜ ᱜᱮᱭᱟ ᱾ ᱵᱽᱨᱩᱱᱫᱟᱵᱚᱱ ᱟᱨ ᱢᱟᱭᱟᱯᱩᱨ ᱨᱮᱭᱟᱜ ᱢᱩᱸᱫᱽᱨᱤ ᱠᱟ.ᱢᱤᱦᱚᱨᱟ ᱞᱟ.ᱜᱤᱱ ᱱᱩᱭ ᱜᱮ ᱠᱟ.ᱣᱰᱤ ᱫᱟᱲᱮ ᱠᱚᱭ ᱮᱢᱚᱜ ᱠᱟᱱᱟ ᱾
Structure
The BBT has six main publishing divisions: North European, North American, Western Pacific, Mediterranean, African, and Indian. Every division is headed by a trustee, each responsible for publishing in the languages specific to that division. The trustees meet twice a year.
ᱦᱟᱣᱨᱮᱭᱢᱟ
ᱦᱟᱣᱨᱮᱭᱢᱟ (Meitei: ꯍꯥꯎꯔꯩꯃ) ᱟᱨᱵᱟᱝ ᱦᱟᱣᱞᱮᱭᱢᱟ (ᱢᱟᱨᱮ ᱢᱚᱱᱤᱯᱩᱨᱤ ᱺ ꯍꯥꯎꯂꯩꯃ) ᱫᱚ ᱥᱮᱫᱟᱭ ᱠᱟᱝᱞᱮᱭᱯᱟᱠ (ᱥᱮᱫᱟᱭ ᱢᱚᱱᱤᱯᱩᱨᱤ) ᱨᱤᱱᱤᱡ ᱢᱮᱭᱛᱮᱭ ᱦᱚᱲᱠᱟᱛᱷᱟ (mythology) ᱟᱨ ᱫᱷᱚᱨᱚᱢ ᱨᱤᱱᱤᱡ ᱫᱩᱠᱷᱟᱹᱞᱤ ᱫᱩᱞᱟᱹᱲ ᱵᱳᱸᱜᱟ ᱠᱟᱱᱟᱭ᱾ ᱯᱟᱹᱨᱩᱠᱷᱤᱭᱟᱹ ᱠᱚᱣᱟᱜ ᱞᱟᱹᱭ ᱞᱮᱠᱟᱛᱮ ᱩᱱᱤ ᱫᱚ ᱵᱩᱨᱩ ᱨᱤᱱᱤᱡ ᱠᱩᱲᱤ ᱛᱟᱦᱮᱸ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱟᱡᱤᱡ ᱫᱩᱞᱟᱹᱲᱤᱭᱟᱹ ᱥᱟᱶ ᱧᱟᱯᱟᱢ ᱪᱟᱞᱟᱜ ᱞᱟᱹᱜᱤᱫ ᱥᱟᱯᱲᱟᱣᱜ ᱠᱟᱱ ᱚᱠᱛᱚ ᱨᱮ ᱠᱚ ᱜᱚᱡ ᱞᱮᱫᱮᱭᱟ, ᱟᱨ ᱢᱤᱫ ᱱᱟᱦᱟᱪᱟᱨ ᱟᱠᱟᱱ ᱟᱛᱢᱟ ᱛᱮ ᱵᱚᱫᱚᱞ ᱞᱮᱱ ᱛᱟᱦᱮᱸᱫ᱾ ᱩᱱᱤ ᱫᱚ ᱯᱟᱱᱛᱷᱚᱭᱵᱤ ᱵᱳᱸᱜᱟ ᱨᱤᱱᱤᱡ ᱚᱵᱚᱛᱟᱨ (Incarnation) ᱢᱮᱱᱛᱮ ᱠᱚ ᱢᱟᱱᱟᱣᱮᱭᱟ᱾ ᱩᱱᱤ ᱫᱚ ᱵᱳᱸᱜᱟ ᱱᱚᱝᱛᱷᱟᱝ ᱞᱮᱭᱢᱟ ᱞᱮᱠᱟᱛᱮ ᱦᱚᱸ ᱠᱚ ᱪᱤᱱᱦᱟᱹᱣᱮᱭᱟ᱾ ᱩᱱᱤ ᱫᱚ ᱵᱳᱸᱜᱟ ᱤᱨᱮᱭᱢᱟ ᱞᱮᱠᱟᱛᱮ ᱦᱚᱸ  ᱠᱚ ᱵᱳᱸᱜᱟ ᱟᱭᱟ᱾ ᱩᱱᱤ ᱫᱚ ᱛᱟᱝᱠᱷᱩᱞ ᱢᱩᱬ ᱨᱤᱱᱤᱡ ᱠᱟᱱ ᱨᱮᱦᱚᱸᱭ, ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱢᱟᱱᱟᱣᱟᱱᱤᱡ ᱢᱮᱭᱛᱮᱭ ᱵᱳᱸᱜᱟ ᱠᱟᱱᱟᱭ ᱾
ᱟᱹᱲᱟᱹ ᱥᱤᱨᱡᱚᱱ
ᱢᱮᱭᱛᱮᱭ ᱯᱟᱹᱨᱥᱤ (ᱢᱚᱱᱤᱯᱩᱨᱤ ᱯᱟᱹᱨᱥᱤ) ᱨᱮ "ᱦᱟᱣᱨᱮᱭᱢᱟ" ᱟᱹᱲᱟᱹ ᱫᱚ "ᱦᱟᱣᱞᱮᱭᱢᱟ" ᱠᱷᱚᱱ ᱥᱤᱨᱡᱚᱱ ᱟᱠᱟᱱᱟ᱾ "ᱦᱟᱣᱞᱮᱭᱢᱟ" ᱫᱚ ᱵᱟᱨᱭᱟ ᱟᱹᱲᱟᱹ ᱢᱮᱥᱟ ᱠᱟᱛᱮ ᱵᱮᱱᱟᱣ ᱟᱠᱟᱱᱟ, "ᱦᱟᱣ" ᱟᱨ "ᱞᱮᱭᱢᱟ" ᱾ ᱢᱮᱭᱛᱮᱭ ᱯᱟᱹᱨᱥᱤ ᱛᱮ "ᱦᱟᱣ" ᱨᱮᱱᱟᱜ ᱟᱹᱰᱤ ᱜᱚᱴᱟᱝ ᱢᱮᱱᱮᱛ ᱢᱮᱱᱟᱜᱼᱟ᱾ ᱱᱚᱶᱟ ᱨᱮᱱᱟᱜ ᱢᱮᱱᱟᱜ ᱢᱮᱱᱮᱛ ᱦᱩᱭ ᱫᱟᱲᱮᱭᱟᱜᱼᱟ (᱑) ᱦᱮᱸ (ᱛᱮᱞᱟ ᱨᱩᱣᱟᱹᱲ), (᱒) ᱥᱤᱵᱤᱞ (ᱥᱮᱹᱵᱮᱹᱞ), ᱥᱚᱲᱚᱢ ᱟᱨᱵᱟᱝ (᱓) ᱟᱹᱫᱤᱵᱟᱹᱥᱤ (ᱴᱨᱟᱭᱤᱵᱽ)᱾ ᱱᱚᱸᱰᱮ "ᱦᱟᱣ" ᱨᱮᱱᱟᱜ ᱢᱮᱱᱮᱛ ᱫᱚ "ᱟᱹᱫᱤᱵᱟᱹᱥᱤ" ᱾ ᱢᱮᱭᱛᱮᱭ ᱯᱟᱹᱨᱥᱤ ᱛᱮ "ᱞᱮᱭᱢᱟ" ᱢᱮᱱᱮᱛ ᱢᱤᱫ ᱨᱟᱹᱱᱤ ᱟᱨᱵᱟᱝ ᱢᱤᱫ ᱠᱩᱲᱤ ᱾ ᱧᱩᱛᱩᱢ "ᱦᱟᱣᱨᱮᱭᱢᱟ" ᱫᱚ ᱢᱤᱫ ᱟᱹᱫᱤᱵᱟᱹᱥᱤ ᱠᱩᱲᱤ ᱥᱟᱶᱛᱟ ᱟᱹᱨᱤ ᱡᱤᱞᱤᱧ ᱡᱷᱩᱲᱤ ("ᱥᱟᱢ" ᱟᱨᱵᱟᱝ "ᱥᱷᱟᱢ") ᱥᱟᱵ ᱟᱠᱟᱫᱤᱡ ᱢᱮᱱᱛᱮ ᱢᱮᱱᱮᱛ ᱮ ᱥᱚᱫᱚᱨᱮᱫᱼᱟ᱾
ᱨᱟᱦᱤ ᱥᱟᱨᱱᱳᱵᱟᱛ
ᱨᱟᱦᱤ ᱡᱤᱵᱚᱱ ᱥᱟᱨᱱᱳᱵᱟᱛ ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱟᱭᱷᱞᱮᱴ ᱠᱟᱱᱟᱭ ᱾ ᱱᱩᱭ ᱫᱚ ᱒᱕ ᱢᱤᱴᱚᱨ ᱯᱤᱥᱛᱚᱞ ᱥᱳᱴᱤᱝ ᱨᱤᱱᱤᱡ ᱠᱷᱮᱞᱚᱸᱰᱤᱭᱟ. ᱠᱟᱱᱟᱭ ᱾ ᱱᱩᱭ ᱫᱚ ᱟᱡᱟᱜ ᱯᱩᱭᱞᱩ ᱢᱮᱰᱟᱞ ᱒᱐᱐᱘ ᱠᱚᱢᱚᱱ ᱣᱮᱞᱛᱷ ᱭᱩᱛᱷ ᱜᱮᱢᱥ,ᱯᱩᱱᱮ ᱨᱮ ᱡᱤᱛᱠᱟ.ᱨ ᱠᱟᱱᱟᱭ ᱾ ᱮᱥᱤᱭᱟᱱ ᱜᱮᱢᱥ ᱨᱮ ᱯᱩᱭᱛᱩ ᱵᱷᱟᱨᱚᱛᱤᱭᱚ ᱛᱤᱨᱞᱟ. ᱦᱚᱯᱚᱱ ᱞᱮᱠᱟᱛᱮ ᱥᱩᱴᱤᱝ ᱨᱮ ᱥᱚᱱᱟ ᱢᱮᱰᱟᱞ ᱡᱤᱛ ᱞᱮᱱᱟᱭ ᱾ ᱱᱩᱭ ᱫᱚ ᱒᱐᱑᱘ ᱡᱟᱠᱟᱨᱛᱟ ᱯᱟᱞᱮᱢᱵᱟᱝ ᱨᱮ ᱥᱚᱱᱟ ᱢᱮᱰᱟᱞ ᱠᱚᱭ ᱟᱢᱮᱴ ᱟᱱ ᱛᱟᱦᱮᱸᱫ ᱾ ᱨᱟᱦᱤ ᱱᱟᱣᱟ ᱫᱤᱞᱞᱤ ᱨᱮᱭᱟᱜ ᱒᱐᱑᱐ ᱠᱚᱢᱚᱱ ᱣᱮᱞᱛᱷ ᱜᱮᱢᱥ ᱨᱮ ᱮᱠᱞᱟ ᱟᱨ ᱡᱚᱲ ᱛᱮᱭᱟᱜ ᱦᱚᱸ, ᱵᱟᱻᱵᱟᱨ ᱡᱮᱠᱷᱟ ᱥᱚᱱᱟ ᱢᱮᱰᱟᱞ ᱧᱟᱢ ᱞᱮᱭᱟᱜ ᱾
ᱨᱟᱦᱤ ᱫᱚ ᱠᱚᱞᱦᱟᱯᱩᱨ, ᱢᱚᱦᱟᱨᱟᱥᱴᱨᱚ ᱨᱤᱱᱤᱡ ᱠᱟᱱᱟᱭ ᱾ ᱟᱡᱤᱡ ᱤᱱᱥᱯᱟᱭᱟᱨᱮᱥᱚᱱ ᱫᱚ ᱢᱚᱦᱟᱨᱚᱥᱴᱨᱚ-ᱨᱤᱱᱤᱡ ᱕᱐ ᱢᱤᱴᱚᱨ ᱨᱟᱭᱯᱷᱚᱞ ᱨᱮ ᱣᱟᱨᱞᱰ ᱪᱟᱢᱯᱤᱭᱟᱱ ᱛᱮᱡᱚᱥᱣᱤᱱᱤ ᱥᱟᱣᱚᱸᱛ ᱠᱟᱱᱟᱭ ᱾ ᱨᱟᱦᱤ ᱫᱚ ᱯᱩᱭᱞᱩ ᱵᱷᱟᱨᱚᱛᱤᱭᱚ ᱞᱮᱠᱟᱛᱮ ᱣᱟᱨᱞᱰ ᱠᱚᱯ ᱨᱮ ᱯᱤᱥᱛᱚᱞ ᱥᱩᱴᱚᱨ ᱞᱮᱠᱟᱛᱮ ᱥᱚᱱᱟ ᱢᱮᱰᱟᱞ ᱦᱟᱛᱟᱣ ᱞᱮᱭᱟ ᱾ ᱟᱨ ᱦᱚᱸ ᱤ.ᱥ.ᱥ.ᱯ. ᱣᱟᱨᱞᱰ ᱠᱚᱯ ᱨᱮᱭᱟᱜ ᱒᱕ ᱢᱤᱴᱚᱨ ᱤᱵᱷᱮᱸᱴ ᱦᱚᱸᱭ ᱫᱟᱲᱮ ᱠᱟᱱᱟᱭ ᱾ ᱒᱐᱑᱔ ᱨᱮᱭᱟᱜ ᱠᱚᱢᱚᱱ ᱣᱮᱞᱛᱷ ᱜᱮᱢᱥ, ᱜᱞᱟᱥᱜᱚᱣᱳ ᱨᱮ ᱛᱤᱨᱞᱟ. ᱠᱚᱣᱟᱜ ᱒᱕ ᱢᱤᱴᱚᱨ ᱥᱳᱴᱤᱝ ᱨᱮ ᱥᱚᱱᱟ ᱢᱮᱰᱟᱞ ᱧᱟᱢ ᱞᱮᱭᱟ ᱾ ᱚᱱᱟ ᱥᱮᱨᱢᱟ ᱨᱮᱜᱮ ᱒᱐᱑᱔ ᱮᱟᱤᱭᱟᱱ ᱜᱮᱢᱥ,ᱤᱱᱪᱤᱭᱳᱱ ᱨᱮ ᱒᱕ ᱢᱤᱴᱚᱨ ᱥᱳᱴᱤᱝ ᱠᱷᱟ.ᱛᱤᱨ ᱠᱚᱸᱥᱟ ᱢᱮᱰᱟᱞ ᱦᱟᱛᱟᱣ ᱞᱮᱭᱟ ᱾ ᱱᱚᱣᱟ ᱨᱮ ᱫᱚ ᱟᱱᱤᱥᱟ ᱥᱟᱭᱮᱫ ᱟᱨ ᱦᱤᱱᱟ ᱥᱤᱱᱫᱷᱩ ᱥᱟᱝ ᱴᱤᱢ ᱨᱮ ᱠᱚ ᱠᱷᱮᱞ ᱞᱮᱭᱟ ᱾
᱒᱐᱑᱕ ᱨᱮ ᱱᱮᱥᱱᱟᱞ ᱨᱟᱭᱯᱷᱚᱞ ᱟᱥᱳᱥᱤᱭᱮᱥᱚᱱ ᱚᱯᱷ ᱤᱱᱰᱤᱭᱟ(ᱱ.ᱨ ᱟ.ᱤ.) ᱯᱟᱦᱴᱟ ᱠᱷᱚᱱ ᱚᱨᱡᱩᱱ ᱟᱣᱟᱰ ᱞᱟ.ᱜᱤᱱ ᱠᱚ ᱥᱟᱵ ᱞᱮᱫᱮᱭᱟ ᱾
᱒᱒ ᱚᱜᱚᱥᱴ ᱒᱐᱑᱘ ᱦᱤᱞᱚᱜ ᱛᱮ ᱯᱩᱭᱞᱩ ᱵᱷᱟᱨᱚᱛᱤᱭᱚ ᱛᱤᱨᱞᱟ. ᱞᱮᱠᱟᱛᱮ(ᱮᱠᱞᱟ) ᱒᱕ ᱢᱤᱴᱚᱨ ᱯᱤᱥᱛᱚᱞ ᱥᱳᱴᱤᱝ ᱨᱮ ᱮᱥᱤᱭᱟᱱ ᱜᱮᱢᱥ ᱯᱟᱦᱴᱮ ᱠᱷᱚᱱ ᱥᱚᱱᱟ ᱢᱮᱰᱟᱞ ᱦᱟᱛᱟᱣ-ᱭᱤᱡ ᱵᱮᱱᱟᱣ ᱟᱠᱟᱱᱟᱭ ᱾ ᱱᱚᱣᱟ ᱨᱮ ᱫᱚ ᱨᱟᱦᱤ ᱓᱔ ᱥᱠᱳᱨ ᱵᱮᱱᱟᱣ ᱥᱟ.ᱨᱤ ᱞᱮᱭᱟ ᱾
ᱨᱟᱦᱤ ᱒᱐᱑᱙ ᱢᱩᱱᱤᱪ,ᱡᱚᱨᱢᱟᱱᱤ ᱨᱮ ᱦᱩᱭ ᱟᱠᱟᱱ ᱣᱟᱨᱞᱰ ᱠᱚᱯ ᱨᱮ ᱥᱚᱱᱟ ᱢᱮᱰᱟᱞ ᱫᱟᱲᱮ ᱟᱠᱟᱱᱟᱭ ᱾ ᱚᱱᱟ ᱠᱷᱟ.ᱛᱤᱨ ᱜᱮ ᱱᱩᱭ ᱫᱚ ᱒᱐᱒᱐ ᱴᱳᱠᱤᱭᱳ ᱚᱞᱚᱢᱯᱤᱠ ᱞᱟ.ᱜᱤᱱ ᱠᱚ ᱥᱟᱵ ᱠᱟᱫᱮᱭᱟ ᱾
ᱨᱟᱨᱟ ᱛᱟᱞ (ᱯᱩᱠᱷᱚᱨᱤ)
ᱨᱟᱨᱟ ᱛᱟᱞ (Rara Lake) ᱱᱮᱯᱟᱞ ᱨᱮᱱᱟᱜ ᱠᱚᱨᱱᱟᱞᱤ ᱚᱧᱪᱚᱞ ᱢᱩᱜᱩ ᱡᱤᱞᱟ ᱨᱮ ᱱᱮᱯᱟᱞ ᱨᱮᱱᱟᱜ ᱡᱚᱛᱚᱠᱷᱚᱱ ᱞᱟ.ᱴᱩ ᱟᱨ ᱧᱩᱛᱩᱢᱟᱠ ᱛᱟᱞ (ᱯᱩᱠᱷᱚᱨᱤ) ᱠᱟᱱᱟ । ᱱᱩᱣᱟ ᱯᱩᱠᱷᱚᱨᱤ ᱥᱚᱢᱩᱱᱫᱨᱚ ᱠᱷᱚᱱ ᱒,᱙᱗᱒ ᱢᱤᱴᱚᱨ ᱩᱥᱩᱞ ᱨᱮ ᱢᱮᱱᱟᱜ-ᱟ । ᱡᱤᱞᱟ ᱨᱮᱱᱟᱜ ᱥᱚᱫᱚᱨᱢᱩᱠᱟᱢ ᱜᱚᱢᱜᱚᱰᱷᱤ ᱠᱷᱚᱱ ᱯᱟ.ᱪᱷᱤᱢ ᱥᱮᱡᱽ ᱞᱚᱜᱵᱷᱚᱜ ᱓ ᱜᱷᱟᱱᱴᱟ ᱛᱟᱰᱟᱢ ᱞᱮᱱᱠᱷᱟᱱ ᱨᱟᱨᱟ ᱛᱟᱞ (ᱯᱩᱠᱷᱚᱨᱤ) ᱥᱮᱴᱮᱨ ᱫᱟᱰᱤᱭᱟᱜ-ᱟᱵᱩᱱ । ᱑᱐. ᱘ ᱵᱚᱨᱜᱚ ᱠᱤᱞᱳᱢᱤᱴᱚᱨ ᱛᱮ ᱯᱟᱥᱱᱟᱶ ᱟᱠᱟᱱ ᱨᱟᱨᱟ ᱛᱟᱞ (ᱯᱩᱠᱷᱚᱨᱤ) ᱨᱮᱱᱟᱜ ᱡᱤᱞᱤᱧ ᱕ ᱠᱤᱞᱳᱢᱤᱴᱚᱨ, ᱩᱥᱟᱨ ᱓. ᱒ ᱠᱤᱞᱳᱢᱤᱴᱚᱨ ᱟᱨ ᱠᱷᱟ.ᱱᱫᱨᱤᱝ ᱑᱖᱗ ᱢᱤᱴᱚᱨ ᱢᱮᱱᱟᱜ-ᱟ। ᱯᱨᱚᱠᱨᱤᱛᱤ ᱨᱮᱱᱟᱜ ᱩᱯᱦᱟᱨ ᱛᱮ ᱥᱤᱨᱡᱟ.ᱱ ᱟᱠᱟᱱ ᱨᱟᱨᱟ ᱛᱟᱞ (ᱯᱩᱠᱷᱚᱨᱤ) ᱨᱟᱨᱟ ᱨᱟᱥᱴᱨᱤᱭ ᱱᱤᱠᱩᱧᱡᱽ ᱨᱮᱱᱟᱜ ᱦᱟ.ᱲᱤᱭᱟ.ᱨ ᱵᱤᱨ ᱨᱮ ᱠᱚᱥᱛᱩᱨᱤ, ᱨᱚᱛᱩᱣᱟ ᱞᱮᱠᱟᱱ ᱡᱟᱱᱣᱚᱨ ᱥᱟᱶᱛᱮ ᱱᱮᱯᱟᱞ ᱨᱮᱱ ᱡᱟ.ᱛᱤᱭᱟ.ᱨᱤ ᱪᱮᱸᱬᱮ ᱵᱟᱸᱯᱮ ᱟᱨ ᱟᱭᱢᱟ ᱞᱮᱠᱟᱱ ᱪᱮᱸᱬᱮ ᱠᱚ ᱧᱚᱢᱚᱜ-ᱟ । ᱱᱩᱣᱟ ᱥᱩᱨ ᱥᱩᱨᱛᱮ ᱢᱮᱱᱟᱜ ᱨᱟᱥᱴᱨᱤᱭ ᱱᱤᱠᱩᱧᱡᱽ ᱑᱐᱖ ᱠᱤᱞᱳᱢᱤᱴᱚᱨ ᱡᱟᱭᱜᱟ ᱨᱮ ᱯᱟᱥᱱᱟᱣ ᱟᱠᱟᱱᱟ ।
ᱧᱩᱛᱩᱢ ᱫᱚᱦᱚ
ᱨᱟᱡᱟ ᱢᱚᱦᱮᱱᱫᱨᱚ ᱥᱟᱦ B.S. ᱒᱐᱒᱐ ᱥᱟᱞ ᱨᱮ ᱱᱩᱣᱟ ᱡᱟᱭᱜᱟ ᱫᱟᱰᱟᱱ ᱮ ᱪᱟᱞᱟᱣ ᱞᱮᱱᱟ ᱾ ᱯᱟ.ᱦᱤᱞ ᱫᱤᱱ ᱨᱮ ᱨᱟᱨᱟ ᱫᱚᱦᱚ ᱢᱮᱱᱛᱮ ᱩᱯᱨᱩᱢ ᱟᱠᱟᱱ ᱱᱩᱣᱟ ᱯᱩᱠᱷᱚᱨᱤ ᱨᱮᱱᱟᱜ ᱧᱩᱛᱩᱢ ᱢᱚᱦᱮᱱᱫᱨᱚ ᱛᱟᱞ ᱫᱚᱦᱚ ᱞᱮᱫᱟᱭ ।
ᱦᱚᱭᱫᱟᱜᱽ
ᱥᱤᱛᱩᱝ ᱪᱟᱸᱫᱚ ᱨᱮ ᱨᱟᱨᱟ ᱛᱟᱞ ᱟ.ᱰᱤ ᱪᱚᱨᱚᱜ ᱧᱮᱞᱚᱜ-ᱟ ᱢᱮᱱᱠᱷᱚᱱ ᱨᱤᱭᱟᱲ-ᱟ । ᱱᱚᱱᱰᱮ ᱫᱟᱰᱟᱱ ᱡᱚᱛᱚᱠᱷᱚᱱ ᱱᱟᱯᱟᱭ ᱚᱠᱛᱮ ᱫᱚ ᱥᱮᱯᱴᱮᱢᱵᱚᱨ / ᱚᱠᱴᱳᱚᱨ ᱟᱨ ᱚᱯᱨᱤᱞ ᱠᱷᱚᱱ ᱢᱚᱤ ᱫᱷᱟ.ᱵᱤᱡᱽ ᱠᱟᱱᱟ । ᱵᱤᱥᱮᱢᱵᱚᱨ ᱠᱷᱚᱱ ᱢᱟᱨᱪᱚ ᱫᱷᱟ.ᱵᱤᱡᱽ ᱛᱟᱯᱢᱟᱱ ᱦᱚᱸ ᱢᱟᱣᱨᱟᱜ ᱯᱣᱟᱤᱱᱴᱚ ᱠᱷᱚᱱ ᱦᱚᱸ ᱞᱟᱛᱟᱨ ᱧᱩᱨᱩᱜ-ᱟ । ᱨᱟᱵᱟᱝ ᱨᱮ ᱑ ᱢᱤᱴᱚᱨ ᱫᱷᱟ.ᱵᱤᱡᱽ ᱟᱨᱮᱞ ᱡᱟᱣᱨᱟᱜ ᱠᱟᱱᱟ ।
ᱡᱟ.ᱯᱩᱫ ᱨᱮ ᱘᱐ ᱢᱤᱞᱤ ᱞᱤᱴᱤᱨ ᱫᱷᱟ.ᱵᱤᱡᱽ ᱫᱟᱜᱽ ᱦᱤᱡᱩᱜ-ᱟ ᱯᱩᱠᱷᱚᱨᱤ ᱨᱮᱱᱟᱜ ᱛᱟᱯᱫᱟᱱ ᱗. ᱕ ᱠᱷᱚᱱ ᱗. ᱖ ᱰᱤᱜᱨᱤ ᱥᱮᱞᱥᱮᱭᱚᱥ ᱫᱷᱟ.ᱵᱤᱡᱽ ᱦᱩᱭᱩᱜ-ᱟ ।
ᱩᱢᱨᱤᱭᱟ
ᱩᱢᱨᱤᱭᱟ ᱫᱚ ᱥᱤᱧᱚᱛ ᱨᱮᱱᱟᱜ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱥᱟᱦᱰᱚᱞ ᱠᱷᱚᱸᱰ ᱨᱮᱱᱟᱜ ᱩᱢᱨᱤᱭᱟ ᱦᱚᱱᱚᱛ ᱨᱮᱱᱟᱜ ᱢᱤᱫ ᱱᱚᱜᱚᱨ ᱯᱟᱞᱤᱠᱟ ᱥᱚᱦᱚᱨ ᱠᱟᱱᱟ ᱾
ᱚᱛᱱᱚᱜ
ᱩᱢᱨᱤᱭᱟ 23.42°N, 78.63°W ᱨᱮ ᱢᱮᱱᱟᱜᱼᱟ ᱾ ᱟᱨ ᱱᱚᱣᱟ ᱨᱮᱱᱟᱜ ᱩᱥᱩᱞ ᱕᱓᱘ ᱢᱤᱴᱚᱨ (᱑,᱗᱖᱕ ᱯᱷᱤᱴ) ᱢᱮᱱᱟᱜᱼᱟ ᱾
ᱦᱚᱲ ᱞᱮᱠᱷᱟ
ᱟᱹᱰᱤ ᱛᱟᱭᱚᱢᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱩᱢᱨᱤᱭᱟ ᱨᱤᱱ ᱦᱚᱲ ᱮᱞ ᱑᱕ ᱣᱟᱨᱰ ᱨᱮ ᱦᱟᱯᱟᱴᱤᱧ ᱟᱠᱟᱱᱟ ᱓᱓,᱑᱑᱔ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱑᱗,᱕᱐᱙ ᱟᱨ ᱛᱤᱨᱞᱟᱹ ᱟᱜ ᱮᱞ ᱑᱕,᱖᱐᱕ ᱜᱟᱱ ᱢᱮᱱᱟᱜ ᱠᱚᱣᱟ ᱾ ᱩᱢᱨᱤᱭᱟ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱔.᱗᱐ ᱥᱟᱭᱠᱚᱲᱟ ᱢᱮᱱᱟᱜᱼᱟ, ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱖᱙.᱓᱒ ᱥᱟᱭᱠᱚᱲᱟ ᱠᱷᱚᱱ ᱰᱮᱦᱮᱨ ᱜᱮᱭᱟ, ᱠᱚᱲᱟ ᱟᱜ ᱥᱮᱪᱮᱫ ᱙᱑.᱑᱐ ᱥᱟᱭᱠᱚᱲᱟ ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱗᱗.᱔᱙ ᱥᱟᱭᱠᱚᱲᱟ ᱢᱮᱱᱟᱜᱼᱟ ᱾ ᱩᱢᱨᱤᱭᱟ ᱨᱮ, ᱑᱒.᱓᱔ ᱥᱟᱭᱠᱚᱲᱟ ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾ ᱜᱩᱴ ᱦᱚᱲ ᱮᱞ ᱠᱚ ᱢᱩᱫᱽ ᱨᱮ, ᱑᱐,᱕᱑᱑ ᱚᱱᱰᱮ ᱠᱷᱚᱱ ᱘,᱗᱕᱘ ᱠᱚᱲᱟ ᱢᱮᱱᱟᱜ ᱠᱚᱣᱟ, ᱠᱟᱹᱢᱤ ᱟᱨᱵᱟᱝ ᱵᱮᱯᱟᱨ ᱩᱴᱷᱱᱟᱹᱣ ᱨᱮ ᱞᱟᱜᱟᱣ ᱟᱠᱟᱱᱟ ᱾
ᱵᱟᱲᱠᱟᱜᱟᱶ ᱵᱚᱱᱚᱛ
ᱵᱟᱲᱠᱟᱜᱟᱶ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮᱱᱟᱜ ᱦᱟᱡᱟᱨᱤᱵᱟᱜᱽ ᱥᱚᱫᱚᱨ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱵᱟᱲᱠᱟᱜᱟᱶ 23.8553°N, 85.2151°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱕᱐᱘ ᱢᱤᱴᱚᱨ (᱑,᱖᱖᱗ ᱯᱷᱤᱴ) ᱢᱮᱱᱟᱜᱼᱟ ᱾
ᱵᱟᱲᱠᱟᱜᱟᱶ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱪᱟᱛᱨᱟ ᱦᱚᱱᱚᱛ ᱨᱮ ᱥᱤᱢᱨᱤᱭᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱠᱟᱛᱠᱚᱢᱫᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱥᱚᱫᱚᱨ, ᱦᱟᱡᱟᱨᱤᱵᱟᱜᱽ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱪᱩᱨᱪᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱫᱟᱫᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱨᱟᱢᱜᱚᱲ ᱦᱚᱱᱚᱛ ᱨᱮ ᱯᱟᱛᱨᱟᱛᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱨᱟᱺᱪᱤ ᱦᱚᱱᱚᱛ ᱨᱮ ᱵᱩᱲᱢᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱠᱮᱨᱮᱰᱟᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱵᱟᱲᱠᱟᱜᱟᱶ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱔᱔᱗.᱘᱘ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱞ ᱫᱷᱟᱹᱨᱤᱡ, ᱵᱟᱲᱠᱟᱜᱟᱶ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱒᱓ ᱜᱚᱴᱟᱝ ᱯᱟᱸᱪᱟᱭᱟᱛ, ᱘᱒ ᱜᱚᱴᱟᱝ ᱟᱹᱛᱩ ᱟᱨ ᱢᱤᱫᱴᱟᱹᱝ ᱫᱚ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ (ᱩᱨᱤᱢᱟᱨᱤ) ᱛᱟᱦᱮᱸ ᱠᱟᱱᱟ ᱾ ᱵᱟᱲᱠᱟᱜᱟᱶ ᱯᱩᱞᱤᱥ ᱥᱴᱮᱥᱚᱱ ᱟᱨ ᱩᱨᱤᱢᱟᱨᱤ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱵᱟᱲᱠᱟᱜᱟᱶ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱟᱲᱠᱟᱜᱟᱶ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱓᱖,᱘᱓᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱓᱑,᱘᱓᱑ ᱦᱚᱲ ᱫᱚ ᱟᱹᱛᱩ ᱨᱮ ᱟᱨ ᱔,᱙᱕᱘ ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸᱱᱟ ᱾ ᱱᱚᱸᱰᱮ ᱗᱐,᱓᱕᱘ (᱕᱑%) ᱠᱚᱲᱟ ᱟᱨ ᱖᱖,᱔᱘᱑ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱮᱨ ᱠᱚᱫᱚ ᱒᱒,᱑᱐᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱒᱕,᱕᱒᱑ (᱑᱘.᱖᱕%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱑᱖,᱘᱖᱖ (᱑᱒.᱓᱓%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱵᱟᱲᱠᱟᱜᱟᱶ ᱫᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱟᱱᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ) ᱩᱨᱤᱢᱟᱨᱤ (᱔,᱙᱔᱘) ᱾
ᱵᱟᱲᱠᱟᱜᱟᱶ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ) ᱵᱟᱲᱠᱟᱜᱟᱶ (᱑᱑,᱖᱘᱙), ᱥᱤᱠᱨᱤ (᱔,᱔᱒᱐), ᱦᱚᱨᱞᱤ (᱕,᱗᱒᱓) ᱟᱨ ᱵᱟᱫᱟᱢ (᱗,᱐᱒᱕) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱟᱲᱠᱟᱜᱟᱶ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱗᱕,᱐᱘᱔ ᱜᱚᱴᱟᱝ (᱖᱕.᱔᱔%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱔᱔,᱑᱐᱒ (᱗᱔.᱙᱑%) ᱠᱚᱲᱟ ᱟᱨ ᱓᱐,᱙᱘᱒ (᱕᱕.᱔᱗%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱙.᱔᱔% ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱐.᱔᱘% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱤᱠᱷᱱᱟᱹᱛ ᱫᱚ ᱖᱗.᱖᱓% ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱨᱮ ᱒᱐᱑᱑ ᱥᱟᱞ ᱨᱮ ᱥᱤᱠᱷᱱᱟᱹᱛ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱦᱤᱱᱫᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱟᱨ ᱥᱟᱱᱛᱟᱲᱤ ᱫᱚ ᱫᱚᱥᱟᱨ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱾
ᱦᱮᱡ ᱥᱮᱱ
ᱯᱚᱱᱚᱛ ᱨᱟᱡᱽᱰᱟᱦᱟᱨ ᱗ (ᱡᱷᱟᱨᱠᱷᱚᱸᱰ) ᱫᱚ ᱱᱚᱣᱟ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱮᱪᱮᱫ
᱒᱐᱑᱑ ᱥᱟᱞ ᱨᱮ, ᱵᱟᱲᱠᱟᱜᱟᱶ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱘᱒ ᱜᱚᱴᱟᱝ ᱟᱹᱛᱩ ᱠᱷᱚᱱ ᱫᱚ ᱘ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱤᱥᱠᱩᱞ ᱵᱟᱭ ᱛᱟᱦᱮᱸ ᱠᱟᱱᱟ, ᱕᱔ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱟᱨ ᱒᱐ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱠᱷᱚᱱ ᱰᱮᱦᱮᱨ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾ ᱔᱓ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱾ ᱘ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱟᱨ ᱢᱤᱫᱴᱟᱹᱝ ᱥᱮᱠᱚᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾ ᱵᱟᱲᱠᱟᱜᱟᱶ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱰᱤᱜᱽᱨᱤ ᱠᱚᱞᱮᱡᱽ ᱢᱮᱱᱟᱜᱼᱟ ᱾
ᱠᱚᱨᱱᱚᱯᱩᱨᱟ ᱠᱚᱞᱮᱡᱽ, ᱵᱟᱲᱠᱟᱜᱟᱶ ᱨᱮ ᱑᱙᱘᱓ ᱥᱟᱞ ᱨᱮ ᱛᱷᱟᱯᱚᱱ ᱟᱠᱟᱱ ᱢᱤᱫᱴᱟᱹᱝ ᱠᱚᱞᱮᱡᱽ ᱠᱟᱱᱟ, ᱵᱤᱱᱚᱵᱟ ᱵᱷᱟᱵᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱞᱟᱜ ᱡᱚᱯᱚᱲᱟᱣ ᱢᱮᱱᱟᱜᱼᱟ ᱾ ᱱᱚᱣᱟ ᱟᱨᱴᱥ, ᱵᱮᱯᱟᱨ ᱟᱨ ᱥᱟᱬᱮᱥ ᱨᱮ ᱠᱳᱨᱥ ᱠᱚ ᱪᱟᱞ ᱦᱩᱭᱩᱜ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱵᱷᱟᱨᱛᱤ ᱠᱚᱥᱭᱚᱯ
ᱵᱷᱟᱨᱛᱤ ᱠᱚᱥᱭᱚᱯ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱢᱮᱫ ᱨᱚᱜᱽ ᱰᱚᱠᱴᱚᱨ ᱟᱨ ᱥᱟᱶᱛᱟ ᱠᱟᱹᱢᱤᱭᱟᱹ ᱠᱟᱱᱟᱭ ᱾ ᱩᱱᱤᱫᱚ ᱒᱐᱑᱗ ᱥᱟᱞ ᱨᱮ ᱱᱟᱨᱤ ᱥᱟᱠᱛᱤ ᱯᱩᱨᱚᱥᱠᱟᱨ ᱠᱷᱚᱱ ᱢᱟᱹᱱ ᱠᱚ ᱪᱟᱞ ᱟᱫᱮᱭᱟ ᱛᱟᱦᱮᱸᱫ ᱟᱨ ᱥᱟᱶᱛᱟ ᱥᱟᱬᱮᱥ ᱨᱮᱱᱟᱜ ᱟᱱᱰᱟᱨᱯᱨᱤᱵᱽᱞᱤᱡᱽ ᱨᱮᱱᱟᱜ ᱠᱟᱞᱭᱟᱬ ᱞᱟᱹᱜᱤᱫ ᱛᱮ ᱡᱟᱹᱛᱤᱭᱟᱹᱨᱤ ᱟᱭᱤ.ᱮᱢ.ᱮ ᱨᱮᱱᱟᱜ ᱢᱚᱬᱮ ᱫᱷᱟᱹᱣ ᱮ ᱨᱤᱥᱤᱯᱤᱭᱮᱱᱴ ᱟᱠᱟᱫᱟᱭ ᱾
ᱱᱤᱡᱮᱨᱟᱜ ᱡᱤᱭᱚᱱ
ᱠᱚᱥᱭᱚᱯ ᱟᱜ ᱡᱟᱱᱟᱢ ᱫᱚ ᱑᱕ ᱢᱮ, ᱑᱙᱖᱗ ᱥᱟᱞ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤᱫᱚ ᱮᱢ.ᱵᱤ.ᱮᱥ, ᱮᱢ.ᱮᱥ (ᱢᱮᱫ ᱥᱟᱬᱮᱥ) ᱟᱨ ᱠᱚᱨᱱᱤᱭᱟ ᱨᱮ ᱯᱷᱮᱞᱳ ᱨᱮᱱᱟᱜ ᱮ ᱯᱟᱲᱦᱟᱣ ᱞᱮᱫ ᱛᱟᱦᱮᱸᱫ ᱾ ᱩᱱᱤᱫᱚ ᱵᱤᱨᱮᱱᱫᱨᱚ ᱯᱨᱚᱥᱟᱫᱽ ᱠᱚᱥᱭᱚᱯ ᱥᱟᱞᱟᱜ ᱮ ᱵᱟᱯᱞᱟ ᱮᱱᱟ ᱡᱟᱦᱟᱸᱭ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱺᱪᱤ ᱨᱮ ᱠᱚᱥᱭᱚᱯ ᱢᱚᱢᱳᱨᱤᱭᱟᱹᱞ ᱟᱭᱤ ᱦᱚᱥᱯᱤᱴᱟᱞ ᱮ ᱛᱷᱟᱯᱚᱱ ᱠᱮᱜᱼᱟ ᱾
ᱠᱟᱹᱢᱤ
ᱡᱷᱟᱨᱠᱷᱚᱸᱰ ᱨᱤᱱ ᱜᱤᱫᱽᱨᱟᱹ ᱭᱟᱜ ᱢᱮᱫ ᱠᱟᱬᱟ ᱵᱟᱲᱛᱤ ᱭᱮᱱᱟ,, ᱠᱚᱣᱥᱤᱝ ᱰᱨᱚᱯᱼᱟᱣᱩᱴ ᱫᱚᱨ ᱤᱫᱤ ᱛᱮ, ᱩᱱᱤᱫᱚ ᱑᱙᱙᱕ ᱥᱟᱞ ᱨᱮ ᱥᱟᱶᱛᱟ ᱠᱟᱹᱢᱤ ᱮᱛᱚᱦᱚᱵ ᱠᱮᱜᱼᱟ ᱾ ᱩᱱᱤᱫᱚ ᱨᱚᱢᱜᱚᱲ ᱨᱮᱱᱟᱜ ᱥᱚᱨᱠᱟᱨᱤ ᱤᱥᱠᱩᱞ ᱨᱮ ᱵᱷᱩᱨᱛᱤ ᱠᱮᱫ ᱠᱚᱣᱟ ᱑᱐,᱐᱐᱐ ᱜᱤᱫᱽᱨᱟᱹ ᱭᱟᱜ ᱢᱮᱫ ᱮ ᱛᱩᱱᱩᱢ ᱠᱮᱜᱼᱟ ᱾
ᱩᱱᱤᱫᱚ ᱯᱚᱱᱚᱛ ᱨᱮᱱᱟᱜ ᱥᱚᱨᱠᱟᱨᱤ ᱤᱥᱠᱩᱞ ᱨᱮ ᱵᱷᱩᱨᱛᱤ ᱠᱮᱫ ᱠᱚᱣᱟ ᱒᱐ ᱞᱟᱠᱷ ᱠᱷᱚᱱ ᱰᱮᱦᱮᱨ ᱜᱤᱫᱽᱨᱟᱹ ᱭᱟᱜ ᱢᱮᱫ ᱮ ᱛᱩᱱᱩᱢ ᱯᱩᱨᱟᱹᱣ ᱠᱮᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:᱑᱙᱖᱗ ᱡᱟᱱᱟᱢ ᱠᱚ ᱛᱷᱚᱠ:ᱡᱤᱣᱤᱫ ᱦᱚᱲ
ᱯᱟᱹᱨᱥᱤ ᱡᱤᱛᱠᱟ.ᱨ ᱢᱟᱦᱟᱸ
ᱮᱛᱚᱦᱚᱵ
᱒᱒ ᱰᱤᱥᱮᱢᱵᱚᱨ ᱫᱚ ᱥᱟᱱᱛᱟᱲᱤ ᱯᱟ.ᱨᱥᱤ ᱢᱟᱦᱟᱸ,ᱫᱩᱜ-ᱞᱟ.ᱲᱦᱟᱹᱭᱟᱹᱜ ᱦᱚᱲ ᱠᱚᱣᱟᱜ ᱟ.ᱰᱤ ᱨᱟ.ᱥᱠᱟ. ᱨᱮᱭᱟᱜ ᱫᱤᱱ ᱠᱟᱱ ᱛᱟᱠᱚᱣᱟ, ᱪᱮᱫᱟᱜ ᱥᱮ ᱱᱤᱭᱟ. ᱦᱤᱞᱚᱜ ᱛᱟ'ᱦᱟ' ᱒᱐᱐᱓ ᱥᱮᱨᱢᱟ ᱨᱮᱱᱟᱜ ᱒᱒ ᱰᱤᱥᱮᱢᱵᱚᱨ, ᱜᱮ ᱥᱟᱱᱛᱟᱲᱤ ᱯᱟ.ᱨᱥᱤ ᱥᱤᱧᱚᱛ ᱥᱚᱢᱵᱤᱫᱷᱟᱱ ᱨᱮᱭᱟᱜ ᱤᱨᱟ.ᱭ ᱟᱱᱟᱜ ᱫᱷᱟᱯ ᱨᱮ ᱥᱮᱞᱮᱫ ᱞᱮᱱᱟ ᱾ ᱩᱱ ᱦᱤᱞᱚᱜ ᱜᱮ  ᱥᱟᱱᱛᱟᱲᱤ ᱯᱟ.ᱨᱥᱤ ᱫᱩᱜ-ᱞᱟ.ᱲᱤᱭᱟ. ᱠᱚᱣᱟᱜ ᱠᱩᱠᱢᱩ ᱯᱩᱨᱟ.ᱣᱮᱱᱟ ᱛᱮ, ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱮᱴᱟᱜ ᱯᱟ.ᱨᱥᱤ ᱛᱷᱟᱨ ᱨᱮ ᱥᱟᱱᱛᱟᱲᱤ ᱯᱟ.ᱨᱥᱤ ᱴᱷᱟᱶ ᱮ ᱧᱟᱢ ᱠᱮᱫ ᱛᱮ , ᱯᱟ.ᱨᱥᱤ ᱡᱤᱛᱠᱟ.ᱨ ᱢᱟᱦᱟᱸ ᱞᱮᱠᱟᱛᱮ ᱢᱟᱱᱟᱶ - ᱵᱟᱛᱟᱣ ᱦᱤᱡᱩᱜ ᱠᱟᱱᱟ᱾
ᱱᱟᱜᱟᱢ
᱑᱙᱙᱒ ᱥᱟᱞ ᱨᱮ ᱯᱩᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱡᱷᱟᱲᱜᱨᱟᱢ ᱨᱮ ᱢᱤᱫᱴᱟᱝ ᱢᱚᱨᱪᱟ ᱵᱮᱱᱟᱣ ᱮᱱᱟ᱾ ᱱᱚᱶᱟ ᱨᱮᱭᱟᱜ ᱡᱚᱥ ᱫᱚ ᱛᱟᱦᱮᱸ ᱠᱟᱱᱟ ᱥᱟᱱᱛᱟᱲ ᱯᱟᱹᱨᱥᱤ ᱥᱚᱢᱵᱤᱫᱷᱟᱱ ᱨᱮᱭᱟᱜ ᱤᱨᱟᱹᱞ ᱚᱱᱩᱥᱩᱪᱤ ᱨᱮ ᱥᱟᱹᱢᱤᱞ ᱚᱪᱚᱭ᱾ ᱵᱷᱮᱜᱟᱨ ᱵᱷᱮᱜᱟᱨ ᱡᱟᱜᱟ ᱨᱮ ᱦᱩᱞ, ᱨᱮᱞᱨᱚᱠ, ᱫᱷᱟᱨᱱᱟ ᱮᱢᱟᱱ ᱠᱚᱨᱟᱣ ᱠᱟᱛᱮ ᱥᱚᱨᱠᱟᱨ ᱵᱟᱰᱭ ᱚᱪᱚᱭᱮ ᱨᱮᱭᱟᱜ ᱠᱚ ᱛᱮᱴᱮᱡ ᱠᱮᱜ-ᱟ᱾ ᱢᱩᱪᱟᱹᱫ ᱨᱮ ᱥᱚᱨᱠᱟᱨ ᱮ ᱟᱸᱡᱚᱢ ᱠᱮᱜ-ᱟ᱾ ᱥᱟᱱᱛᱟᱲ ᱥᱟᱶ ᱢᱚᱤᱛᱷᱤᱞᱤ, ᱵᱳᱰᱳ, ᱰᱚᱜᱽᱨᱤ ᱱᱚᱶᱟ ᱯᱩᱱᱭᱟᱹ ᱯᱟᱹᱨᱥᱤ ᱒᱒ ᱰᱤᱥᱮᱢᱵᱚᱨ ᱒᱐᱐᱓ ᱨᱮ ᱥᱚᱨᱠᱟᱨ ᱥᱤᱠᱨᱩᱛᱤ ᱮᱢᱟᱫ ᱟᱭ᱾ ᱩᱱᱡᱷᱚᱜ ᱫᱚ ᱚᱴᱚᱞ ᱵᱤᱦᱟᱨᱤ ᱵᱟᱡᱽᱯᱮᱭᱤ ᱵᱷᱟᱨᱚᱛ ᱨᱮᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟᱭ᱾ ᱤᱱᱟᱹ ᱦᱤᱞᱚᱜ ᱠᱷᱚᱱᱟᱜ ᱥᱟᱱᱛᱟᱲ ᱠᱚ ᱯᱟᱹᱨᱥᱤ ᱢᱟᱦᱟᱸ ᱵᱚ ᱢᱟᱱᱟᱣ ᱮᱫᱟ᱾ ᱱᱤᱛ ᱦᱟᱹᱵᱤᱡ ᱵᱟᱨᱭᱟ ᱥᱩᱢᱩᱝ ᱟᱹᱫᱤᱵᱟᱥᱤ ᱯᱟᱹᱨᱥᱤ ᱥᱚᱢᱵᱤᱫᱟᱱ ᱨᱮ ᱥᱮᱞᱮᱫ ᱟᱠᱟᱱᱟ, ᱚᱱᱟ ᱠᱤᱱ ᱫᱚ- ᱥᱟᱱᱛᱟᱲᱤ ᱟᱨ ᱵᱳᱰᱳ᱾
ᱮᱱᱮᱢ
ᱥᱟᱲᱛᱟᱲᱤ ᱯᱟ.ᱨᱥᱤ ᱫᱚ ᱮᱠᱮᱱ ᱢᱤᱫ ᱦᱚᱲ ᱦᱚᱛᱮ ᱛᱮ ᱥᱮ ᱢᱤᱫ ᱴᱮᱱ ᱯᱟᱨᱴᱤ ᱟᱨ ᱵᱟᱝ ᱜᱟᱶᱛᱟ ᱦᱚᱛᱮ ᱛᱮ ᱫᱚ ᱵᱟᱝ ᱡᱤᱛᱠᱟ.ᱨ ᱟᱠᱟᱱᱟ ᱾ ᱱᱚᱣᱟ ᱠᱟ.ᱢᱤ ᱥᱟᱨ ᱥᱟ.ᱜᱩᱱᱚᱜ ᱞᱟ.ᱜᱤᱫ ᱪᱟᱱᱫᱚ ᱵᱟᱝᱜᱟᱣᱟᱜ ᱥᱟ.ᱦᱟ.ᱭ ᱟᱨ ᱦᱟᱯᱲᱟᱢ ᱠᱚᱮᱟᱜ ᱟ.ᱥᱤᱥ ᱦᱚ' ᱢᱮᱱᱟᱜ-ᱟ ᱾ ᱟᱨ ᱵᱟᱝ ᱠᱷᱟᱱ ᱱᱩᱱ ᱢᱟᱨᱟᱝ ᱠᱟ.ᱢᱤ ᱫᱚ ᱚᱦᱚ ᱜᱮ ᱯᱩᱨᱟ.ᱣ ᱞᱮᱱᱟ ᱾
ᱱᱚᱣᱟ ᱠᱟ.ᱢᱤ ᱥᱟᱨ-ᱥᱟ.ᱜᱩᱱ ᱚᱜ ᱞᱟ.ᱜᱤᱫ ᱡᱟ'ᱦᱟ'ᱭ ᱟᱜ ᱡᱚᱛᱚ ᱠᱷᱚᱱ ᱵᱟ.ᱲᱛᱤ ᱮᱱᱮᱢ ᱢᱮᱱᱟᱜ ᱛᱟᱭᱟ ᱩᱱᱤ ᱫᱚᱭ ᱦᱩᱭᱩᱜ ᱠᱟᱱᱟ, ᱢᱟᱱᱚᱛᱟᱱ ᱥᱟᱞᱠᱷᱟᱱ ᱢᱩᱨᱢᱩ ᱟᱨ ᱥᱟᱱᱛᱟᱞᱤ ᱵᱷᱟᱥᱟ ᱢᱚᱨᱪᱟ, Adivasi Socio Education and Caltural Association, ᱞᱮᱯᱷᱴ ᱯᱟᱨᱴᱤ ᱨᱮᱱ ᱥᱟᱝᱥᱚᱫᱽ ᱠᱚ ᱾ ᱱᱤᱭᱟ. ᱵᱮᱜᱚᱨ ᱦᱚ' ᱟ.ᱰᱤ ᱟᱭᱢᱟ ᱥᱟᱶᱛᱟ ᱟ.ᱨᱤ ᱜᱟᱶᱛᱟ ᱠᱚ, ᱱᱚᱱ - ᱥᱟᱱᱛᱟᱞ ᱜᱟᱶᱛᱟ ᱠᱚ, ᱩᱱ ᱚᱠᱛᱮ ᱨᱮᱱᱟᱜ ᱵᱮᱣᱨᱟ ᱥᱟᱠᱟᱢ, ᱢᱮᱞᱟ - ᱡᱟᱛᱨᱟ - ᱚᱯᱮᱨᱟ ᱮᱢᱟᱱ ᱟᱨ ᱞᱟᱠᱷ ᱞᱟᱠᱷ ᱥᱟᱱᱛᱟᱲᱤ ᱯᱟ.ᱨᱥᱤ ᱫᱚᱜ -ᱞᱟ.ᱲᱤᱭᱟ. ᱠᱚᱣᱟᱜ ᱮᱱᱮᱢ ᱦᱚ ᱧᱩᱢ ᱦᱟᱞᱟᱝᱚᱜ-ᱟ ᱾
ᱱᱟᱦᱟᱜ
ᱥᱟᱱᱛᱟᱲᱤ ᱯᱟ.ᱨᱥᱤ ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ ᱨᱮ ᱟᱝᱜᱚᱪᱮᱱ ᱛᱟᱭᱚᱢ, ᱢᱟᱲᱟᱝ ᱚᱠᱟ ᱠᱚ ᱟᱝᱜᱚᱪ ᱟᱠᱟᱱ ᱛᱟᱦᱮᱱ ? ᱚᱱᱟ ᱯᱟ.ᱨᱥᱤ ᱛᱷᱟᱨ ᱨᱮ ᱥᱟᱱᱛᱟᱲᱤ ᱯᱟ.ᱨᱥᱤ ᱦᱚ' ᱦᱮᱡ ᱮᱱᱟ ᱥᱮ ᱚᱱᱟ ᱯᱟ.ᱨᱥᱤ ᱠᱚ ᱞᱮᱠᱟ ᱜᱮ ᱵᱟᱨᱟ- ᱵᱟ.ᱨᱤ ᱴᱷᱟᱶᱮ ᱧᱟᱢ ᱠᱮᱫᱟ᱾
ᱥᱤᱧᱚᱛ ᱨᱮᱱᱟᱜ ᱛᱟᱞᱢᱟ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱠᱷᱚᱱ ᱦᱚ' ᱥᱟᱱᱛᱟᱲᱤ ᱚᱱᱚᱞᱤᱭᱟ. ᱠᱚ ᱥᱤᱨᱯᱷᱟ. ᱧᱟᱧᱟᱢ ᱠᱚ ᱮᱦᱚᱵ ᱮᱱᱟ ᱟᱨ ᱦᱟᱱᱟ ᱱᱷᱟᱣᱟ ᱠᱟ.ᱢᱤ-ᱦᱚᱨᱟ ᱠᱚ ᱠᱟ.ᱢᱤ ᱤᱫᱤᱜ ᱠᱟᱱᱟ ᱾ C-DAC ᱠᱷᱚᱱ Santali Font ᱵᱮᱱᱟᱣ ᱮᱱᱟ ᱾ Central institute of Indian languages  ᱟᱨ ᱥᱟᱦᱤᱛᱭᱚ ᱟᱠᱟᱫᱚᱢᱤ ᱠᱷᱚᱱ ᱯᱚᱛᱚᱵ ᱯᱟᱛᱷᱟᱢ ᱠᱚ ᱪᱷᱟᱯᱟ ᱥᱚᱫᱚᱨᱚᱜ ᱠᱟᱱᱟ ᱾
ᱵᱚᱢᱰᱤᱞᱟ
ᱵᱚᱢᱰᱤᱞᱟ ᱫᱚ ᱦᱚᱭᱚᱜ ᱠᱟᱱᱟ ᱥᱤᱧᱚᱛ ᱫᱤᱥᱚᱢ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮᱭᱟᱜ ᱠᱟᱢᱮᱝ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱺᱭ ᱾ ᱚᱨᱩᱬᱟᱪᱞ ᱯᱨᱚᱫᱮᱥ ᱯᱚᱱᱚᱛ ᱫᱚᱨᱵᱟᱨ ᱨᱮᱭᱟᱜ ᱖᱐ ᱜᱚᱴᱟᱝ ᱴᱚᱴᱷᱟ ᱠᱚ ᱢᱩᱫᱽ ᱨᱮ ᱵᱚᱢᱰᱤᱞᱟ ᱦᱚᱸ ᱢᱤᱫᱴᱟᱹᱝ ᱠᱟᱱᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱵᱚᱢᱰᱤᱞᱟ ᱨᱮᱭᱟᱜ ᱞᱮᱠᱷᱟ ᱜᱩᱴ ᱦᱚᱲ ᱞᱮᱠᱷᱟ ᱫᱚ ᱦᱚᱭᱚᱜ ᱠᱟᱱᱟ ᱖,᱖᱘᱕ ᱡᱚᱱᱟ, ᱱᱩᱠᱩ ᱢᱩᱫᱽ ᱨᱮ ᱥᱟᱭ ᱠᱟᱲᱟ ᱕᱔% ᱫᱚ ᱠᱚ ᱦᱮᱨᱮᱞ ᱦᱚᱯᱚᱱ ᱠᱟᱱᱟ ᱟᱨ ᱥᱟᱨᱮᱡ ᱥᱟᱭ ᱠᱟᱲᱟ ᱔᱖% ᱦᱤᱸᱥ ᱫᱚᱠᱚ ᱢᱟᱭᱡᱤᱣ ᱦᱚᱯᱚᱱ ᱠᱟᱱᱟ ᱾ ᱵᱚᱢᱰᱤᱞᱟ ᱨᱮ ᱫᱚ ᱥᱟᱭ ᱥᱟᱲᱟ ᱖᱙% ᱦᱤᱸᱥ ᱦᱚᱲ ᱜᱮ ᱥᱤᱠᱷᱤᱛ ᱦᱚᱲ ᱠᱟᱱᱟ ᱠᱚ ᱾
ᱢᱳᱜᱟ ᱦᱚᱱᱚᱛ
ᱢᱳᱜᱟ ᱦᱚᱱᱚᱛ  ᱫᱚ ᱯᱚᱸᱡᱟᱵᱽ ᱯᱚᱱᱚᱛ,ᱥᱤᱧᱚᱛ ᱨᱮᱭᱟᱜ ᱵᱟᱜᱮᱞ-ᱵᱟᱨ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱢᱤᱫᱴᱟᱝ ᱠᱟᱱᱟ ᱾ ᱤᱸᱨᱟ.ᱡᱤ ᱢᱟ.ᱦᱤᱛ ᱗ ᱱᱚᱵᱷᱮᱢᱵᱚᱨ ᱑᱙᱙᱕ ᱥᱟ.ᱦᱤᱛ ᱨᱮ ᱯᱷᱟᱨᱤᱫᱠᱳᱴ ᱦᱚᱱᱚᱛ (Faridkot district) ᱵᱷᱟᱜᱽ ᱠᱟᱛᱮ, ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱜᱚᱲᱦᱚᱱ ᱫᱚ ᱦᱩᱭ ᱟᱠᱟᱱᱟ ᱾ ᱱᱚᱸᱰᱮ ᱫᱚ ᱜᱩᱦᱩᱢ ᱟᱨ ᱦᱩᱲᱩ ᱪᱟᱥ ᱟᱵᱟᱫ ᱵᱷᱟ.ᱜᱤ ᱟᱨᱡᱟᱣ ᱦᱩᱭᱩᱜ-ᱟ ᱟᱨ ᱢᱟᱞᱣᱟ (Malwa) ᱠᱟᱞᱪᱟᱨ ᱨᱤᱱ ᱦᱚᱲ ᱟᱭᱢᱟ ᱢᱮᱱᱟᱜ ᱠᱚᱣᱟ ᱾ ᱫᱷᱚᱨᱚᱢᱠᱳᱴ ᱫᱚ ᱦᱚᱱᱚᱛ ᱨᱮᱭᱟᱜ " ᱢᱩᱱᱥᱤᱯᱟᱞ ᱠᱟᱣᱱᱥᱤᱞ " ᱟᱨ " ᱫᱷᱚᱣᱫᱷᱟᱨ " ᱡᱮᱛᱮ ᱠᱷᱚᱱ ᱢᱟᱨᱟᱝ ᱟ.ᱛᱩ ᱠᱟᱱᱟ ᱾
ᱰᱮᱢᱚᱜᱨᱟᱯᱷᱤᱠ
ᱥᱤᱧᱚᱛ ᱒᱐᱑᱑ ᱥᱟ.ᱦᱤᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱦᱚᱱᱚᱛ ᱨᱮ ᱙᱙᱕,᱗᱔᱖ ᱜᱚᱴᱟᱝ ᱦᱚᱲ ᱠᱚ ᱜᱤᱨᱟ. ᱵᱟᱥ ᱟᱠᱟᱱᱟ,ᱡᱟᱦᱟᱸ ᱫᱚ ᱯᱷᱤᱡᱤ Fiji ᱫᱤᱥᱚᱢ ᱨᱤᱱ ᱦᱚᱲ ᱠᱚᱣᱟᱣ ᱮᱞᱮᱞ ᱥᱟᱶ ᱥᱩᱯᱩᱨᱚᱜ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱤᱱ ᱦᱚᱲ ᱠᱚᱣᱟᱜ ᱮᱞᱮᱞ ᱫᱚ ᱔᱔᱗ ᱨᱮᱸᱠ ᱨᱮ ᱦᱤᱡᱩᱜ ᱠᱟᱱᱟ ᱾ (ᱥᱤᱧᱚᱛ ᱨᱮᱭᱟᱜ ᱖᱔᱐ ᱦᱚᱱᱚᱛ ᱠᱷᱚᱱ) ᱾ ᱡᱟᱱᱟᱝ ᱨᱮᱥᱤᱳ,᱑᱐᱐᱐ ᱠᱚᱲᱟ ᱦᱚᱯᱚᱱ ᱠᱚ ᱢᱩᱫᱽ ᱨᱮ ᱠᱩᱲᱤ ᱦᱚᱯᱚᱱ ᱠᱚᱣᱟᱜ ᱮᱞᱮᱞ ᱫᱚ  ᱘᱙᱓ ᱦᱚᱲ ᱟᱨ ᱥᱟᱱᱟᱢ ᱦᱚᱲ ᱠᱚᱣᱟᱜ  ᱥᱮᱪᱮᱫ ᱫᱚᱨ ᱫᱚ   ᱗᱑.᱖  % ᱾ ᱦᱚᱱᱚᱛ ᱨᱤᱱ ᱠᱚᱣᱟᱜ ᱰᱮᱱᱥᱤᱴᱤ ᱮᱞᱮᱞ ᱫᱚ ᱔᱔᱔ ᱢᱤᱫ ᱥᱠᱚᱭᱟᱨ ᱠᱤ.ᱢᱤ ᱨᱮ ᱾ ᱒᱐᱐᱑-᱒᱐᱑᱑ ᱜᱮᱞᱟᱝ ᱥᱮᱨᱢᱟ ᱨᱮ ᱑᱐.᱙ % ᱦᱚᱲ ᱠᱚ ᱵᱷᱮᱨ ᱟᱠᱟᱱᱟ ᱾
ᱱᱟᱜᱟᱢ
ᱢᱟᱬᱟᱝ ᱛᱮ,ᱱᱚᱣᱟ ᱦᱚᱱᱚᱛ ᱜᱚᱲᱦᱚᱱ ᱞᱟ.ᱜᱤᱫ ᱟᱭᱢᱟ ᱫᱷᱟᱣ ᱜᱮ ᱫᱤᱥᱣᱟ. ᱠᱚᱠᱚ ᱟ.ᱨᱡᱤ ᱞᱮᱫᱟ ᱾ ᱤᱠᱷᱟ.ᱱ ᱯᱚᱸᱡᱟᱵᱽ ᱥᱤᱨᱟ. ᱢᱚᱱᱛᱨᱤ S. Harcharan Singh Brar ᱫᱤᱥᱣᱟ. ᱠᱚᱣᱟᱜ ᱚᱱᱟ ᱟᱸᱥ ᱮ ᱯᱩᱨᱩᱱ ᱞᱮᱫ ᱛᱟᱠᱚᱣᱟ ᱟᱨ ᱚᱱᱮ ᱪᱮᱛᱟᱱ ᱨᱮ ᱢᱮᱱ ᱥᱟ.ᱦᱤᱛ ᱨᱮ ᱜᱚᱲᱦᱚᱱ ᱞᱮᱱᱟ ᱾ ᱱᱚᱣᱟ ᱢᱟᱬᱟᱝ, ᱢᱳᱜᱟ ᱫᱚ ᱯᱷᱟᱨᱤᱫᱠᱳᱴ ᱦᱚᱱᱚᱛ ᱨᱮᱭᱟᱜ ᱥᱚᱵᱽ-ᱰᱤᱵᱷᱤᱡᱚᱱ ᱛᱟᱦᱮᱸ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱥᱤᱨᱟ. ᱟ.ᱢᱟ.ᱞᱤ ᱫᱚ ᱢᱳᱜᱟ ᱱᱟᱜᱟᱨ ᱨᱮ ᱢᱮᱱᱟᱜ ᱟᱠᱟᱫᱟ ᱾ ᱛᱚᱠᱷᱛᱩᱯᱩᱨᱟ ᱥᱟᱦᱤᱵ ᱫᱚ ᱱᱚᱸᱰᱮᱱᱟᱜ ᱢᱤᱫ ᱧᱩᱛᱩᱢᱟᱱ ᱟ.ᱛᱩ ᱠᱟᱱᱟ ᱾
ᱥᱤᱠᱷᱱᱟ.ᱛ
ᱢᱳᱜᱟ ᱥᱤᱴᱤ ᱨᱮ ᱟᱭᱢᱟ ᱜᱚᱴᱟᱝ ᱥᱮᱪᱮᱫ ᱟᱥᱲᱟ ᱢᱮᱱᱟᱜ ᱟᱠᱟᱫᱟ, ᱡᱟᱦᱟᱸ ᱞᱮᱠᱟ ᱤᱸᱡᱤᱱᱤᱭᱚᱨᱤᱝ ᱠᱚᱞᱮᱡᱽ, ᱟᱥᱲᱟ, ᱵᱤᱨᱫᱟ.ᱜᱟᱲ ᱟᱨᱦᱚᱸ ᱮᱢᱟᱱ ᱠᱚ ᱾ ᱱᱚᱣᱟ ᱱᱟᱜᱟᱨ ᱨᱮ ᱧᱩᱛᱩᱢᱟᱱ ᱥᱮᱪᱮᱫ ᱟᱥᱲᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱾ * D M College, * Guru Nanak college, * D N Model Senior Secondary School, * ISF College of Pharmacy, * Baba Kundan Singh Memorial Law College, * Gold Coast Sports Academy, *Adarsh Model High School, Moga, * Desh Bhagat Institute of Engineering and Management, * Gold Coast Sports Academy, * T.I.M.E. Institute Moga ᱱᱚᱣᱟ ᱠᱚ ᱥᱟᱶᱛᱮ ᱟᱨᱦᱚᱸ ᱟᱭᱢᱟ ᱜᱚᱴᱟᱝ ᱜᱮ ᱢᱮᱱᱟᱜ ᱟᱠᱟᱫᱟ ᱾
ᱚᱵᱚᱫ ᱦᱚᱨᱟ
ᱴᱟᱜ ᱚᱵᱚᱫ ᱦᱚᱨᱟ ᱛᱟᱸᱦᱮ ᱠᱟᱱᱟ ᱚ ᱥᱚᱨᱠᱟᱨ ᱱᱤᱛᱤ.
ᱯᱨᱚᱣᱩᱥᱴ, ᱢᱟᱨᱥᱮᱞ
ᱢᱟᱨᱥᱮᱞ ᱯᱨᱩᱥᱴ ᱥᱮ ᱢᱟᱨᱥᱮᱞ ᱯᱨᱩᱥᱛ (Marcel_Proust) (᱑᱐ ᱡᱩᱞᱟᱭ ᱑᱘᱗᱑ – ᱑᱘ ᱱᱚᱵᱷᱮᱢᱵᱚᱨ ᱑᱙᱒᱒) ᱫᱚ ᱯᱷᱚᱨᱟᱥᱤ ᱜᱟᱢᱟᱢᱤᱭᱟᱹ ᱟᱨ ᱚᱱᱚᱞᱤᱭᱟᱹ ᱠᱟᱱᱟᱭ᱾ ᱩᱱᱤᱭᱟᱜ ᱡᱟᱱᱟᱢ ᱫᱚ ᱑᱘᱗᱑ ᱥᱮᱨᱢᱟ ᱨᱮᱱᱟᱜ ᱑᱐ ᱡᱩᱞᱟᱭ᱾ ᱩᱱᱤ ᱫᱚ ᱟᱭᱟᱜ In_Search_of_Lost_Time ᱧᱤᱛᱩᱢᱟᱱ ᱜᱟᱢᱟᱢ ᱞᱟᱹᱜᱤᱫ ᱜᱮᱭ ᱧᱤᱛᱩᱢ ᱟᱠᱟᱱᱟ᱾ ᱑᱔ ᱵᱚᱪᱷᱚᱨ ᱫᱷᱟᱹᱵᱤᱡ ᱗ ᱦᱟᱹᱴᱤᱧ ᱛᱮ ᱚᱞ ᱟᱠᱟᱱᱟ ᱚᱱᱟ ᱯᱚᱛᱚᱵ ᱫᱚ᱾ ᱢᱟᱨᱥᱮᱞ ᱯᱨᱩᱥᱴ ᱨᱮᱱ ᱟᱯᱟᱛ ᱫᱚ ᱟᱹᱰᱤ ᱧᱤᱛᱩᱢᱟᱱ ᱰᱟᱠᱛᱚᱨ(ᱯᱮᱛᱷᱚᱞᱚᱤᱥᱴ) ᱮ ᱴᱟᱦᱮ ᱠᱟᱱᱟ᱾ ᱩᱱᱤ ᱦᱚᱸ ᱨᱩᱣᱟᱹ ᱦᱟᱥᱚ ᱨᱮᱱᱟᱜ ᱟᱭᱢᱟ ᱯᱚᱛᱚᱵ ᱮ ᱚᱞ ᱟᱠᱟᱫᱟ᱾ ᱯᱨᱩᱴ ᱫᱚ ᱙ ᱥᱮᱨᱢᱟ ᱩᱢᱮᱞ ᱨᱮ ᱞᱟᱝᱜᱟ ᱨᱩᱣᱟᱹ(Asthma) ᱧᱟᱢ ᱞᱤᱫᱤᱭᱟ᱾ ᱤᱱᱟᱹ ᱛᱟᱭᱚᱢ ᱩᱱᱤᱭᱟᱜ ᱦᱚᱲᱢᱚ ᱫᱚ ᱟᱨ ᱵᱟᱝ ᱢᱚᱡᱽ ᱨᱩᱣᱟᱹᱲ ᱞᱮᱱᱟ᱾ ᱡᱤᱭᱚᱱ ᱵᱷᱚᱨ ᱜᱮ ᱩᱱᱤ ᱫᱚ ᱫᱚᱨᱢᱚᱡᱽ ᱜᱮᱭ ᱛᱟᱦᱮᱭᱮᱱᱟ᱾ ᱨᱩᱣᱟᱹ ᱦᱚᱲᱢᱚ ᱠᱟᱨᱚᱢ ᱛᱮ ᱚᱞᱚᱜ ᱯᱟᱲᱦᱟᱜ ᱦᱚᱸ ᱟᱹᱰᱤ ᱡᱷᱟᱹᱞ ᱫᱚ ᱵᱟᱭ ᱯᱟᱲᱦᱟᱣ ᱫᱟᱲᱮ ᱞᱮᱫᱟ᱾ ᱢᱮᱱᱷᱟᱱ ᱥᱟᱶᱦᱮᱸᱫ ᱨᱮ ᱫᱚ ᱟᱹᱰᱤ ᱛᱷᱚᱲᱟ ᱩᱢᱮᱞ ᱨᱮ ᱜᱤᱭ ᱧᱤᱛᱩᱢ ᱠᱮᱫᱟ᱾ᱱᱤᱣᱥ ᱯᱮᱯᱟᱨ ᱠᱚ ᱨᱮ ᱥᱚᱢᱟᱡᱽ ᱨᱮᱱᱟᱜ ᱵᱮ ᱵᱟᱹᱲᱤᱡ ᱠᱚ ᱤᱫᱤ ᱠᱟᱛᱮᱜ ᱮ ᱚᱞᱮᱜ ᱠᱟᱱ ᱛᱟᱦᱮᱱᱟ᱾ ᱥᱟᱶᱦᱮᱸᱫ ᱥᱟᱠᱟᱢ ᱦᱚᱸᱭ ᱩᱪᱷᱟᱹᱱ ᱞᱮᱫᱟ᱾ ᱑᱘᱙᱕ ᱥᱮᱨᱢᱟ ᱠᱷᱚᱱ ᱩᱱᱤ ᱫᱚ ᱠᱟᱨᱞᱟᱭ, ᱮᱢᱟᱨᱥᱚᱱ ᱟᱨ ᱡᱚᱱ ᱨᱟᱥᱠᱤᱱ ᱛᱟᱠᱚᱣᱟᱜ ᱚᱞᱮ ᱯᱟᱲᱦᱟᱜ ᱠᱟᱱ ᱛᱟᱦᱮᱱᱟ᱾
᱑᱙᱐᱙ ᱥᱮᱨᱢᱟ ᱨᱮᱭ ᱚᱞ ᱠᱮᱫᱟ ᱟᱭᱟᱜ ᱡᱚᱛᱚ ᱠᱷᱚᱱ ᱧᱤᱛᱩᱢᱟᱱ ᱚᱞ In Search of Lost Time ᱥᱮ ᱟᱫ ᱟᱠᱟᱱ ᱫᱤᱱ ᱨᱮᱱᱟᱜ ᱛᱚᱞᱟᱭ ᱨᱮ᱾ ᱮᱭᱟᱭ ᱜᱚᱴᱮᱡ ᱦᱟᱹᱴᱤᱧ ᱨᱮ ᱚᱞ ᱟᱠᱟᱱ ᱚᱱᱟ ᱯᱚᱛᱚᱵ ᱨᱮᱱᱟ ᱥᱟᱠᱟᱢ ᱓᱒᱐᱐ ᱜᱟᱱ᱾ ᱵᱟᱜᱮ ᱥᱟᱭ(᱒᱐᱐᱐) ᱠᱷᱚᱱ ᱰᱷᱤᱨ ᱠᱟᱨᱮᱠᱴᱟ ᱮ ᱛᱮᱭᱟᱨ ᱞᱮᱫ ᱠᱚᱣᱟ᱾ ᱜᱨᱟᱦᱟᱢ ᱜᱨᱤᱱ ᱒᱐ ᱥᱟᱭ ᱨᱮᱱ ᱥᱚᱨᱮᱥ ᱜᱟᱢᱟᱢᱤᱭᱟᱹ ᱢᱮ ᱛᱮ ᱯᱨᱩᱛ ᱮ ᱧᱩᱢ ᱟᱠᱟᱫᱤᱭᱟ᱾ ᱥᱚᱢᱟᱨᱥᱮᱴ In Search ofLost Time ᱫᱚ ᱚᱱᱟ ᱚᱠᱛᱮ ᱨᱮᱱᱟᱜ ᱥᱚᱨᱮᱥ ᱜᱟᱢᱟᱢ ᱮ ᱢᱮᱱ ᱟᱠᱟᱫᱟ᱾ ᱢᱟᱨᱥᱮᱞ ᱯᱨᱩᱥᱛ ᱣᱟᱜ ᱡᱤᱭᱚᱱ ᱫᱚ ᱑᱙᱐᱐ ᱠᱷᱚᱱ ᱑᱙᱐᱕ ᱥᱮᱨᱢᱟ ᱨᱮ ᱵᱚᱫᱚᱞ ᱟᱠᱟᱱᱟ᱾ ᱟᱡ ᱵᱚᱭᱦᱟ ᱵᱟᱯᱞᱟ ᱠᱟᱛᱮᱜ ᱮ ᱡᱩᱫᱟᱹᱭᱮᱱᱟ᱾ ᱛᱷᱚᱲᱟ ᱢᱟᱦᱟ ᱛᱟᱭᱚᱢ ᱜᱮ ᱟᱡ ᱵᱟᱵᱟ ᱭᱮ ᱜᱚᱡ ᱮᱱᱟ᱾ ᱡᱚᱛᱚᱠᱷᱚᱱ ᱰᱷᱤᱨ ᱵᱚᱫᱚᱞ ᱫᱚ ᱦᱮᱡ ᱮᱱᱟ ᱑᱙᱐᱕ ᱥᱮᱨᱢᱟ ᱨᱮ ᱟᱡ ᱨᱮᱱ ᱛᱚᱣᱟ ᱫᱟᱨᱮ ᱜᱚᱜᱚ ᱭᱮ ᱜᱚᱡ ᱮᱱ ᱠᱷᱚᱱ᱾ ᱯᱨᱩᱛ ᱫᱚ ᱑᱘ ᱱᱚᱵᱷᱮᱢᱵᱚᱨ ᱑᱙᱒᱒ ᱥᱮᱨᱢᱟ ᱨᱮ ᱵᱚᱸᱜᱟ ᱛᱟᱞᱟᱭᱮᱱᱟ᱾